"މާމުއި"ގެ ފޮނި ކާމިޔާބަށްފަހު "ނޮވެންބަރ" "މާމުއި"ގެ ފޮނި ކާމިޔާބަށްފަހު "ނޮވެންބަރ"\n"މާމުއި"ގެ ފޮނި ކާމިޔާބަށްފަހު "ނޮވެންބަރ"\nޑާކް ރެއިން އެންޓަރޓައިންމެންޓުން މި މަހު ގެ އެއްވަނަ ދުވަހު ބެލުންތެރިންނާ ހަމައަށް ގެނެސްދިން ފިލްމު "މާމުއި" މި ވަނީ ބެލުންތެރިން މާރަނގަޅަށްވެސް ބަލައިގެންފައެވެ.\nހައުސް ފުލް އެތައް ޝޯތަކެއް އޮލިންޕަހުގައި ދެއްކުމަށް ފަހު ކުޑަ " ބްރޭކަކަށް" ދިޔައީވެސް ބެލުންތެރިންނަށް އެނބުރި އަންނާނެކަމުގެ ޔަޤީންކަންދެމުންނެވެ.\nކާމިޔާބު ގިނަ ފިލްމުތަކެއް ބެލުންތެރިންނާއި ހަމައަށް ގެނެސްދެމުން އަންނަ ޑާކް ރެއިން އެންޓަރޓައިންމެންޓުގެ މާމުޔަށްފަހު އަނެއްކާވެސް މިއޮތީ ތަފާތު ފިލްމެކެވެ. "ނޮވެންބާރ" މި ފިލްމުގެ ލީޑް ރޯލްލުން ފެނިގެންދަނީ ޑާކްރެއިންގެ ގިނަ ފިލްމުތަކުން ބެލުންތެރިން ބަލައިގަނެފައިވާ "ޖޯޑެއް" ކަމަށްވާ ޖުމައްޔިލް ނިމާލާއި މަރިޔަމް މަޖުދާ (މަޖޫ) އެވެ.\nމި ދެތަރިންގެ އިތުރުން 90 ގެ ސްޓަރ އިސްމާޢިލް ވަޖީހާއި "މާމުއި"އިން ތަފާތު އެކްޓިންއެއް ދެއްކި އިޔާދާގެ އިތުރުން އެތައް މަޝްހޫރު ފަންނާނުންތަކެއް ފެނިގެންދާނެކަމަށް ޑާކްރެއިނުން ބުނެއެވެ. ޢާއިޝަތު ފުއާދާއި އަޙްމަދު ތޮލާލްގެ ސްކްރީން ޕްލެއަށް ތައްޔާރުކުރާ މި ފިލްމު ޑައިރެކްޓް ކުރަނީ އަލި ޝިފާއު (ޗިއްޕެ)އެވެ.\nޕީއެސްއެމް ނިއުސްއަށް މި ފިލްމާ ބެހޭގޮތުން މައުލޫމާތު ދެއްވަމުން މި ފިލްމުގެ ޕްރޮޑިއުސަރ މުޙައްމަދު އަލީ (މޮގާ) ބުނީ މިފިލްމަކީ ލޯބިގެ ފިލްމެއްކަމަށެވެ. އަދި މިފިލްމުގެ ލީޑް ރޯލްއިން ފެނިގެންދާ މަޖޫގެ ތަފާތު ކެރެކްޓާއެއް މި ފިލްމުން ފެނިގެންދާނެ ކަމަށްވެސް މޮގާ ވަނީ ބުނެފައެވެ.\nމިހާރު ކުރިއަންދަނީ މިފިލްމުގެ ޕްރީ ޕްރޮޑަކްޝަންގެ މަސައްކަތްތައް ކަމަށާއި މިފިލްމަކީ ބޮޑުބަޖެޓަކުން ހަދާ ފިލްމެއްކަމަށްވެސް މޮގާ ބުންޏެވެ.\nފިލްމު ޝޫޓް ކުރަން ހަމަޖެހިފައިވަނީ ރާއްޖޭގެ އިތުރުން ސިންގަޕޫރުގައެވެ. ފިލްމު ސިނަމާއަށް އަންނާނެ ވަކި ތާރީހެއް އަދި ނޭނގެއެވެ. ނަމަވެސް ޑާކްރެއިނުން ބުނީ އަންނަ އަހަރުގެ" ނޮވެމްބަރ" އަހަރުގެ ކުރީކޮޅު އަންނާނެކަމަށެވެ.\nބޮލީވުޑް: އެންމެ އަގުބޮޑު ލަވަތަކަކީ ކޮބައިކަން އެނގޭތަ؟\nސަންޖޭގެ "ޕްރަސްތަނަމް" ކާމިޔާބު ފިލްމަކަށްވެދާނެބާ؟\n"ބޫލް ބުލައްޔާ 2" އިން އަކްޝޭ ފެނިދާނެތަ؟


ރިބާ ހިމެނޭ ދަރަންޏެއް ނަގާފައިވާ މިހަކު ތައުބާވާނީ ކިހިނެއް؟ | މުޢާމަލާތު | ފިޤުހު | ދީނާއިދުނިޔެ\nBack ކަވާސާ ދީނާއިދުނިޔެ ދީނާއިދުނިޔޭގެ ބައިތައް ފިޤުހު މުޢާމަލާތު ރިބާ ހިމެނޭ ދަރަންޏެއް ނަގާފައިވާ މިހަކު ތައުބާވާނީ ކިހިނެއް؟\nސުވާލު: އަޅުގަނޑަކީ ކައިވެނިކޮށްގެން އުޅޭ ޒުވާނަކީމެވެ. ކައިވެނީގެ ޚަރަދުތައް ކުރަން ވެގެން އަޅުގަނޑު ވަނީ ރިބާ ބޭންކަކުން ދަރަންޏެއް ނަގާފައެވެ. ކައިވެނީގެ ޚަރަދުތައް ކުރުން އެއީ، ރިބާ ހިމެނޭ ދަރަންޏެއް ނެގުން ހުއްދަވާފަދަ ޝަރުޢީ ޟަރޫރަތުގެ ތެރޭގައި ހިމެނޭ ކަމެއް ނޫންކަން، މިފަހުން އަޅުގަނޑަށް ވަނީ އެނގިފައެވެ. ވީމާ މި ފާފައިން އަޅުގަނޑު ސަލާމަތް ވާނީ ކިހިނެއްތޯއެވެ؟ ފާފަ ފުއްސެވުން އެދި އަޅުގަނޑު ﷲ އަށް ދުޢާ ކުރަމެވެ. ނަމަވެސް ހަމަ އެކަނި ތައުބާވުމުން ފުދޭނެތޯއެވެ؟ ހަދަންވީ ކިހިނެއްތޯއެވެ؟\nޖަވާބު: އައްޝައިޚް ސާމީ އިބްރާހީމް އައްސުވައިލިމް (އިސްލާމީ އިޤްތިޞާދާ ބެހޭ ތަޖުރިބާކާރެއް، ސުޢޫދިއްޔާ)\nރިބާ ހިމެނޭ ދަރަންޏެއް ނެގިކަމަށްޓަކައި ތިބާ ތައުބާވާން ޖެހޭނެއެވެ. އަދި ރިބާ ހިމެނޭ ތި ޢަޤުދު އަވަހަށް ނިންމާލުމަކީ، ތައުބާވުމުގެ ތެރޭގައި ހިމެނޭ ކަމެކެވެ. އެގޮތުން، ބޭންކަށް ދައްކަން ޖެހޭ ބާކީ އޮތް ބައި އެއް ފަހަރާ ވަގުތުން ދައްކައިފިނަމަ، ރިބާ ފައިދާ، އަތު ނުލާ ދޫކޮށްލަން ބޭންކު އެއްބަސް ވޭތޯ ބަލާށެވެ.\nތި ހާލަތުގައި އެންމެ ފުރަތަމަ ވެސް ކުރަން ޖެހޭ ކަމަކީ، ކުރެވުނު ފާފައިން ތައުބާވެ އިސްތިޣްފާރު ކުރުމެވެ. ދެން އެއަށް ފަހު މާތް ﷲ ގެ ކޯފާއިން ތިނާ ސަލާމަތް ކުރައްވާ، ޙަލާލް ގޮތުގައި ރިޒުޤު ހޯދުމުގެ މަގު ތަނަވަސްކޮށް ދެއްވުން އެދި ﷲ އަށް ދުޢާ ދަންނަވާށެވެ. ދުޢާ އިޖާބަ ވާ ވަގުތުތަކުގައި މިކަމަށް އެދި ގަދަ އަޅާ ދުޢާ ކުރާށެވެ. އިޚްލާޞްތެރި ކަމާއެކު ދުޢާ ކޮށް، ﷲ ގެ މަދަދަށް އެދި އާދޭސް ކުރި މީހެއްގެ ދުޢާ އެކަލާނގެ ބޭކާރެއް ނުކުރައްވާނެއެވެ.\nދެން ނަގާފައި ތިވާ ރިބާ ދަރަނިން، ސަލާމަތް ވެވިދާނެ ގޮތްތަކެއް އެބަ ހުއްޓެވެ:-\nއެކެއް: ބޭންކުން އަތުލާ ފައިދާ (ބޭންކު ރިބާ) އަތު ނުލާ ދޫކޮށްލަން ބޭންކުން އެއްބަސް ވެއްޖެނަމަ، ދަރަނިން އަދާކުރަން ޖެހޭ ބާކީ އޮތް ބައި، އެއް ފަހަރާ ވަގުތުން ދެއްކެން އޮތިއްޔާ(ވަގުތުގެ ކުރިން ދެއްކުން)ަ، ދެއްކުމަކީ ވާޖިބު ކަމެކެވެ. ތިމާގެ ނުވަތަ ދަންނަ މީހެއްގެ އަތުން ދަރަންޏެއް ނަގައިގެން ވިޔަސް ބޭންކު ދަރަނި އެއްފަހަރާ އަދާ ކުރުން ރަނގަޅެވެ. ބޮޑުވެގެންވާ ތި ފާފައިގައި ދެމިހުރުމުގެ ބަދަލުގައި، އެއްފަހަރާ ދަރަނި އަދާ ކުރުން ޤަބޫލު ކުރަން، ބޭންކު އެއްބަސް ކުރުވޭތޯ ބަލާށެވެ.\nދޭއް: ފަހުން އަގު އަދާ ކުރާ ގޮތަށް ހިއްސާ ގަނެވޭތޯ ބަލާށެވެ. ދެން ބޭންކަށް ދައްކަން ޖެހޭ ދަރަނި އަދާކުރުމުގެ ގޮތުން، މި ހިއްސާ ބޭންކަށް ދޭށެވެ. މި ގޮތަށް ބޭންކު އެއްބަސް ވެއްޖެނަމަ، ބޮލުގައި އެޅިފައި ތިވާ ރިބާ އިން ސަލާމަތް ވެވިދާނެއެވެ.\nތިނެއް: މަތީގައިވާ ގޮތުން ކުރެ ގޮތެއް ހަދަން ނުކުޅެދިއްޖެނަމަ، ތިބާގެ މިލްކިއްޔާތުގައި ހުރި، ވިއްކާފައި އުޅެވިދާނެ ކަހަލަ އެއްޗެއް، ވިއްކާލާށެވެ. މިސާލަކަށް ތިބާގެ ކާރު ނަގުދު ފައިސާއަށް ވިއްކާފައި، އެ ފައިސާއިން ބޭންކު ދަރަނި އަދާކުރާށެވެ. މި ދުވަސްކޮޅު ތެރޭގައި ކާރެއް ކޮންމެހެން ބޭނުންނަމަ، އިންސްޓޯލްމެންޓަށް ކާރެއް އަތުލާށެވެ.\nހަތަރެއް: މި އިން އެއްވެސް ގޮތަކަށް ޢަމަލު ކުރަން ނުކުޅެދިއްޖެނަމަ، އަދި ރިބާ ދަރަނި އަދާކުރެވޭނެ ފަދައެއް ނުފެނިއްޖެނަމަ، ތިބާ ވާނީ ޝަރުޢީ ޟަރޫރަތެއް ޖެހިފައިވާ މީހަކަށެވެ. އެއީ ރިބާ ދަރަންޏެކޭ ކިޔާފައި، ދަރަނި އަދާ ކުރުން ހުއްޓާލުން އެއީ، ތިބާއަށް ހުއްދަވެގެންވާ ގޮތެއް ނޫނެވެ. އެހެނީ، ރިބާ އަކީ ޙަރާމް އެއްޗަކަސް، ޚިޔާނާތްތެރިވުން އެއީ ކޮށްގެންވާނެ ކަމެއް ނޫނެވެ. އަދި އަނެއްކޮޅުން، މީހުން ދަރަނި ނަގާފައި އެއީ ރިބާ ދަރަންޏެކޭ ކިޔާފައި ދަރަނި އަދާކުރުމުން ފިލަން ފައްޓައިފިނަމަ، ބެލެވޭނީ އެއީ އިސްލާމް ދީނުގެ ނަމުގައި ވެވޭ ވަރަށް ނުބައި ޚިޔާނާތްތެރިވުމަކަށެވެ.\nވީމާ، ދަރަނި އަދާކުރާނެ އެއްވެސް ފަދައެއް ނެތިއްޖެ ހާލަތުގައި، އެ މީހަކު ޖެހޭނީ ދެ ގެއްލުމުން ކުރެ ކުޑަ ގެއްލުމެއް އިޚްތިޔާރު ކުރާށެވެ. މި ތާނގައި އެއީ ދަރަނި އަދާކޮށްފައި، އެ ކަމުން ތައުބާ ވެ ދެން ދުވަހަކު ވެސް އެފަދަ ކަމެއް ނުކުރުމެވެ. ރިބާ މުޢާމަލާތެއް ކުރެވޭ މީހަކަށް ވަކި ކައްފާރާއެއް އޮންނަ ކަން، އަހަރެންނަށް އެނގިފައެއް ނެތެވެ. ކުރަން ޖެހޭނެ ކަމަކީ، ތައުބާވެ އިސްތިޣްފާރު ކުރުމެވެ. އެ ގޮތުން މާތް ﷲ ވަޙީ ކުރައްވަނީ : فَمَنْ جَاءَهُ مَوْعِظَةٌ مِنْ رَبِّهِ فَانتَهَى فَلَهُ مَا سَلَفَ އެވެ. ވީމާ ތައުބާވެ، ރިބާ މުޢާމަލާތް ހުއްޓާލާމުން ކުރީގެ ފާފަތައް އިރާދަ ކުރެއްވިއްޔާ ފޮހެވޭނެއެވެ. ވައްﷲ އަޢްލަމް .


2018 ވަނަ އަހަރު ސްކޫލްގެ އިސްވެރިޔާ ހުންނަވާނެ ގެއެއް ކުއްޔަށް ހިފުމާއިގުޅޭ\nސްކޫލްގެ އިސްވެރިޔާ ހުންނަވާނެ ގެއެއް ހޯދުން\n2018 ވަނަ އަހަރު މިސްކޫލްގެ އިސްވެރިޔާ ހުންނެވުމަށް ގެއެއް ހޯދުމަށްކުރި ނަމްބަރު: GS-172/IUL/2018/03 (24 ޖުލައި 2018) އިޢުލާނާއިގުޅިގެން މަޢުލޫމާތު ސާފުކުރުމަށް ޙާޟިރުވީ އެންމެ ފަރާތަކުން ކަމަށްވާތީ މި އިޢުލާނު ބާޠިލުކޮށް އަލުން މިކަމަށް އިޢުލާނުކުރަމެވެ.\nވީމާ، ގެ ކުއްޔަދިނުމަށް އެދޭ ފަރާތްތަކުން ތިރީގައި މިދަންނަވާ ތާރީޚަށް މިސްކޫލަށް ވަޑައިގެން މަޢުލޫމާތު ސާފުކުރެއްވުމަށްފަހު ކަނޑައެޅިފައިވާ ތާރީޚަށް މިސްކޫލަށް އަންދާސީހިސާބު ހުށަހެޅުއްވުން އެދެމެވެ.\n02 އޯގަސްޓް 2018 ވާ ބުރާސްފަތި ދުވަހުގެ 13:00 ގައި.\n09 އޯގަސްޓް 2018 ވާ ބުރާސްފަތި ދުވަހުގެ 12:00 ގައި.\nއަދި ދަންނަވަމެވެ. މަޢުލޫމާތު ސާފުކުރުމުގެ ސެޝަނުގައި ބައިވެރިނުވާ ފަރާތްތަކަށް އަންދާސީހިސާބު ހުށަހެޅުއްވުމުގެ ފުރުޞަތު ނޯންނާނެ ވާހަކަ މަޢުލޫމާތަށްޓަކައި ދެންނެވީމެވެ. ބަދަލުގައި ބޭފުޅަކު ފޮނުއްވާނަމަ، ސިޓީއަކާއެކު ފޮނުއްވުމަށްވެސް ދަންނަވަމެވެ. އަދި މަޢުލޫމާތު ފުރިހަމަނުވާ އަންދާސީހިސާބުތަކާއި ކަނޑައެޅިފައިވާ ވަގުތުގެ ފަހުން ހުށަހަޅާ އަންދާސީހިސާބުތައް ބާޠިލު ކުރެވޭނެކަމުގައިވެސް ދަންނަވަމެވެ. އިތުރު މަޢުލޫމާތު ހޯއްދެވުމަށް ގުޅުއްވާނީ 7952917 ނަންބަރު ފޯނާއެވެ.\n01 އޮގަސްޓް 2018\nޕަބްލިޝްކުރި ތާރީޚު: 01 އޮގަސްޓް 2018\nސުންގަޑި: 09 އޮގަސްޓް 2018 1200\n- 2018 ވަނަ އަހަރު ސްކޫލްގެ އިސްވެރިޔާ ހުންނަވާނެ ގެއެއް ކުއްޔަށް ހިފުމާއިގުޅޭ


Dhuniye Aai Dhaadhi Gaathun "Goeh Neygey" Thari Eh Fenijje - Vaguthu\nދުނިޔެ އާއި ދާދި ގާތުން "ގޮތް ނޭނގޭ" ތަރިއެއް ފެނިއްޖެ\n1 މަސް ކުރިން ( ޖޫން 16, 2021 )\nދުނިޔެ އާއި ދާދި ގާތުން "ގޮތް ނޭނގޭ" ތަރިއެއް ފެނިއްޖެއެވެ.\nކޭމްބްރިޖް ޔުނިވަސިޓީގެ ފަލަކީ އިލްމުވެރިން ބުނާ ގޮތުގައި އާދަޔާއި ހިލާފު މިތަރި ފެނުނީ ދުނިޔެ އާއި 25 އަލި އަހަރު ކައިރިންނެވެ.\nމިތަރިއަށް ފަލަކީ އިލްމުވެރިން ދީފައިވާ ނަމަކީ VVV-WIT-08 އެވެ. ނަމުގައި ހިމެނޭ W އަކީ މިއީ ކޮން އެއްޗެއްކަން ނޭނގޭތީ އެކަމަށް ނިސްބަތްކޮށް ހިމަނާފައިވާ އަކުރެކެވެ. ސައިންސްވެރިން ބުނާ ގޮތުގައި މިއީ އިރަށްވުރެ 100 ގުނަ ބޮޑު ތަރިއެކެވެ.\n"މިއީ މާސިންގާ ޕްލެނެޓަކަށް ނުވަތަ ކުނިގަނޑަކަށް ވެސް ވެދާނެ ކަމަށް އަހަރެމެންނަށް ލަފާކުރެވުނީ. އެކަމަކު މިހާރު އެންމެ ބޮޑަށް ލަފާކުރެވޭ ގޮތުގައި މިއީ ބޮޑު ކުނިގަނޑަކަށް ނުވާނެ." ތަރި ހޯދި ފަލަކީއިލްމުވެރިންގެ ޓީމްގައި ހިމެނޭ އިސް ބޭފުޅަކު ވިދާޅުވިއެވެ.\nމިހާރު ސައިންސްވެރިން ދަނީ މިތަރި ދަތުރު ކުރަމުންދާ ބާރުމިނާއި އޯބިޓްގައި މިތަރި ބުރުޖަހަން ހޭދަކުރާ މުއްދަތު ދެނެގަތުމުގެ މަސައްކަތް ކުރަމުންނެވެ.\nޖައްވުގައި މިފަދަ އެތައް މިލިއަން ތަރިއެއް ހިމެނެއެވެ. ޝައުގުވެރި ކަންކަން ހުރި ތަރިއެއް ސައިންސްވެރިންނަށް ފާހަގަ ކުރެވުނުއިރު ދުނިޔެ އާއި 90 އަލި އަހަރު ދުރުން ދުނިޔެ އާއި ދާދިއެއްގޮތް ސިފަތައް ހުރި ޕްލެނެޓެއް ފެނިފައިވަލަން ވެސް އެމެރިކާގެ ޖައްވީ އިދާރާ އިން މިދިޔަ ހަފްތާގައި ވަނީ އިއުލާން ކޮށްފައެވެ.\nއަލަށް ހޯދުނު މި ޕްލެނެޓަށް މިހާތަނަށް ދީފައިވާ ނަމަކީ (TOI-1231 b) އެވެ. ސައެންސްވެރިން ބުނާ ގޮތުގައި މި ޕްލެނެޓްގެ ވައިގެ ފަށަލައިގައި ވަރަށް ޝައުގުވެރި ކަންތަކެއް ހުރި ކަމަށް، ފެންނަ ފެނުމަށް ފާހަގަކުރެވެ އެވެ. އޭގެ ތެރެއިން އެއް ކަމަކީ، ވާރޭ ވިލާ ނުވަތަ ފެން އެކުލެވޭ ވިލާތަކެއް، ވައިގެ ފަށަލައިގެ ތެރޭގައި ހިމެނޭ ކަމަށް، ބެލެވުން ކަމަށް ސައެންސްވެރިން ބުނެ އެވެ.


Raiy kula ehaa gadhaee keeve?\nރަތް ކުލަ އެހާ ގަދައީ ކީއްވެ؟\nރަތް ކުލަ ބޭނުންކުރާ ދުނިޔޭ މަޝްހޫރު ބައެއް ބްރޭންޑުތައް\nމިއީ އަބަދުވެސް ހިތުގައި އުފެދޭ ސުވާލެކެވެ. މަޝްހޫރު ގިނަ ކުންފުނިތަކުން އެމީހުންގެ ޕްރޮޑަކްޓްތައް އިޝްތިހާރު ކުރުމަށް ވެސް ގިނަ ފަހަރަށް ބޭނުންކުރާނީ ރަތް ކުލަ އެވެ. ނުނީ ރަތާއި ގާތްކުރާ ކުލައެކެވެ. ބައެއް ފަހަރު އަލިގަދަ ކުލަތަކެވެ. އެކަމަކު އެންމެ އާންމު ކުލައަކީ ރަތް ކުލަ އެވެ.\nރާއްޖޭ މަޝްހޫރު ކުންފުނިތަކަށް ބަލައިލިޔަސް މި މަންޒަރު ފެންނާނެ އެވެ. އުރީދޫ އާއި ބޭންކް އޮފް މޯލްޑިވްސް އަދި ފަހާކާއި ޖެހެންދެން ދިރާގުން ވެސް ބޭނުންކުރީ ރަތް ކުލަ އެވެ. އެހެން ގިނަ ވިޔަފާރީކުރާ ފަރާތްތަކުން ވެސް ރަތް ކުލަ ބޭނުންކުރެ އެވެ. ރާއްޖެއަށް އެންމެ ފަހުން ގެނައި ގިނަ ފްރެންޗައިޒް ރެސްޓޯރެންޓުތަކުގައި ވެސް ބޭނުން ކުރަނީ ރަތް ކުލަކަން ފާހަގަވާނެ އެވެ.\nރަތް ކުލައާއި ވިޔަފާރީއާއި އޮތީ ކޮންގުޅުމެއް ހެއްޔެވެ؟ ދުނިޔޭގެ މަޝްހޫރު ކުންފުނިތަކަށް ބަލާނަމަ، ހާއްސަކޮށް އެންމެ މަޝްހޫރު ފްރެންޗައިޒް ފާސްޓް ފުޑް ރެސްޓޯރެޓުތަކުގައި ވެސް އެމީހުންގެ ބްރޭންޑް އިޝްތިހާރު ކުރުމަށް ބޭނުން ކުރަނީ ރަތް ކުލަ އެވެ.\nރަތް ކުލައަށް ހާއްސަ ސަމާލު ކަމެއް މި ދެނީ ކީއްވެ ހެއްޔެވެ؟ ކޮންމެ އިންސާނަކަށް ވެސް އެމީހެއްގެ ލޮލުގެ ފެނުން ރަނގަޅުނަމަ 10 މިލިއަނަށްވުރެ ގިނަ ކުލަތައް ފެންނާނެ އެވެ. މި ކުލަތަކުގެ ތެރެއިން ރަތް ކުލައަކީ އިހު ޒަމާނުގައި މީހުން އެންމެ ފުރަތަމަ ނަމެއް ކިޔުމަށް އިސްކަންދިން ކުލަ އެވެ.\nއަކުރު ބޭނުން ކޮށްގެން އިންސާނުން ލިޔަން ފެށުމުގެ ކުރިން ބޭނުންކުރި ކުރެހުންތަކުގައި އެއްވެސް ވަރަކަށް ކުލަތައް ބޭނުން ކޮށްފައެއް ނުވެ އެވެ. ކުލަތައް ކިޔައިދިނުމަށް ވެސް އެމީހުން ބޭނުންކުރީ ކުރެހުންތަކެވެ. އެންމެ ފުރަތަމަ ނަންދިން ކުލަތަކުގެ ތެރޭގައި ހިމެނެނީ ރަތް ކުލައިގެ އިތުރުން ކަޅާއި ހުދެވެ.\nއޭރު ރަތް ކުލައަށް ހާއްސަ ސަމާލުކަމެއް ދެވުނެވެ. އޭގެ ފަހުން ގިނަ ބަޔަކު ރަތް ކުލަ ބޭނުންކުރާ މިންވަރު އިތުރުވެގެން ދިޔަ އެވެ. މަޝްހޫރު ގިނަ ފާސްޓް ފުޑް ރެސްޓޯރެންޓުތަކުން ވެސް މި ކުލަ ބޭނުން ކުރަނީ މިހެންވެ ކަމަށް ވެދާނެ އެވެ.\nފަހުގެ ދިރާސާތައް ދައްކާގޮތުން ރަތް ކުލައިގެ ސަބުބުން މީހުނަށް ކަންކަމަށް ހާއްސަ އިސް ކަމެއް ދެވެ އެވެ. ހާއްސަކޮށް ކާ އެއްޗެއްސަށް މީހުންގެ ހުންނަ ފޯރި މި ކުލައިން އިތުރު ކޮށްދެ އެވެ. އެހެންކަމުން ރަތް ކުލައިގެ ލޯގޯ ތަކުން މީހުންގެ ސަމާލުކަން ދަމައިގަތުމުގެ އިތުރަށް ކާއެއްޗެއްސަށް ދަހިވެސް ކުރުވަ އެވެ.\nއެމަކު ރަތް ކުލައިގެ ސަބުބަން މިހެން ވާންވީ ކީއްވެ ކަމެއް ނޭނގެ އެވެ. މިހެންވާ މެދުވެރިވާ ސަބަބު އެންމެ ގާތީވެސް މި ކުލައަށް ނަންދެވުނު ހިސާބުން ފެށިގެންނެވެ. އެންމެ އިހުގައި މީހުން ވާހަކަ ދައްކާ އުޅުނު ބަސްތަކުގައި ރަތް ކުލައަށް ނަންދެވުނީ އެމީހުންގެ ލެޔަށް ބޭނުންކޮށް އުޅުނު ބަހުގެ ކުރިއަށް އިތުރު ބަހެއް ލައިގެންނެވެ.\nމިސާލަކަށް ހިބްރޫ ބަހުގައި ރަތް ކުލައަށް ކިޔަނީ "އެޑް-ޑައުމް" އެވެ. ލެޔަށް އެ ބަހުން ކިޔަނީ "ޑައުމް" އެވެ.\nރަތް ކުލައިގެ ތާރީހަށް ބަލާނަމަ ސޮލީބީ ހަނގުރާމަ ނިމި ފިކުރީ ހަނގުރާމަ ފެށުނު ޒަމާނުގައި ވެސް މި ކުލައަކީ ހާއްސަ ސަމާލުކަމެއް ދެވޭ ކުލަ އެކެވެ. ފިކުރީ ހަނގުރާމަ ފެށުނު ހިސާބުގައި ރަސްރަސްކަލުންނާއި ޝާހީ އާއިލާތަކުން ރަތް ކުލަ އެމީހުންގެ ރަމްޒެއްގެ ގޮތުގައި ބޭނުންކޮށް އުޅުނެވެ.\nމިހާރަށް ބަލާނަމަ އަވައްޓެރި އިންޑިއާގައި ކައިވެނިކުރާއިރު އަންހެން ކުދިން ވެސް ލައްވަނީ ރަތްކުލައިގެ ހެދުމެކެވެ. އެމީހުން ގަބޫލުކުރާ ގޮތުގައި ރަތަކީ ނަސީބާއި ގުޅިފައިވާ ކުލައެކެވެ. މިއަދު ދުނިޔޭގެ ގިނަ ސަގާފަތްތަކާއި ދީންތަކުގައި ވެސް އެންމެ ގިނަ ބަޔަކު އާންމުކޮށް ބަލައިގަންނަ ކުލައަކަށް ރަތް ކުލަ ވާނެ އެވެ.\nގިނަ ކުންފުނިތަކުން ރަތް ކުލަ ބޭނުންކުރަނީ މި ސަބަބަށްޓަކައި ކަމަށްވެސް ވެދާނެ އެވެ. އިންސާނާގެ ފަސް ހިއްސު ހުންނައިރު އޭގެ ތެރެއިން އިންސާނާގެ ސިކުނޑީގައި ހަރުލާ 80 ޕަސެންޓް މައުލޫމާތަކީ ފެނުމުގެ ހިއްސުން ލިބޭ މައުލޫމާތެވެ.\nމަޝްހޫރު މާކެޓިން ކުންފުންޏެއް ކަމަށްވާ "ވެބްޕޭޖްއެފްއެކްސް" އިން ހެދި ދިރާސާއެއްގައި ބުނާގޮތުން 85 ޕަސެންޓް މީހުން ވިޔަފާރީ ކުރާއިރު މުދާ ގަތުމުގައި އެއްޗެއް ހުންނަ ކުލައަށް ބަލާފައި ގަނެ އެވެ. އެ ކުންފުނިން ހެދި އެހެން ދިރާސާއަކުން ދެއްކި ގޮތުގައި ކުންފުނިތަކާއި ބްރޭންޑުތަކަށް ސަމާލުކަން ލިބެނީ އެމީހުން ބޭނުންކުރާ ކުލައިގެ ސަބަބުންނެވެ.


ނ. އަތޮޅު ތަޢުލީމީމަރުކަޒުގެ ޓީޗަރުންނަށް އީދެއް!\nނޫނު ޑެއިލީ 05 އޮކްޓޯބަރ 2019 1 ކޮމެންޓް ހަބަރު، އަތޮޅު ހަބަރު،\nމިއަހަރު މުދައްރިސުންގެ ދުވަސް ނ. އަތޮޅު ތަޢުލީމީ މަރުކަޒުގައި ފާހަގަކުރަމުން ދަނީ ގިނަ ހަރަކާތްތަކަކާއެކު ބެލެނިވެރިންނެވެ. ބެލެނިވެރިންގެ އިސްނެގުމާއެކު ކޮމެޓީއެއް އެކުލަވާލައިގެން މުދައްރިސުންގެ ދުވަސް ފާހަގަކުރުމަށްޓަކައި ނ. އަތޮޅު ތަޢުލީމީ މަރުކަޒުގެ ބެލެނިވެރިންވަނީ ތަފާތު ގިނަ ހަރަކާތްތަކެއް އެކުލަވާލާފައެވެ. މުދައްރިސުންނަށް އަމާޒުކޮށް ހިންގާ ހަރަކާތްތައް ހިންގުމަށްޓަކައި އެމަރުކަޒުގެ މުވައްޒަފުންވަނީ4ޓީމަކަށް ބަހާލާފައެވެ. އެއީ އަންހެން ދެ ޓީމާ ފިރިހެން ދެޓީމެވެ. އަންހެން އެއް ޓީމަކަށް މެންޓަލި ކިޔާއިރު އަންހެން އަނެއް ޓީމަކީ "ޓީމް ފިޓް" އެވެ. ފިރިހެން ޓީމުތަކަކީ " ޓީމް ދުންތަރިއާއި ޓީމް ރާކަނި " އެވެ. ކުޅިވަރު ހަރަކާތްތައް އެކުލަވާލާފައިވަނީ ޓީމްތަކުގެ މެދުގައި ވާދަކުރާގޮތަށް ކަމަށް އެން ޑީއަށް މައުލޫމާތު ދެއްވި ބެލެނިވެރިޔަކު ވިދާޅުވިއެވެ.\nމި ހަރަކާތްތައް ފެށުނީ މިމަހުގެ3ވަނަ ދުވަހުގެ ހެނދުން 6:45 ގައެވެ. އެދުވަހުގެ ނ. އަތޮޅު ތަޢުލީމީމަރުކަޒުގެ މުވައްޒަފުން ސުކޫލަށް ގެންދިޔައީ ސައިކަލް ޕެރޭޑުގައެވެ. އަދި ސްކޫލްކައިރިން ވަނީ މަރުޚަބާކިޔުމުގެ އިތުރު ހަރަކާތްތަކެއްވެސް ހިންގާފައެވެ. މިގޮތުން އެންމެހާ މުވައްޒަފުންނަށް މާބޮޑިއެއް ހަދިޔާކުރިއެވެ. އަދި މުދައްރިސުން ކަރުގައި ސޭޝްއެއްއެޅުވިއެވެ. އަދި އެންމެހާ މުވައްޒަފުންނާ ދަރިވަރުންގެ ފޮޓޯއަކާ އެންމެހާ ބެލެނިވެރިންގެ ފޮޓޯއެއްވެސް ނެގިއެވެ. މީގެ އިތުރުން އެދުވަހު ހަވީރު ފިރިހެން މުވައްޒަފުންގެ ނެޓްބޯޅަ މެޗެއް އިޖުތިމާއީ މަރުކަޒު ސަރަޚައްދުގައި ކުރިއަށް ދިޔައެވެ. ޓީމް ދުންތަރި އާއި ޓީމް ރާކަނި ބައްދަލުކުރި މެޗް ނިމުނީ 10 ޕޮއިން 10 ޕޮއިންޓުން ދެޓީމް އެއްވަރުވެގެންނެވެ. އަދި ހަމައެރޭ ޓީމް ފިޓް އާއި މެންޓަލި ޓީމް އާއި ދެޓީމުގެ ފުޓްސެލް މެޗެއް ވެލިދޫ ފުޓްސެލް ދަނޑުގައި ކުރިއަށްދިޔައެވެ. މިމެޗް ކާމިޔާބު ކުރީ ޓީމް "ފިޓް" އެވެ.\nމިމހަހުގެ4ވަނަ ދުވަހު ހެދުނު މުވައްޒަފުންގެ މެދުގައި ބަހާލެވިފައިވާ ޓީމް ތަކާއެކު ފަންބޯލް ދެ މެޗްކުޅެވުނެވެ. ފަންބޯލްގެ އަންހެން މުވަޒަފުންގެ މެދުގައި ބައްދަލުކުރި ޓީމް " ފިޓް " އަދި ޓީމް " މެންޓަލި " ބައްދަލުކުރި މެޗް ކާމިޔާބު ކުރީ ސީދާ ދެސެޓުން ޓީމު މެންޓައްޔެވެ. ފިރހެން މުވައްޒަފުންގެ ޓީމްތައްކަމުގައިވާ ޓީމް " ރާކަނި" އާއި ޓީމް " ދުންތަރި " ބައްދަލުކުރި މެޗް2ސެޓް 1 ސެޓުން ކާމިޔާބުކުރީ ޓީމް ދުންތަރިއެވެ.\nމިއަދު ހެނދުނު ނ.އަތޮޅު ތަޢުލީމީ މަރުކަޒުގެ މުވައްޒަފުންގެ ގޭގެއަށް ބެލެނިވެރިންވަނީ އިޚްތިރާމްގެ ޒިޔާރަތެއްކޮށްފައެވެ. އެޒިޔާރަތުގައި މުވައްޒަފުންނަށް ހެނދުނުގެ ނާސްތާ ވަނީ ބެލެނިވެރިން ފޯރުކޮށްދެއްވާފައެވެ.\nނ. އަތޮޅު ތައުލީމީ މަރުކަޒުގެ ހަޔާތުން މިހާކުލަގަދަ ގޮތެއްގައި މުދައްރިސުންގެ ދުވަސް ފާހަގަކުރާމީ ފުރަތަ ފަހަރެވެ. ބެލެނިވެރިންގެ ބޮޑު ބައިވެރިވުމަކާއެކު ކުރިއަށްގެންދާ މިދުވަހުން ބައެއްމުދައްރިސުންވަނީ ހައިރާންވެ އަންތަރީސްވެފައެވެ. މިކަމާގުޅޭގޮތުން ނ. އަތޮޅު ތައުލީމީ މަރުކަޒުގެ މުދައްރިސެއް ފޭސް ބުކެ ޕޭޖުގައި ލިޔުއްވާފައިވެއެވެ. "އެކާވިސް އަހަރު ވީ އިރުވެސް މިފަދަ މުދައްރިސުންގެ ދުވަހެއް ނާންނަކަމަށެވެ. އެހެންމުދައްރިސެއްގެ އުފާވެރިކަން ސޯސަލް މީޑީޔާގައި ހިއްސާކުރަމުންވަނީ މުދައްރިސުންގެ ދުވަސް ފާހަގަކުރެއްވުމަށް ބެލެނިވެރިން ކުރައްވާ ބުރަ މިންނަތް މަސައްކަތް ފާހަގަކޮށް ހިތުގެ ހާލިސް ޝުކުރު ދަންނަވާކަމަށެވެ.\nކޮންމެއަކަސް ނ. އަތޮޅު ތަޢުލީމީ މަރުކަޒުގެ މުދައްރިސުންވަނީ އުފަލުންފުރިފައެވެ. އެމުދައްރިސުން ފާހަގަކުރަނީ މީ ބެލެނިވެރިން ގެނެސްދެއްވި ބޮޑު އީދެއްގެ ގޮތުގައެވެ.\nVelidhoo Saturday 5th October 2019\nMi raajjeyga ves mihaa fenvaruga adhi teachers day faahaga nukuraane. Saabaheyy velidhoo rahyithun


Adeeb gey gai behettumuge vaguthee amurakaha HC gai edhijje | Mihaaru\nއަދީބު މާލެ ގެނައުމުން ލޯންޗުން ފައިބަނީ: އޭނާ ގޭ ބަންދުގައި ބެހެއްޓުމުގެ ވަގުތީ އަމުރަކަށް ހައި ކޯޓުގައި މިއަދު ވަނީ އެދިފައި -- މިހާރު ފޮޓޯ/ހުސެއިން ވަހީދު\nއަދީބު ގޭގައި ބެހެއްޓުމުގެ ވަގުތީ އަމުރަކަށް ހައި ކޯޓުގައި އެދިއްޖެ\n27 ޖެނުއަރީ 2019 - 14:55 25 comments\nއެކި ކުށްތަކުގައި 33 އަހަރުގެ ޖަލު ހުކުމެއް އިއްވާފައިވާ އަދީބުގެ ސިއްހީ ހާލަތު ގޯސްވުމުން އޭނާ ރާއްޖެއިން ބޭރަށް ފޮނުވުމުގެ އަމުރަކަށް އެދި އަދީބުގެ ފަރާތުން ސިވިލް ކޯޓުގައި ދައުވާ ކުރިޔަސް، އެ ކޯޓުން މިދިޔަ އަހަރު ނިންމީ ގައިދީން ބޭރަށް ފޮނުވުމުގެ ކުރިން ފުރިހަމަ ކުރަންޖެހޭ އިޖްރާއާތުތައް އަދީބުގެ މައްސަލާގައި ފުރިހަމަ ކޮށްފައި ނެތުމުން އެ މައްސަލަ ކުރިއަށް ގެންދެވެން ނެތް ކަމަށެވެ.\nއެ މައްސަލަ އަދީބުގެ ފަރާތުން އިސްތިއުނާފް ކުރުމުން ހައި ކޯޓުގައި މިއަދު ބޭއްވި އަޑުއެހުމުގައި އަދީބުގެ ފަރާތުން އެދުނީ އެ މައްސަލަ ހައި ކޯޓުން ނިމެންދެން، ޑޮކްޓަރުގެ ލަފައާ އެއްގޮތަށް އަދީބު ގޭގައި ބެހެއްޓުމުގެ އަމުރެއް ނެރެ ދިނުމަށެވެ.\nއަދީބުގެ ވަކީލް މުހައްމަދު އިސްމާއިލް ވިދާޅުވީ އަދީބުގެ ސިއްހީ ހާލު ވަރަށް ގޯސްވެފައިވާ ކަމަށާއި އެކަމުގެ ސަބަބުން ފުރާނައަށް ނުރައްކާވުމުގެ ފުރުސަތު ވެސް މިހާރު އެބައޮތް ކަމަށެވެ. އަދި އަދީބު އާއިލީ ވެއްޓެއްގައި ބަހައްޓަން ޑޮކްޓަރު ކުރިން ލަފާ ދީފައިވާ ކަމަށާއި އެހެންވެ، އެ މައްސަލަ ހައި ކޯޓުން ނިމެންދެން އަދީބު ގޭގައި ބެހެއްޓުމުގެ ވަގުތީ އަމުރެއް ނެރެ ދިނުމަށް އިސްމާއިލް އެދިވަޑައިގަތެވެ. އަދި އަދީބުގެ ސިއްހީ ހާލަތާ ގުޅޭ ލިޔުންތައް ވެސް އޭނާ ޝަރީއަތަށް ހުށަހެޅުއްވި އެވެ.\nއިސްމާއިލް ވިދާޅުވީ އަދީބު ބޭރަށް ފޮނުވުމުގެ މައްސަލަ ސިވިލް ކޯޓުން ކުރިއަށް ނުގެންދެވޭނެ ކަމަށް ނިންމީ ގައިދީން ބޭރަށް ފޮނުވުމުގެ ކުރިން ފުރިހަމަ ކުރަންޖެހޭނެ ކަމަށް ގަވާއިދުގައި ބުނާ އިޖްރާއާތުތައް އަދީބުގެ ފަރާތުން ފުރިހަމަ ކޮށްފައި ނުވާތީ ކަމަށް ބުނެ ކަމަށެވެ. އެކަމަކު އެ އިޖްރާއާތުތަކަކީ ދައުލަތުން ފުރިހަމަ ކުރަންޖެހޭ އިޖްރާއާތުތަކެއް ކަމަށާއި އަދީބުގެ ސިއްހީ ކަންކަމާ ގުޅޭގޮތުން ޑޮކްޓަރުން ދޭ ލަފާތަކަކީ ކަރެކްޝަނަލް ސާވިސްގެ ބެލުމުގެ ދަށުގައި ހުންނަ ލިޔުންތަކެއް ކަމަށް އޭނާ ވިދާޅުވި އެވެ. އެ ލިޔުންތައް ދައުލަތުން ފޯރުކޮށް ނުދެނީސް، ގަވާއިދުގައި ބުނާ އިޖްރާއާތުތައް އަދީބަށް ފުރިހަމަ ނުކުރެވޭނެ ކަމަށް އޭނާ ވިދާޅުވި އެވެ.\nމީގެ އިތުރުން އެ މައްސަލަ ސިވިލް ކޯޓުން ނިންމުމުގައި ހަވާލާދީފައިވަނީ ގަވާއިދުގައި ނެތް މާއްދާއަކަށް ކަމަށް ވެސް ވަކީލް ވިދާޅުވި އެވެ. އަދި އެކަން ވަކީލުންގެ ފަރާތުން ހާމަކުރުމުން ފަހުން ކޯޓުން އެ ހުކުމަށް ބަދަލު ގެނައީ ކަމަށާއި އެކަން އެގޮތަށް ނުކުރެވޭނެ ކަމަށް ވެސް އޭނާ ވިދާޅުވި އެވެ.\nވަކީލް އިސްމާއިލް އެދިވަޑައިގަތީ ސިވިލް ކޯޓުގެ ހުކުމް ބާތިލްކޮށް، އެ މައްސަލަ ސިވިލް ކޯޓަށް ބެލޭނެ ކަމަށް ކަނޑައަޅައި ދިނުމަށާއި އަދީބުގެ ބޭސްފަރުވާއަށް އޭނާ ރާއްޖެއިން ބޭރަށް ފޮނުވުމަށް ދައުލަތުގެ މައްޗަށް އަމުރު ކުރުމަށެވެ.\nމިިއަދުގެ އަޑުއެހުމުގައި އަދީބު ވިދާޅުވީ އޭނާއަށް ދިމާވެފައިވާ ސިއްހީ ހާލަތުގެ ސަބަބުން ބާރުގަދަ ބޭސްތަކެއް ކާން ޖެހޭ ކަމަށާއި އެކަމުގެ ސަބަބުން ހޭނެތުމާއި ބޯ އެނބުރުން ފަދަ ކަންކަން ދިމާވާ ކަމަށެވެ. އެގޮތުން މިދިޔަ ހުކުރު ދުވަހު ވެސް ޖަލުގެ ފާހާނާ ތެރެއަށް އޭނާ ވެއްޓިގެން ހޮސްޕިޓަލަށް ގެންދަން ޖެހުނު ކަމަށް އަދީބު ވިދާޅުވި އެވެ.\nރައްދުގައި ދައުލަތުގެ ވަކީލް ވިދާޅުވީ އަދީބު ބޭސްފަރުވާއަށް ބޭރަށް ފޮނުވުމުގެ މައްސަލަ ކުރިއަށް ނުގެންދެވޭނެ ކަމަށް ސިވިލް ކޯޓުން އޭރު ނިންމީ ގައިދީން ބޭރަށް ފޮނުވުމުގެ ކުރިން ފުރިހަމަ ކުރަންޖެހޭ އިޖްރާއާތުތައް ފުރިހަމަ ކުރުމުގައި އަދީބުގެ ފަރާތުން ދައުލަތަށް އެއްބާރުލުން ލިބިފައި ނުވާތީ ކަމަށެވެ. އެގޮތުން އަދީބުގެ ސީޓީ ސްކޭނެއް ހެދުމަށް ކަރެކްޝަންސް އިން މަސައްކަތް ކުރުމުން އެކަމަށް އަދީބުގެ ފަރާތުން އެއްބާރުލުން އޭރު ނުލިބުނު ކަމަށް ވަކީލް ވިދާޅުވި އެވެ.\nމީގެ އިތުރުން ސިވިލް ކޯޓުގެ ހުކުމުގައި، ގަވާއިދުގައި ނެތް މާއްދާއަކާ ހަވާލާ ދެވިފައިވަނީ އިދާރީ އޮޅުމަކުން ކަމަށާއި އެެފަދަ ކަންކަން ކޯޓުތަކުން އަމިއްލައަށް އިސްލާހު ކުރުމަކީ ކުރެވިދާނެ ކަމެއް ކަމަށް ދައުލަތުން ބުންޏެވެ. އަދި އެއީ ގާނޫނީ ގޮތުން ހުރަހެއް އޮތް ކަމެއް ނޫން ކަމަށް ވެސް ދައުލަތުގެ ވަކީލް ވިދާޅުވި އެވެ.\nދައުލަތުން ބުނިގޮތުގައި ސިވިލް ކޯޓުގެ ހުކުމް ހައި ކޯޓުން ބާތިލް ކުރިޔަސް، އަދީބު ބޭރަށް ފޮނުވަން މިވަގުތު ހައި ކޯޓަށް އަމުރެއް ނުކުރެވޭނެ އެވެ. ސަބަބެއްގެ ގޮތުގައި ދައުލަތުން ބުނީ ސިވިލް ކޯޓުން އެ މައްސަލަ ކުރިއަށް ނުގެންދެވޭނެ ކަމަށް ނިންމާފައިވަނީ މައުޟޫއީ ގޮތުން މައްސަލަ ބެލުމެއް ނެތި ކަމަށް ވެފައި، އަދި އެއީ އިޖްރާއީ ގޮތުން ސިވިލް ކޯޓުން ނިންމާފައިވާ ނިންމުމެއް ކަމަށްވާތީ އެވެ.\nއަދީބުގެ ފަރާތުން އެދުނު ވަގުތީ އަމުރާ ގުޅިގެން ދައުލަތުން ބުނީ އެ އަމުރާ މެދު ޖަވާބުދާރީވާން އިތުރު ފުރުސަތެއް ބޭނުންވާ ކަމަށެވެ.\nއެހެންވެ، ފަނޑިޔާރުންގެ ބެންޗުން ވަނީ އެކަމަށް ޖަވާބުދާރީވުމަށް އިތުރު ފުރުސަތެއް ދައުލަތަށް ދެއްވައިފަ އެވެ. އަދި އިތުރު އަޑުއެހުމެއް ވަރަށް އަވަހަށް ބާއްވަވާނެ ކަމަށް ބެންޗުން އިއުލާން ކުރެއްވި އެވެ.\nއެ މައްސަލަ ބައްލަވާ ބެންޗުގައި ތިއްބަވަނީ އިސް ފަނޑިޔާރު ޝުޖާއު އުސްމާނާއި ފަނޑިޔާރު ހަސަން އަލީގެ އިތުރުން ފަނޑިޔާރު ހުސައިން ޝަހީދެވެ. ރިޔާސަތު ބަލަހައްޓަވަނީ އިސް ފަނޑިޔާރު ޝުޖާއު އެވެ.\nއިތުރު ލިޔުންތައް ހައި ކޯޓް މާފުށީ ޖަލު ކަރެކްޝަނަލް ސާވިސް ކުރީގެ ނައިބު ރައީސް އަދީބު އަހުމަދު އަދީބު


Dhe Aharu Dhuvahuge Warranty Aai Eku Aiwa Ge Molhu Tv Mihaaru Reef Side In Libeyne - Vaguthu\nދެއަހަރު ދުވަހުގެ ވޮރެންޓީ އާއި އެކު އައިވާގެ މޮޅު ޓީވީ ރީފްސައިޑުން\nއައިވާ ޓީވީ ލޯންޗު ކުރުމަށް ބޭއްވި ހަފްލާތެ ތެރެއިން/ ވަގުތު އިމޭޖަސް : އަހުމަދު އަޝްހާދު\nރާއްޖޭގައި މިހާތަނަށް ޓީވީއެއްގެ ވޮރެންޓީ ދިން އެންމެ ދިގު މުއްދަތު، ދެއަހަރު ދުވަހުގެ ވޮރެންޓީ އާއި އެކު ޖަޕާނުގެ މަގުބޫލު ބްރޭންޑް އައިވާގެ ޓީވީ ރީފްސައިޑުން ވިއްކަން ފަށައިފިއެވެ.\nރީފް ސައިޑުން މިހާރު އައިވާ ޓީވީގެ ހަތަރު ސައިޒެއް ލިބެން ހުންނާނެ ކަމަށާއި، އޭގެ ތެރޭގައި، 49 އިންޗި އާއި، 55 އިންޗި އާއި، 65 އިންޗީގެ އިތުރުން 75 އިންޗީގެ ޓީވީ ލިބެން ހުންނާނެ ކަމަށް އެކުންފުނިން މައުލޫމާތު ދެއެވެ.\nއައިވާ ޓީވީތައް ރީފް ސައިޑުން ވިއްކާ އަގަށް ބަލާއިރު 49 އިންޗި ޓީވީ ލިބެން ހުރީ 5800 ރުފިޔާއަށެވެ. އަދި 55 އިންޗި ޓީވީ 8،800 އަށް ލިބެން ހުރި އިރު 65 އިންޗި ޓީވީ ލިބެން ހުރީ 11900 ރުފިޔާ އަށެވެ. އައިވާގެ އެންމެ ބޮޑު ޓީވީ 75 އިންޗީގެ ޓީވީ ލިބެން ހުރީ 26،900 ރުފިޔާ އަށެވެ.\nރީފް ސައިޑުން ބުނީ މިއީ މިހާތަނަށް ރާއްޖޭގައި ވިއްކާ އެހެން ކޮލެޓީ ބްރޭންޑްތަކުގެ އަގާއި އަޅައި ބަލާއިރު ހެޔޮ އަގެއް ކަމަށެވެ.\nމި ޓީވީތަކުގެ ބައެއް ޙާއްސަ ކަންކަމަށް ބަލާއިރު، އައިވާ ޓީވީ އަކީ އަލްޓްރާ އެޗްޑީ އެންޑްރޮއިޑް ޓީވީތަކެކެވެ. މިއީ ކޮންމެ ސިޓިން ރޫމަކަށް އަދި ކޮޓަރިއަކަށް ފެތޭފަދަ ކޮލިޓީ ސްމާޓް ޓީވީއެއް ކަމަށް ރީފް ސައިޑުން ވަނީ ބުނެފައެވެ.\nމި ބްރޭންޑް ޓީވީގެ އެންމެ ތަފާތު ތަންކޮޅަކީ އޯޑިއޯ ކޮލިޓީ ރަނގަޅުވުމެވެ. އާންމުކޮށް ޓީވީތަކުގައި އަޑު ބާރުކޮށް އެއްޗެއް ބަލާލަން ބޭނުން ކަމުގައި ވާނަމަ ޖެހެނީ ސްޕީކަރެއް ފަދަ އެއްޗެއް ވަކިން ގަންނާށެވެ. އެހެން ނަަމަވެސް އައިވާ ކުންފުންޏަކީ މީގެ ކުރިންވެސް އޯޑިއޯ ޕްރޮޑަކްޓް އުފައްދަމުން އައި ކުންފުންޏެއް ކަމުން، އެކުންފުނިން ވަނީ އެކަމަށް ވިސްނައި ހަމައެކަނި ޓީވީގެ އަޑުންވެސް ފުދޭވަރު ކޮށްފައެވެ.\nރީފް ސައިޑުން ބުނީ މިހާ ހެޔޮ އަގެއްގައި ޓީވީ ދޫކުރުމަކީ ކަސްޓަމަރުންގެ މެދުގައި ހިޔާލުތަފާތުވުން އުފެދިދާނެ ކަމެއް ކަމަށާއި، މިހާ ހެޔޮ އަގުގައި ޓީވީ ވިއްކަމުން ދަނީ 2020 ވަނަ އަހަރު ކުރިއަށް ގެންދާ ޕްރޮމޯޝަނެއްގެ ތެރެއިން ކަމަށެވެ. އަދި ކުރިއަށް އޮތް ތަނުގައި ޓީވީތަކުގެ އަގަށް ބަދަލެއް އައުމަކީ އެކަށީގެންވާ ކަމެއް ކަމަށް އެކުންފުނިން ވަނީ ބުނެފައެވެ.\nޖަޕާނުގެ އައިވާ އުފެދިގެން އައިސްފައި ވަނީ 1951 ވަނަ އަހަރުގެ ތެރޭގައެވެ. އައިވާ ބްރޭންޑް މަޝްހޫރުވެފައި ވަނީ އޯޑިއޯގެ އެކި އާލާތްތައް އުފެއްދުމަށެވެ.\nރީފް ސައިޑުން ދަނީ މިފަދަ ކޮލެޓީ، މޮޅު ބްރޭންޑްތައް ރާއްޖޭގެ މާކެޓުގައި ހެޔޮ އަގުގައި ވިއްކަމުންނެވެ.\nޓީވީ މިހާ އަގުހެޔޮވެފަ ހުރިތަން ދެކުނިންތަ؟


MACL ge is dhe veriyaku magaamun vakikohfi\nއެމްއޭސީއެލްގެ އިސް ދެ ވެރިޔަކު މަގާމުން ވަކިކޮށްފި\nމޯލްޑިވްސް އެއާޕޯޓްސް ކޮމްޕެނީ (އެމްއޭސީއެލް) ގެ އިސް ދެ ވެރިޔަކު މަގާމުން ވަކިކޮށްފި އެވެ.\nމަގާމުން ވަކިކޮށްފައި ވަނީ އެމްއޭސީއެލްގެ ޑެޕިއުޓީ ޗީފް ފައިނޭޝިއަލް އޮފިސަރު ހާމިދު ރިޒާއާ ހެޑް އޮފް ކޮމާޝަލް ޖެނެރަލް މެނޭޖަރު މުޖްތަބާ ލަތީފެވެ.\nއެ ދެ ބޭފުޅުން މަގާމުން ވަކިކޮށްފައި ވަނީ މީގެ 10 ދުވަސް ކުރިންނެވެ. ހާމިދާއި ރިޒާ މަސްއޫލިއްޔަތުތަކުން އެކަހެރި ކޮށްފައިވާތާ ވެސް ދުވަސްތަކެއް ވެފައިވެ އެވެ. އަދި މަސްއޫލިއްޔަތުތަކުން އެކަހެރި ކުރި ފަހުން ރިޒާ އޮފީހަށް ވަޑައި ނުގަންނަވާތާ ދުވަސްކޮޅެއް ވަނީ ވެފައެވެ. މަގާމުން ވަކި ކުރި އިރު މުޖުތަބާ ހުންނެވީ ޗުއްޓީއެއް ނަންގަވައިގެނެވެ.\nމިކަމާއި ގުޅިގެން އަވަސްއިން އެމްއޭސީއެލްގެ ކޯޕަރޭޓް ކޮމިއުނިކޭޝަން ޖެނެރަލް މެނޭޖަރު ހަސަން އަރީފަށް ގުޅި އެވެ. އޭނާ ވިދާޅުވީ އެ މައުލޫމާތު ލިބި ވަޑައިގެންފައި ނެތް ކަމަށެވެ. އަދި ފަހުން އެކަމާ ގުޅޭ އެހެން މައުލޫމާތު ހޯދަން ގުޅުމުން ވެސް ފޯނަށް ޖަވާބެއް ނުދެއްވަ އެވެ.\nމި ސަރުކާރު އައިފަހުން އެމްއޭސީއެލްގެ އިސް މަގާމުތަކަށް ވަނީ ބަދަލުތައް ގެންނަމުންނެވެ. އަދި އެމްއޭސީއެލްގެ ހިންގުން ބަދަލު ކުރައްވާނެ ކަމަށް ރައީސް ސޯލިހު ވެސް ވަނީ ކުރީން ވިދާޅުވެފަ އެވެ.\nސަރުކާރަށް އަހަރު ދުވަސްވާން ކައިރިވެފައިވާއިރު އަދިވެސް އެ ކުންފުންޏަށް މެނޭޖިން ޑިރެކްޓަރަކު ނުލަ އެވެ. ކުންފުނި ހިންގަމުންދަނީ އެކްޓިން މެނޭޖިން ޑިރެކްޓަރު މޫސާ ސޯލިހެވެ. އެންމެ ފަހުން އެމްއޭސީއެލްގެ މެނޭޖިން ޑިރެކްޓަރަށް ހުންނެވީ އާދިލް މޫސާ އެވެ. އޭނާ މަގާމުން އިސްތިއުފާ ދެއްވީ ރައީސް ޔާމީންގެ ވެރިކަން ބަދަލުވެ، އާ ސަރުކާރުން އޭނާ މަގާމުން އިސްތިއުފާ ދެއްވަން އަންގައިގެނެވެ.


ރިޕޯޓު - ރައީސްގެ ހަސަދަވެރިކަން\nހަސަދަވެރިކަމަކީ ބައްޔެއްކަން ރައީސް ޔާމިން ދަންނަންޖެހޭ!\nހަސަދަވެރިވެގެން މަޤްބޫލުކަމެއް ނުލިބޭނެ\nޤައުމައިގެން ކުރިއަށް ދެވޭނީ ހަސަދަވެރިކަން ނައްތާލައިގެން\nޤައުމާއި ރައްޔިތުންގެ ޙައްޤުގައި ދޫދޭންޖެހޭ\nކ. މާލެ 31 މާރޗް 2017 | ހުކުރު 18:37 5,520\nއެމްޑީއޭގެ ޖަލްސާއެއްގައި ރައީސް ޔާމިން ވާހަކަފުޅު ދައްކަވަނީ - ހައިރައިޒް ޕްރައިވެޓް ލިމިޓަޑް\nރައީސް ޔާމީން މިއަދު މިޤައުމުގެ ވަލިއްޔުލް އަމުރެވެ. ދިވެހިންގެ ޙާކިމާއެވެ. ދިވެހިރާއްޖޭގެ ރައީސުލްޖުމްހޫރިއްޔާއެވެ. އެކަމަށް ދޭންޖެހޭ އިޙްތިރާމް ދެމެވެ. މާނައަކީ ދިވެހިރާއްޖޭގެ ރައީސުލްޖުމްހޫރިއްޔާއަށެވެ. ކާމިނީގޭ އަބްދުﷲ ޔާމިންއަކަށް ނޫނެވެ. ޔާމިންގެ ވެރިކަމަށް ތިން އަހަރުވީ އިރު މުޅިން ފެންނަނީ ވާދަވެރި ހުރަގެއަށް ލަމުންދާތަނެވެ. ހަސަވެރިކަމުގެ ރޫހުގައި ހިނގާކަމެއްގެ ގޮތުގައި ސިފަވާ ހެނެވެ. ހުރިހާ ކަމެއް ހިނގަނީ ނަމުން ޗާޓުގެ އެތެރެއިންނެވެ. ކަން ދެއްކުމަށް އެކަންކުރަނީ ޝަރުޢީ މަރުޙަލާގެ ތެރެއިންނެވެ. ނަމަވެސް ޝަރުޢީ ދާއިރާއަކީ ފާލުންނެއްޓި، ޗާޓުން ބޭރުވެފައިވާ ދާއިރާއެއްކަން ނުދަންނަ އެކަކު ވެސް ނެތެވެ. ފެންނަ ފެނުމަށް މިހުރިހާ ކަމެއް ސިފަކުރެވެނީ ހަސަދަވެރިކަމެއް ފިލުވާލަން ކުރެވޭ ކަންތައްތަކެއްގެ ގޮތުގައެވެ.\nރައީސް ޔާމިންއަށް ފަހަރުގައި އެނގިވަޑައި ނުގަތަސް ހަސަދަވެރިކަމަކީ ވަރަށް ވެސް ނުބައި ބައްޔެކެވެ. އެކަމުން ތިމާ މީހުންނާ ދުރުކޮށް އެންމެ ފަހު ވަގުތު އެކަނިވެރިކޮށްލާ ކަމެކެވެ. ކިތަންމެ އާރާބާރެއް މިހާރު ލިބިފައި ވިޔަސް ހަސަދަވެރިކަމުން ހާސިލް ކުރެވޭނެ އެއްކަމެއް ވެސް ނޯންނާނެއެވެ. ވަކި މީހަކަށް ނުވަތަ ބަޔަކާ މެދު ހަސަވެރިވެގެން ތިމާ އަމިއްލައަށް ހަލާކުވުން ނޫން ކަމެއް ނުވާނެއެވެ. މީހަކަށް ހަސަދަވެރި ވެގެން އެހެން ބަޔެއްގެ ފަރާތުން ލިބޭނެ ލޯތްބެއް އިހުތިރާމެއް ވެސް ނޯންނާނެކަން ހަނދުމަކުރަންޖެހެއެވެ. ހަސަދަވެރިވެގެން އުޅޭ ނަމަ އާޚިރުގައި ރައީސް ޔާމިން ވާނީ އެކަންޏެވެ. ސަނާ ކިޔަން ވަށައިގެން އެނބުރޭ ޕަރުވާނާކޮޅު ވެސް ދަނޑިވަޅު ބަލާފައި ފިލާނެއެވެ.\nތިބާއަށްވުރެ އަނެކާ މޮޅުވެދާނެއެވެ. ތިބާ ލިބުމަށް އެދޭ ސިފައެއް ތިބާއަށް ނުލިބި އެހެން މީހަކަށް ލިބިދާނެއެވެ. ދުނިޔޭގެ އާދައަކީ މިއީއެވެ. ތިމާއަށް ނުކުރާ ގަދަރެއް ރައްޔިތުން އެހެން މީހަކަށް ކޮށްފާނެއެވެ. އެވަރަށް ލޯބިވެދާނެއެވެ. މިއީ ދުނިޔޭގެ ޠަބީއަތާއި ދުނިޔެ ދައްކާ ޙަޤީޤަތެވެ. މި ޙަޤީޤަތާ އިންކާރު ކުރުމަކީ ހަސަދަވެރިކަމެވެ. އެކަން އަމިއްލައަށް ވެސް ޤަބޫލުކުރަންޖެހެއެވެ. ރައީސް ޔާމިންގެ ފަރާތްޕުޅުން ހަސަދަވެރިކަމުގެ ސިފަތައް ފެންނަކަމަށް ބުނަނީ ރައްޔިތުންނެވެ. މިނިވަން ޚިޔާލެއް ފާޅުކުރެވޭ ކޮންމެ ތަނެއްގައި އެވާހަކަ ދެކެވެއެވެ. ފަހަރުގައި ކަންހިނގާފައިވާ ގޮތުން އެހެން ވެދާނެއެވެ.\nރާއްޖޭގެ ރައްޔިތުންގެ މެދުގައި ކުރީގެ ރައީސް ނަޝީދާއި ކުރީގެ ރައީސް މައުމޫނާއި، ޖުމްހޫރީޕާޓީގެ ލީޑަރު ޤާސިމްގެ މަޤްބޫލުކަން އިތުރުވުމަކީ އެބޭފުޅުންގެ ކުށެއް ނޫނެވެ. އަދި ކިއެއްތަ އެއީ އެބޭފުޅުން ދެކެ ހަސަދަވެރި ވާންވީވަރުގެ ކަމެއް ވެސް ނޫނެވެ. އޭގެ ބަދަލުގައި އެ މަޤަބޫލުކަމާއި އިހުތިރާމް ހޯދުމަށް މަސައްކަތް ކުރަންވީއެވެ. ބަދަލުގައި ނަޝީދުގެ މައްޗަށް ޓެރަރިޒަމްގެ ދައުވާއެއް އަލުން އުފުލައިގެންވާނެ އެއްވެސް ކަމެއް ނޯންނާނެއެވެ. ހަމަ އެގޮތަށް ޕީޕީއެމްގެ ރައީސްގެ އޮފީހުގައި ކޯޓު އަމުރެއްގެ ދަށުން ތަޅުއެޅުވުމަކީ ޙައްލެއް ނޫނެވެ. ސިޔާސީ ޕާޓީއެއްގެ މަސައްކަތް ޕީޕީއެމްގެ ރައީސް މައުމޫނު ކުރެއްވިޔަ ނުދޭން ހުރަސް އަޅައިގެން ރައީސް ޔާމިން އަށް ލިބޭނެ ގަދަރަކާއި އިއްޒަތެއް ނޯންނާނެއެވެ. ރައްޔިތުންގެ ތެރޭގައި މަޤްބޫލުކަން ގެއްލެމުންދާތީ ޤާސިމްގެ މުދާ ހިފަހައްޓާ ދެއިރު ދެދަޅައަށް ފުލުސް އޮފީހަށް ގެންދިޔުމަކުން ރައީސް ޔާމިންގެ މަޤްބޫލުކަމެއް ކުރިއަކަށް ނާރައެވެ. ކަންހިނގަނީ ދިމާ އިދިކޮޅަށެވެ.\nނަޝީދުގެ މައްޗަށްވެ ސް ތިޔަ ދައުވާ އުފުއްލެވީ އެމްޑީޕީގެ ވެރިކަމުގައި "މިހާރުގެ ރައީސް" އަބްދުﷲ ޔާމީން ސިފައިންގެ ބެލުމުގެ ދަށުން ކ. އާރަށުގައި "ބަންގަލޯ" އެއްގައި ބަހައްޓައިގެންނެވެ. އާއިލާއާ ބައިނަލްއަޤްވާމީ ދުނިޔޭގެ ފަރާތްތަކާއި މުޢާމަލާތް ކުރެވުނެވެ. ހުރިހާ އިނާޔަތްތަކެއް ދިނެވެ. ދެން މިހާރު މިފެންނަނީ ހަސަދަވެރިކަން ނޫން ކޮންކަމެއްތޯ ރައްޔިތުން ސުވާލު އުފައްދަނީ އެހެންވެގެނެވެ. ނަޝީދުގެ މައްޗަށް ކިތަންމެ ދަޢުވާއެއް އުފުލިޔަސް ރައްޔިތުންގެ ހިތުގައި ނަޝީދަށް ދެވިފައިވާ ޤަދަރާ އިޙްތިރާމަކަށް ކުޑަވެސް ބަދަލެއް ނާންނާނެއެވެ. ހަމަ ގިނިކަންޏާ ހުންނަވަންޖެހޭ ހަސަދަވެރިކަން ހިތުއަޅައި ލޮލަށް ނިދިނައިސްގެން އުޅޭ ބަޔެކެވެ.\nވަރަށް ވެސް މަޖައެވެ. ރައްޔިތުން ވެސް ހެނީއެވެ. މަޖާކަމެއް ސަރުކާރަކުން ކުރާތީއެވެ. ސަރުކާރުގައި ހުރި މައްސަލަތައް ހުރިގޮތަށް ބަހައްޓާފަައި އެހެންމީހުން ފަހަތުން ދުވާތީއެވެ. އެއްވެސް ތާކުންތާކު ނުޖެހޭ ކަންކަމުގައެވެ. އަނެކާއާ މެދު ލައިގަނެގެން އުޅޭ ހަސަވެރިކަމެއް ބާލާލާލުމަށް އުޅޭތީއެވެ. ޤައުމެއްގެ ވަލިއްޔުލް އަމުރަކަށް ހުންވާ ބޭފުޅަކު މި ޒާތުގެ ތާކުންތާކުން ނުޖެހޭ ކަންކަން ކުރެއްވުމަކީ ލަދު ކަމެކެވެ. ނަޝީދު ވެރިކަމުގައި ރައީސް ޔާމީން އާރަށުގައި އަރާމުގައި އެއަރކޯން ކޮޓަރީގައި ފޯނުގެ ހިދުމަތް ލިބޭ ގޮތަށް އާއިލާއާ ބައްދަލުވެވޭ ގޮތަށް ބެހެއްޓުމުން އޭގެ ބަދަލުގައި މި އުފުލީ ޓެރަޓެރަރިޒަމްގެ ދައުވާއެވެ. ސަރުކާރާއި ދެކޮޅަށް ޤާސިމް އެއްޗެއް ބުނުމުން ދަމަން ފެށީ ފުލުހުންގެ އިދާރާއަށެވެ. މިހުންނަނީ ޑިމޮކްރަސީއެއްގައި ލަދުވެތި ކަންކަމެވެ.\nޚިޔާލު ތަފާތުވި ހިސާބުން އެއްބަފާ ބޭބޭފުޅު އެކަހެރިކޮށްލެއްވީއެވެ. ރައީސް މައުމޫންގެ ތާޢީދު ރައްޔިތުންގެ މެދުގައި ބޮޑުވުމަކީ އެމަކާ މެދު ހަސަދަވެރިވާންވީ ކަމެއް ނޫނެވެ. ތަބަކަކަށް ލައިގެން ވެރިކަން ޙަވާލުކޮށްދެއްވީ ކޯޓްތައް މެދުވެރިކޮށް ކަމަށް ވިދާޅުވީ އަމިއްލަ ދޫފުޅުންނެވެ. އެހިސާބަށް ދިޔުމަށް މަގު ކޮށްޓަވައިދެއްވީ މައުމޫނެވެ. ޕާޓީއެއްގެ އާންމު މެންބަރުން ގައުމީ ޖަލްސާއަކުން އިންތިޚާބުކޮށްފައިވާ ރައީސަކު ބޭރުކޮށް ކުރަމުން ގެންދިޔަ މަސައްކަތް ހުއްޓުވުމަކީ ހަސަދަވެރިކަމުގެ ލާމަސީލު މިސާލެކެވެ. އެވަރުގެ ތާޢީދެއް ނެތުމުން އެފަދަ އިހުސާސްތައް ކުރެވުމަކީ އިންސާނީ ތޮބީއަތެވެ. ތިމާއަށް ވުރެ ބޮޑަށް އަނެކާއަށް ކުރިއެރުމެއް ނޫނީ އެހެން ބަޔެއްގެ ލޯތްބާއި އިހުތިރާމް ލިބޭނަމަ ބޭއިޚްތިޔާރުގައި ވެސް ހަސަދަވެރިވެވޭނެއެވެ.


ކޮންސްޓްރަކްޝަން އެންޑް ޑްރެޖިންގ ޑިވިޜަން –ގއ. ދާންދޫ\nމަސައްކަތް ކުރަމުންދާ މުވައްޒަފުންގެ ކެއުމުގެ ކަންތައްތައް ގަޑިންގަޑިއައް ޝެޑިއުލާއި އެއްގޮތަށް ކުރިޔަށް ގެންދިޔުން އަދި ބަދިގޭގެ ކަންތައް ސާފުތާހިރުކޮށް ބެލެހެއްޓުމަށް ކައްކާއަށް އަތްގާތްކޮށްދިނުމާއި އެހީތެރިވެދިނުން.\nވީމާ, މިމަޤާމްތަކަށް ޝައުޤުވެރިވެލައްވާ ފަރާތްތަކުން އެމްޓީސީސީގެ އޮންލައިން ޖޮބް އެޕްލިކޭޝަން ޕޯޓަލް މެދުވެރިކޮށް 2022 ޖަނަވަރީ 16 ވަނަ ދުވަހުގެ 00:00 ގެ ކުރިން އެޕްލިކޭޝަން ހުށަހަޅަންވާނެއެވެ.\nމި މަޤާމުތަކަށް ޝޯޓްލިސްޓްކުރެވޭ ފަރާތްތަކަށް އިންޓަރވިއު ކުރުން 2022 ޖަނަވަރީ 17 ން 2022 ޖަނަވަރީ 25 އާއި ދެމެދު ކުރިއަށް ގެންދެވޭނެއެވެ.\nޕަބްލިޝްކުރި ގަޑި: 17:05


Kukulhumahu ge namugai kaalhu mas vikkaa bayaku hayyarukohfi\n"ކާކާ ބިރިޔާނީ" އަކީ އިންޑިއާގެ ޓެމިލް ނާޑޫގެ ސަރަހައްދެއްގެ މަގުމަތީގައި ހުންނަ ކުދިކުދި ސްޓޯލްތަކުގައި ޒަމާނުއްސުރެ ވިއްކަމުން އަންނަ ވަރަށް މަޝްހޫރު ބިރިޔާނީ އެކެވެ.\nތަމަޅަ ފިލްމެއް ކަމަށްވާ "ރަން" ގައި ވެސް އެކްޓަރު މާދަވަން އާއި ތަމަޅަ ކޮމޭޑިއަން ވިވޭކްގެ ވަރަށް މަޝްހޫރު މަންޒަރެއް މި ހިސާބުގައި ނަގާފައި ވެއެވެ. އެ މަންޒަރުގައި ދައްކަނީ މަގުމަތީގައި ހުންނަ ސްޓޯލްއަކުން އެމީހުންނަށް އޮޅިގެން މި ބިރިޔާނީ ކެވިގެން އުޅޭ ތަނެވެ.\nޓެމިލް ނާޑޫގައި ދިރިއުޅޭ މީހުންނަށް ކާޅު މަހުގެ ވިޔަފާރި މާ އާ އެއްޗަކަށް ނުވާތީ ކާޅު މަހުގެ ބިރިޔާނީގެ ވާހަކަ އިވުނަސް އެމީހުންނަކަށް ހައިރާން ކަމެއް ނުލިބޭނެ އެވެ. ނަމަވެސް ދުނިޔޭގެ އެހެން ގައުމުތަކުގައި އުޅޭ މީހުންނަށް މިއީ ވަރަށް އާ އެއްޗެކެވެ.\nކުކުޅު މަހޭ ކިޔާފައި ކާޅު މަސް ވިއްކަނިކޮށް ދާދިފަހުން ރަމޭޝްވަރަން ކިޔާ ރަށަކުން ދެ މީހުން ހައްޔަރު ވެސް ކޮށްފައި ވެއެވެ. މި މީހުން މިގޮތަށް ކަންތައް ކުރާކަން ފަޅާއެރީ އެ ހިސާބުގަނޑުގައި ހުންނަ ފައްޅިއަކަށް ދާ މީހުން ބަތް ކާން ދިނުން ކާޅުތައް މަރުވާތީ ކުރި ތަހުގީގުންނެވެ.\nމި ތަހުގީގު ކުރުމުން އެނގުނީ ކާޅުތަކަށް ކާންދޭ ބަތަށް ހުންނަނީ ބަނގުރާ އަޅާފަ ކަމެވެ. މި ބަތް ކައިގެން ކާޅުތައް ޚަބަރު ހުސްވެގެން ވެއްޓުމުން ހުރިހާ ކާޅުތައް ގޯނި ގޯންޏަށް އަޅައިގެން ގެންގޮސް ކަތިލައިގެން މަސްކޮޅު ނަގަނީ އެވެ. އަދި މަގުމަތީގައި ހުންނަ ސްޓޯލްތަކުގައި ކުކުޅުމަހުގެ ނަމުގައި މިމަސް ވިއްކަނީ އެވެ. ކާޅު މަހާ ކުކުޅުމަހާ އެއްކޮށްފައި ހުރުމުގެ ސަބަބުން ކުކުޅުމަހަކީ އެތަނުން ކޮބައިކަމެއް ވަކިކުރާކަށް ވެސް ނޭނގެ އެވެ.\nއިންޑިއާގެ ހަމަ މިހިސާބުގައި 2016 ވަނަ އަހަރު ވަނީ ބުޅާ ވަގަށް ނަގައި އެ ސޮރު މަރާލައިގެން އޭގެ މަސް އަޅައިގެން ބިރިޔާނީ ތައްޔާރުކޮށް ވިއްކާފަ އެވެ. ކެޓް ބިރިޔާނީ އަކީ ޓެމިލް ނާޑޫގެ ނަރިކުރާވާ ކޮމިއުނިޓީގައި ދިރިއުޅޭ ޖިޕްސީންގެ މެދުގައި ވަރަށް މަގްބޫލު ބިރިޔާނީ އެކެވެ. މި މީހުންގެ ކައިވެނި ޕާޓީ އަކަށް ބުޅާ ބިރިޔާނި ތައްޔާރުކުރަން 20 ބުޅާ ކަތިލަން ތައްޔާރުކޮށްފައި ވަނިކޮށް އެނިމަލް އެކްޓިވިސްޓުން ތަކެއް އެތަނަށް ވަދެ ވަނީ އެ ސޮރުމެން ސަލާމަތް ކޮށްފަ އެވެ.


ބަދަލުގެ ގޮތުގައި ދިން ފައިސާ އެމްއެމްޕީއަރުސީގެ ހިޔާނާތަށް ވުރެން ބޮޑު: އަދުރޭ | | Sangu News\nބަދަލުގެ ގޮތުގައި ދިން ފައިސާ އެމްއެމްޕީއަރުސީގެ ހިޔާނާތަށް ވުރެން ބޮޑު: އަދުރޭ\n10 އޮކްޓޯބަރ 2019 - 06:00\nޕީއެންސީ އަދި ޕީޕީއެމް ގުޅިގެން ބޭއްވި ނޫސްވެރިންގެ ބައްދަލުވުން: ފޮޓޯ ސަންގު\nރައީސް އިބްރާހިމް މުހައްމަދު ޞާލިހްގެ ސަރުކާރުގެ މަސްލަހަތު އޮތް އެކި ފަރާތްތަކަށް ބަދަލުގެ ގޮތުގައި ދީފައިވާ ފައިސާގެ އަދަދު އެމްއެމްޕީއާރްސީގެ ހިޔާނާތަށްވުރެ ބޮޑުވެފައިވާ ކަމަށް ރައްޔިތުންގެ މަޖިލީހުގެ ފޮނަދޫ ދައިރާގެ ކުރީގެ މެމްބަރު އަދި ޕީޕަލަސް ނެޝަނަލް ކޮންގްރެސްގެ ރައީސް އަބްދުލް ރަހީމް އަބްދުﷲ ވިދާޅުވެއްޖެއެވެ.\nއަދުރޭ އެފަދައިން ވިދާޅުވީ، ޕީޕީއެމް އަދި ޕީއެންސީ ގުޅިގެން ބޭއްވި ނޫސްވެރިންގެ ބައްދަލުވުމެއްގައި ވާހަކަފުޅު ދައްކަވަމުންނެވެ.\nދިވެހި ގައުމުގެ މާލިއްޔާއިން ވައްކަން ކޮށް ކައި ހުސްކޮށްފި ކަމަށާއި އަދި ރައްޔިތުންގެ މިނިވަން ކަން ގެއްލޭ ހިސާބަށް ގައުމުގެ ކަންކަން ގޮސްފި ކަމަށްވެސް އޭނާ ވިދާޅުވީއެވެ.\nއަދުރޭ އެފަދައިން ވިދާޅުވީ، ބުދަ ދުވަހުގެ ރޭ ޕީޕީއެމް އަދި ޕީއެންސީ ގުޅިގެން ކުރިއަށް ގެންދިޔަ ނޫސްވެރިންގެ ބައްދަލުވުމެއްގައި ވާހަކަފުޅު ދައްކަވަމުންނެވެ.\nއަންނަ ހުކުރު ދުވަހުގެ ރޭ "އަންނަނީ އަންނަނީ" ނަމުގައި ކުރިއަށް ގެންދާ ރެލީ އަށް ވިހާވެސް ގިނަ ރައްޔިތުން ވަޑައިގަތުމަށް އަދުރޭ ގޮވާލެއްވިއެވެ.\nއަދުރޭ ވިދާޅުވީ، މި ދަނޑިވަޅަކީ ބިރުގަނެ ޖެހިލުންވަންވީ ވަގުތެއް ނޫން ކަމަށާއި މި ވަގުތު ހިތްވަރާއެކީ ކުރިއަށްދާންވީ ކަމަށެވެ.\n"ރެލީ ނުބާއްވާނެ ކަމަށް ހީކޮށް ހުއްދަ ނުދީ ތިއްބަވާނެ ކަމެއް ނެތް އެއްގޮތަކަށް ވެސް. އަޅުގަނޑުމެންގެ ރެލީ ހަމަ ކަނޑައެޅިގެން ތާރީހުގައި އޮންނާނެ," އަދުރޭ ވިދާޅުވިއެވެ.\nގައުމުގެ ކަންކަން ވަނި ބޮއްސުން ލައިގެން ގޮސް ކަމަށާއި، މާތްވެގެންވާ އިސްލާމްދީނަށާއި ރަސޫލާއަށް ފުރައްސާރަކޮށް ހަޖޫ ޖަހަނީ ކަމަށެވެ.\nއެކަން ހުއްޓުވާނަމޭ ބުނި ނަމަވެސް ސަރުކާރުން ދަނީ އެމީހުންގެ ކޮޅަށް ކަމަށްވެސް އަދުރޭ ފާހަގަކުރެއްވިއެވެ.\nއަދުރޭ އިތުރަށް ވިދާޅުވީ، ސަރުކާރުން "އަންނަނީ އަންނަނީ" ރިލޭ ބޭއްވުމަށް އަދި ހުއްދައެއް ނުދޭ ކަމަށެވެ. އަދުރޭ ވިދާޅުވީ، އެއްވެ އުޅުމުގެ މިނިވަންކަމުގެ ގާނޫނުގެ ދަށުން، ހުއްދަ ނުދިން ނަަމަވެސް އެއްވުން ބޭއްވޭ ތަންތަން ހުންނަ ކަމަށެވެ.\nއެގޮތުން ހުކުރު ދުވަހުގެ ރޭ ބާއްވާ ޖަލްސާ އޮންނާނެ ވަގުތަކާއި ތަނެއް ސަޕޯޓަރުންނަށް އަންގާނެ ކަމަށްވެސް އޭނާ ވިދާޅުވިއެވެ.\nއަދުރޭ ވަނީ ބުދަ ދުވަހު ރައީސް ޔާމީން އަށް ތާއީދުކުރައްވާ ފަރާތްތަކުން ކްރިމިނަލް ކޯޓު ސަރަޙައްދުގައި އެމަނިކުފާނުގެ އިސްތިގްބާލުގައި ސުލްހަވެރިކޮށް ތިއްބާ ފުލުހުން އަމަލުކޮށްފައިވާ ގޮތް ކުށްވެރިކުރައްވާފައެވެ.


Muizzu Akee Varah Rangalhu, Gabilu, Kulhadhaana Candidateh - Nasheed - Vaguthu\nކުރީގެ ހައުސިން މިނިސްޓަރ އަދި މާލޭގެ މޭޔަރުކަމަށް އިންތިހާބުވެފައިވާ ޕީޕީއެމްގެ ކެންޑިޑޭޓް ޑރ. މުހައްމަދު މުއިއްޒުއަށް އެމްޑީޕީގެ ރައީސް، ކުރީގެ ރައީސް މުހައްމަދު ނަޝީދު ތައުރީފްކުރައްވައިފިއެވެ.\nއިއްޔެ ބޭއްވި އިންތިހާބުގެެ ނަތީޖާ އާއި ގުޅިގެން މިއަދު ބޭއްވި ނޫސްވެރިންގެ ބައްދަލުވުމުގައި ވާހަކަ ދައްކަވަމުން ރައީސް ނަޝީދު ވިދާޅުވީ، މުއިއްޒަކީ ގާބިލް އަދި ކުޅަދާނަ ކެނޑިޑޭޓެއް ކަމަށެވެ.\nލޯކަލް ކައުންސިލް އިންތިހާބުގެ ކުރިން ނަޝީދު މުއިއްޒަށް ވަރަށް ބޮޑަށް ފާޑު ވިދާޅުވިއެވެ. އެހެން ނަމަވެސް އެމްޑީޕީގެ އޮފީހުގައި މިއަދު ބޭއްވި ނޫސްވެރިންގެ ބައްދަލުވުމުގައި އެމަނިކުފާނު ވަނީ މީގެ ކުރިން މުއިއްޒަށް ތައުރީފް ނުކުރައްވާ ވަރަށް ތައުރީފްކޮށްފައެވެ.\nމިއަދު ބޭއްވި ނޫސްވެރިންގެ ބައްދަލުވުމުގައި ނަޝީދު ވަނީ މާލޭ މޭޔަރުކަމަށް އެމްޑީޕީގެ ފަރާތުން ކުރިމަތިލެއްވި އަނަސް އަބްދުއް ސައްތާރަށް ވޯޓު ދެއްވި ހުރިހާ ފަރާތްތަކަށް ޝުކުރު ދަންނަވާފައެވެ.\nނަޝީދު ވިދާޅުވީ، އަނަސް އަކީ އެމްޑީޕީގެ ޕްރައިމެރީއަށް ފަހު ނެރުނު ކެންޑިޑޭޓެއް ކަމަށާއި، މި އިންތިހާބުގައި އަނަސް އަށް ނާކާމިޔާބު ވީނަމަވެސް އޭނާ އަކީ ޒުވާން ބޭފުޅެއް ކަމުން ކުރިއަށް އޮތް ތަނުގައި އޭނާގެ ސިޔާސީ ހަޔާތް ބާއްޖަވެރިވާނެ ކަމަށް ގަބޫލުކުރައްވާކަމަށެވެ.\nއޭޕްރީލް 11, 2021 17:20\nޢެއްކަލަ ފެށީ. ގިނަ ރައްޔިތުން ނުއުޅޭ ދެ ފުއްކެހެރި ލީޑަރުން ދައްކާ ވާހަކަ އަޑު އަހަން. ޢިންތިޒާރު މިހާރު މި ކުރަނީ 2023 އިންތިޚާބުގަ މި އަށްވުރެ ހުތުރު ގޮތަކަށް ބަލިވާތަން ބަލަން\nއޭޕްރީލް 11, 2021 17:35\nކުރިން ނަސީދު ބުނީ، މުއީޒުއަށް މޭޔަރުކަން ދިނުމަކީ، ޑްރެކިއުލާއަށް ބުލެޑް ބެންކު ހަވާލު ކުރުންކަމައް. ހާދަ އަވަހަކައް ނަސީދުގެ ރާގު ބަދަލުވެޔޭ.. ދޯ\nއޭޕްރީލް 11, 2021 17:57\nރައްޔިތުންގެ މަޖިލީސްގައުޅޭ އިބޫގެ ތިމާގެސޮރައް މިހާރުއެގޭނެ ރައްޔިތުން ބޭނުންއެއްޗެއްކަން ހަދާނީ ތިމައްނަބޭނުވިއަސް ގާނުންތަކާނުކުޅެވޭނެކަން5އަހަރުވީމަ ބޭރުއަރުވާނެ ރައްޔިތުންނިކުމެ މުޅިއެތިން މިހާރުބަލިތިވީ އިއްތިހާދަކުން ޖަލުގަތިބިމީހުނާވެސް ވާދަކޮށް\nކެމްޕޭ ނުގެ އެ ންމެފަހު ދުވަހު މީ ނަ މުއިޒު ހަފާ ނޮޅާގެ ން ކެއީ ނުވިތާކައް ޕާރޓީގެ ކުދި ންނ ނައްވެސް ދީގެ ން ކެއީ ލަދެއް ހަޔާތެއް ގަ ން ނަ ން އެ ނގޭ އެއްޗެއް ނޫ ންވިޔަ ދެ ންދޭބަލަ ފުޅިއެއްބޯލަ ން\nއޭޕްރީލް 11, 2021 18:36\nބަލަގަ ނަޝީދޫ...ކަލޭ ހަމަތަ؟\nއޭޕްރީލް 11, 2021 18:59\nއޭޕްރީލް 11, 2021 19:18\n"މުނާފިޤު ސޮހޮލުކަން ހިތުގައި އަނދާގިނި ބޭރުކޮށްލެވެނީ"\nލަދުޙަޔާތުގެ ކަންފުޅެއްވެސް އެބަހުރިތޭ.\nމިނަށާ ގުނބޯލާހެދި ވޯޓްތައް ގެއްލުނީ.\nއެހެރީ އެއްވެސް ކުށަކާއި ނުލާ ޑރ. މުޢިއްޒަށް ކިޔާލި މަލާމާތުގެ އެއްޗެހި. ރައްޔިތުން ނަށް ވ. ސާފުކޮށް ފެންނަން، އަޑުއިވެން. ކުރިހޯދަފާނެތީ މުޢިއްޒުގެ މައްސަލަބަލާށާއި އުޅުނީ. ތާހިރު ވެއްޖެތޯ.\nއޭޕްރީލް 11, 2021 19:40\nހަމަ އެއެ އް ނެތިޖެހި ބެރަށް ދިވެހިން ނެށި ނެށުން މިހާރު ހަމަބެރަށް ނަށަން ދަސްކޮށްފި\nލަވާގެ ރާގު މީހާ ފަހަތަކުން ނުދުވާނެ.\nލަވާގެ ރާގާ އަރާ ހަމަކުރާނީ މީހުންކަން ނަސީދު ހަނދުމަފުޅު ނެތުނީތީ މިޔަކަނުން އަންނަނީ ހިނިފުޅެވެ.\nއޭޕްރީލް 11, 2021 20:10\nބަލަ މު އި އްޒު އަކީ ވަށަފަރުބޭފުޅެ އްނޫންތޯ؟\nއޭޕްރީލް 11, 2021 20:20\nކަލޭމެންނައް ވޯޓުގެއްލުނީ މިއުޒިކާއެކު ޒުވާނުން ފަނާކުރާ މަރުކަޒު އަޅަންއުޅުމުން\nއޭޕްރީލް 11, 2021 21:10\nމި އޮއްހާ ދުވަހު މުޅިންވެސް އެންޓި ކެޕްޕޭން ޖައްސާ، ބުނަމުން ދިޔައީ މުއީޒަކީ ވަށަފަހު މީހެއް ކަމަށާއި މުއިއްޒަށް އެއްވެސް ކަމެއް ނުކުރެވޭނެ ކަމުގައެވެ. ޑރ.މުއިއްޒަށް ގޮނޑި ހަމަ ލިބުމާއި އެކު ރާގުބަދަލުވެ ކީހާ ޅެން ފަރިއްސަށް ވީއެވެ. އަޅެ ލަދު ކޮބައި ހެއްޔެވެ؟\nއޭޕްރީލް 12, 2021 05:57\nހަގީގަތް ހާމަވަނީ. މޑޕގެ އަސްލު ސިފަ ފެންނަން ފެށީ. ޢޮޅުވާލައިގެން އަބަދަކު ނޫޅެވޭނެ.


Raajjey gai Climate Emergency iulaanu kurumah govaalaifi\nރާއްޖޭގައި ކްލައިމެޓް އެމާޖެންސީ އިއުލާނު ކުރުމަށް ގޮވާލައިފި\n12 ފެބްރުއަރީ 2020 - 12:42:13\nރާއްޖޭގައި ކްލައިމެޓް އެމާޖެންސީ މިހާރުން މިހާރަށް އިއުލާނު ކުރުމަށް ރައްޔިތުންގެ މަޖިލީހުގެ މެމްބަރުން ގޮވާލައިފި އެވެ.\nރައްޔިތުންގެ މަޖިލީހުގެ މެމްބަރުން މިފަދައިން ގޮވާލާފައިވަނީ، "ދުނިޔޭގެ މޫސުމަށް އަންނަ ބަދަލުތަކުގެ މައްސަލައަށް ހައްލެއް ނުލިބި އަދި މި ބޮޑު ނުރައްކަލުން ދުނިޔެ ސަލާމަތްކުރުމަށް އޮތް ހަނި ފުރުސަތު ދުވަހެއް ދުވަހަކަށް ކުޑަވަމުންދާތީ، އެކަމުގެ ކަންބޮޑުވުން ފުޅާކޮށް އަދި އެ ކަންބޮޑުވުން ދުނިޔޭގެ ސަމާލުކަމަށް ގެނައުމަށް އެދި ހުށަހަޅާ ޤަރާރު" ކްލައިމެޓް ޗޭންޖް ކޮމިޓީން ދިރާސާކުރައްވައި ނިންމިގޮތުގެ ރިޕޯޓަށް ވާހަކަ ދައްކަމުންނެވެ.\nކްލައިމެޓް ޗޭންޖް ކޮމިޓީން މަޖިލީހަށް ހުށަހެޅި ރިޕޯޓްގައި އެދިފައިވަނީ، ރާއްޖޭގައި "ކްލައިމެޓް އެމާޖެންސީ" އިއުލާނު ކުރުމަށް މަޖިލީހުން ފާސްކުރުމަށެވެ.\nކްލައިމެޓް ޗޭންޖް ކޮމިޓީގެ މުގައްރިރު ހޯރަފުށީ ދާއިރާގެ މެމްބަރު އަހުމަދު ސަލީމް ކޮމިޓީ ރިޕޯޓް މަޖިލީހަށް ހުށަހަޅުއްވަމުން ވިދާޅުވީ، ދުނިޔޭގެ އެވްރެޖް ފިނިހޫނުމިން އިތުރު ދެ ޑިގްރީސެލްސިއަަސް އަށް އުފުލުނު ކަމުގައި ވިޔަސް ރާއްޖޭގެ ނާޒުކު ފަރުތައް ހަލާކުވެ ނެތި ދާނެ ކަމަށެވެ. އަދި އެކަމުގެ ސަބަބުން ކަނޑުގެ ލޮނުގަނޑު އުފުލި ވާރޭވެހޭ މިންވަރު ރާއްޖެއަށް އިތުރުވެ ފެންބޮޑުވުމުގެ މައްސަލަތައް އިތުރަށް ބޮޑުވާނެކަން ސަލީމް ފާހަގަ ކުރެއްވި އެވެ.\nސަލީމް ވިދާޅުވީ ރާއްޖެއަށް ދިމާވެފައިވާ މޫސުމީ ބޮޑު ގޮންޖެހުން ދިމާވެފައިވަނީ ރާއްޖޭގެ ރައްޔިތުންގެ ސަބަބުން ނޫންކަމަށެވެ. އެހެން ނަމަވެސް އެކަމުގެ ހިތި ތަހައްމަލު ކުރަންޖެހިފައިވަނީ ދިވެހި ރައްޔިތުންނަށް ކަން ސަލީމް ފާހަގަކުރެއްވި އެވެ.\nމި މައްސަލައިގައި މަޖިލީހުގައި ވާހަކަ ދެއްކެވި މެމްބަރުން ވަނީ ރާއްޖޭގެ ރަށްތައް ގިރުމުގެ ވާހަކަ އާއި ދުނިޔޭގެ މޫސުމަށް އަންނަ ބަދަލުތަކުގެ ވާހަކަ ދައްކާފައެވެ. އަދި ދުނިޔޭގެ ސަމާލުކަމަށް މިކަން ގެނައުމަށް އަދި މިކަމުގެ ސީރިއަސްކަން ހާމަކުރުމަށް ރާއްޖޭގައި ކްލައިމެޓް އެމާޖެންސީ އިއުލާނު ކުރުމަށް މެމްބަރުން ވަނީ ގޮވާލާފައެވެ.\nމަޖިލިސްވިއްސާރަ މޫސުންމޫސުމަށް އަންނަ ބަދަލުތައްމޫސުންރަށް ގިރުން


China ge insaanee haggu thakah EU in faadu kiyaifi - Hali News\nޗައިނާގެ އިންސާނީ ހައްގުތަކަށް ވިލާތު އިއްތިހާދުން ފާޑު ކިޔައިފި\nޗައިނާގެ ކޮމިއުނިސްޓް ސަރުކާރުން ހޮންގ ކޮންގއާއި ޝިންޖިއާން ގައި ގެންގުޅޭ އިންސާނީ ހައްގުތަކުގެ ހަމަތަކާ ގުޅިގެން ޔޫރަޕްގެ ޖަމާއަތުން ފާޑުކިޔައިފިއެވެ. އަދި ޗައިނާއިން ބޭރުގެ ވިޔަފާރިތަކަށް އިންސާފުވެރި އުސޫލުތަކެއް ގެންގުޅުމަށްވެސް ވަނީ ގޮވާލާފައެވެ.\nއދގެ އާންމު މަޖިލީހުގައި ވާހަކަ ދައްކަމުން ޔޫރަޕްގެ ޖަމާއަތުގެ ކައުންސިލްގެ ރައީސް ޗާލްސް މިޝޭލް ވަނީ ޔޫރަޕްގެ ޖަމާއަތުން އެމެރިކާއާއެކު ބާއްވާ ގާތް ގުޅުން އެގޮތުގައި އޮންނާނެ ކަމުގެ ޔަގީންކަން ދެއްވާފައެވެ.\nއޭނާ ވިދާޅުވީ އެމެރިކާއާއި ޔޫރަޕްގެ ޖަމާއތުން އެއް އުސޫލުތަކެއް ގެންގުޅޭ ކަމަށާއި އަދި ތާރީޚީ ގޮތުން ދެ ފަރާތުން ވެސް އެއް ކަންތައްތަކެއް ހިއްސާ ކުރާ ކަމުގައެވެ.\nކިޔާލަން: ޗައިނާއަށް ވަފްދެއް ފޮނުވަން ޔޫރަޕުން ނިންމައި\nމިމަހުގެ ކުރީކޮޅު ޗައިނާ ރައީސާއެކު ވީޑިއޯ ކޮންފަރެންސެއްގައި ބައިވެރިވެ ވަޑައިގަތް މިޝޭލް ވަނީ ޗައިނާގެ އިގްތިސާދީ މޮޑެލަށްވެސް ފާޑު ވިދާޅުވެފައެވެ.\nއޭނާ ވިދާޅުވީ އިންސާނީ ހައްގުތައް ނެގެހެއްޓުމަށް ޔޫރަޕުން ކުރަމުންދާ މަސައްކަތް ހުއްޓައެއް ނުލާނެ ކަމުގައެވެ. އަދި ހޮންގ ކޮންގއާއި އުއިގޫރު މީހުންގެ ހައްގުތައް ހިމާޔަތް ކުރުމަށް މަސައްކަތް ކުރާނެ ކަމުގައި އޭނާ ވިދާޅުވިއެވެ.\nއޭނާ ފާހަގަ ކުރެއްވިގޮތުގައި ޗައިނާއަކީ ދުނިޔެއަށް ދިމާވަމުންދާ ގޮންޖެހުންތަކުގައި މަޝްވަރާ ކުރުމަށް މުހިންމު ބައިވެރިއެއް ކަމުގައެވެ. އަދި ދުނިޔެ ހޫނުވުމާއި ކޮވިޑް19އާއި އެފްރިކާގެ ދަރަނީގެ މައްސަލާގައި ޗައިނާއާއެކު މަޝްވަރާ ކުރަން ޖެހޭ ކަމަށް ވިދާޅުވިއެވެ. އަދި ޗައިނާއަކީ ޔޫރަޕްގެ ވިޔަފާރީގެ ބައިވެރިއެއްކަމުގައި ވެސް ވިދާޅުވިއެވެ.\nއދގައި ވާހަކަ ދައްކަވަމުން ފަރަންސޭސި ރައީސްވެސް ގޮވާލައްވަފައިވަނީ ޝިންޖިއާންއަށް އދން ތަހްގީގު ވަފްދެއް ފޮނުވުމަށެވެ. ޗައިނާއިން އިންސާނީ ހައްގުތަކުގައި ކަންކުރާ ގޮތާ ބެހޭ ގޮތް އޭނާ ސިފަކުރެއްވީ ނާތަހުޒީބު އަމަލުތަކެއްގެ ގޮތުގައެވެ.\nއިތުރު ލިޔުންތައް ޗައިނާ އިންސާނީ ހައްގުތައް ޔޫރަޕް


MBA cup anna mahuge6gai fashanee - vNews.mv\nއެމްބީއޭކަޕް އަންނަ މަހުގެ ހަ ވަނަ ދުވަހު ފަށަނީ\nމުހައްމަދު ޝާން އަބްދުﷲ 27 February 2016, 12:13\nދެ ވަނަ އެމްބީއޭކަޕް އަންނަ މަހުގެ ހަ ވަނަ ދުވަހު ފަށަން ނިންމައިފި އެވެ.\nމޯލްޑިވްސް ބާސްކެޓް ބޯޅަ އެސޯސިއޭޝަނުން ބުނީ، އަންނަ މަހުގެ6އިން 27 އަށް ބާއްވާ މިމުބާރާތުގައި ފުރަތަމަ ޑިވިޝަންގެ ފިރިހެންބައިގެ ހަތަރު ޓީމާއި ދެ ވަނަޑިވިޝަންގެ ފިރިހެންބައިގެ އަށް ޓީމް އަދި ފުރަތަމަ ޑިވިޝަންގެ އަންހެންބައިގެ ހަތަރު ޓީމް ވާދަކުރެއެެވެ. މިމުބާރާތުގެ ހުރިހާ މެޗެއް ވެސް ކުޅުމަށް ހަމަޖެހިފައި ވަނީ ޒުވާނުންގެ މަރުކަޒުގެ އެތެރޭ ކޯޓުގައި ކަމަށް ވެސް ބާސްކެޓް ބޯޅަ އެސޯސިއޭޝަނުން މައުލޫމާތު ދެއެެވެ.\nމިމުބާރާތުގެ ފުރަތަމަ ޑިވިޝަންގެ ފިރިހެން ބައިގައި ވާދަކުރާ ހަތަރު ޓީމަކީ ދިވެހި ސިފައިންގެ ކުލަބް، ރެޑްލައިން ކުލަބް، ޓީރެކްސް ބާސްކެޓް ބޯލް ކުލަބް އަދި ހަރިކޭން ބާސްކެޓް ބޯލް ކުލަބެވެ. އަދި ދެ ވަނަޑިވިޝަންގެ ފިރިހެން ބަިއގައި ވާދަކުރާ އަށް ޓީމަކީ އެލްކިއު ސްޕޯޓްސް ކުލަބް، ޔުނައިޓެޑް ނެޓްވޯކް އޮފް ފްރެންޑްސް، ސްޓިންގާސް، އެލްޓީ ސްޕޯޓްސް ކުލަބް، ބައުސް ސްޕޯޓްސް ކުލަބް، ޔޫތު އެލައިންސް، އެމްއެސްއެޗްއެސްއޭ، ވިޔަންސާ އެވެ.\nއެމްބީއޭކަޕްގެ އަންހެން ޑިވިޝަންގައި ބައިވެރިވެފައިވާ ހަތަރު ޓީމަކީ ޓީރެކްސް ސްޕޯޓްސް އެކަޑަމީ، ހަރިކޭން ބާސްކެޓް ބޯލް ކުލަބް، މައްޗަންގޮޅި ވިމަންސް ޔޫތް އެންޑް ރެކްރިއޭޝަން ކުލަބް އަދި ދަ ގްރޭންޑްސް އަމީގޯސް ނިއު ޖެނެރޭޝަންއެވެ.\nމިއީ އަހަރަކު އެއްފަހަރު ބާސްކެޓްބޯޅަ އެސޯސިއޭޝަނުން ބާއްވާ އެންމެ ބޮޑު އެއް މުބާރާތެވެ.


October 11 ge kurin ingileege nishaan hama kuran jehey, list madhamaa fonuvanee | Mihaaru\nއެމްޑީޕީ އާއި އަދާލަތު ޕާޓީ ގުޅިގެން ބޭއްވި ޖަލްސާއެއް: ފިންގަ ޕްރިންޓް ނުހިމެނޭ ފޯމްތައް އިލެކްޝަންސް އިން ދެން ބަލައެއް ނުގަންނާނެ\nއޮކްޓޯބަރު 11ގެ ކުރިން އިނގިލީގެ ނިޝާން ހަމަކުރަން ޖެހޭ، ލިސްޓު މާދަމާ ޕާޓީތަކަށް ފޮނުވަނީ\n24 އޯގަސްޓް 2016 - 20:466comments\nއިނގިލީގެ ނިޝާން ނެތް މެމްބަރުން ޕާޓީތަކުން ވަކިވާ ގޮތަށް ސިޔާސީ ޕާޓީގެ ގާނޫނަށް ވަނީ އިސްލާހު ގެނެސްފަ އެވެ. މި އިސްލާހުގެ ސަބަބުން، ސިޔާސީ ޕާޓީއެއްގެ މެންބަރަކަށް ވެވޭނީ އިނގިލީގެ ނިޝާނާ އެކު ސިޔާސީ ޕާޓީތަކުގެ ގާނޫނުގައި ބަޔާންކޮށްފައިވާ މައުލޫމާތުތައް ފުރިހަމަކުރާ މީހުންނަށެވެ.\nއިލެކްޝަންސް ކޮމިޝަންގެ މެމްބަރު އަހްމަދު އަކްރަމް ވިދާޅުވީ އިނގިލީގެ ނިޝާން ނެތް މެމްބަރުންގެ ފޯމުތަކުގައި އިނގިލީގެ ނިޝާން ޖަހައި އޮކްޓޯބަރު 11ގެ ކުރިން އެ ކޮމިޝަނަށް ހުށަހަޅަން ޖެހޭނެ ކަމަށެވެ. އެ މުއްދަތަށް އިނގިލީގެ ނިޝާން ނެތް މެމްބަރުން ޕާޓީތަކުން ވަކިކުރާނެ ކަމަށް ވެސް އޭނާ ވިދާޅުވި އެވެ.\nއެ މުއްދަތަކީ، މެމްބަރުންގެ އިނގިލީގެ ނިޝާން ހަމަކުރަން އިސްލާހުގައި ކަނޑައަޅާފައިވާ މުއްދަތު ކަން ވެސް އަކްރަމް ފާހަގަކުރެއްވި އެވެ.\n"ޕާޓީތަކުގެ ދަފްތަރުގައި ރަޖިސްޓްރީވެފައިވާ މެމްބަރުންގެ ތެރެއިން ފިންގަޕްރިންޓް ނެތް މެމްބަރުންގެ ލިސްޓެއް ވެސް ޕާޓީތަކަށް މާދަމާ އަޅުގަނޑުމެން ފޮނުވާނަން. އޭރުން ފިންގަޕްރިންޓް ހަމަކުރަން ފަސޭހަވެގެންދާނެ،" އަކްރަމް ވިދާޅުވި އެވެ.\nއޭނާ ވިދާޅުވި ގޮތުގައި އިނގިލީގެ ނިޝާނާ އެކު ޕާޓީތަކުން ކުރިން ހުށަހަޅާފައިވާ ފޯމުތައް އެ ކޮމިޝަނުން އަންނަނީ ޕްރޮސެސްކުރަމުންނެވެ. އެހެންވެ އިނގިލީގެ ނިޝާނާ އެކު ކުރިން ހުށަހަޅާފައިވާ ފޯމުތައް އަލުން ހުށަހަޅަން ނުޖެހޭނެ ކަމަށް އަކްރަމް ވިދާޅުވި އެވެ.\nސިޔާސީ ޕާޓީތަކުގެ ގާނޫނަށް ގެނައި އިސްލާހާ މެދު އިދިކޮޅު އެމްޑީޕީން ވަނީ ކަންބޮޑުވުން ފާޅުކޮށްފަ އެވެ.\nއެ ޕާޓީން ބުނެފައި ވަނީ ކުރީގައި ހިނގާފައިވާ ކަންކަމަށް ފަހުން ގާނޫނު ހަދައިގެން އަމަލުކުރަން ނުޖެހޭނެ ކަމަށެވެ. ސިޔާސީ ޕާޓީތައް 2005 ގައި އުފައްދައި ޕާޓީތަކަށް މެމްބަރުން ވަނީ އޭރު އޮތް ގާނޫނުގެ ދަށުން ކަމަށާއި ޕާޓީތަކަށް ވަދެވޭނީ އިނގިލީގެ ނިޝާން ޖަހައިގެން ކަމަށް އޭރު އަމަލުކުރި ގަވާއިދާއި އުސޫލްތަކުގައި ނެތް ކަމަށް އެ ޕާޓީން ވަނީ ބުނެފަ އެވެ.\nއެމްޑީޕީން ތުހުމަތުކުރާ ގޮތުގައި އިސްލާހުގެ ބޭނުމަކީ އެ ޕާޓީގެ ގިނަ އަދަދެއްގެ މެމްބަރުން ވަކިކުރުމެވެ. ރާއްޖޭގެ އެންމެ ބޮޑު ޕާޓީއަކީ މިހާރު އެމްޑީޕީ ނަމަވެސް އިލެކްޝަނުން ދޭ މުއްދަތުގައި ފިންގަޕްރިންޓް ހަމަނުކޮށްފި ނަމަ އެ ޕާޓީގެ 20،000 އަށް ވުރެ ގިނަ މެމްބަރުން ވަކިވާނެ ކަމަށް ވަނީ ލަފާކޮށްފަ އެވެ.\nހުރިހާ ފޯމެއް ފިންގަޕްރިންޓާ އެކު ހުށަހަޅާފައި ވަނީ ޕީޕީއެމާއި އެމްޑީއޭ އިންނެވެ.\nއިތުރު ލިޔުންތައް އެމްޑީޕީ ސިޔާސީ ޕާޓީ އަދާލަތު ޕާޓީ އިލެކްޝަންސް ކޮމިޝަން ޖުމްހޫރީ ޕާޓީ ޕީޕީއެމް އެމްޑީއޭ


SunOnline: Raajje ah gas supply kurumah lanka gai gas terminal eh\nރާއްޖެއަށް ގޭސް ސަޕްލައިކުރެވޭގޮތަށް ލަންކާގައި ގޭސް ޓާމިނަލެއް އަޅަނީ\nއެލްއެންޖީ ގޭސް ސްޓޭޝަނެއް --\nރާއްޖެއަށް ގޭސް ސަޕްލައި ކުރެވޭގޮތަށް ސްރީލަންކާގައި ގޭސް ޓާމިނަލެއް އެޅުމަށް އޭޑީބީ އިން އެހީ ދީފިއެވެ.\nއޭޑީބީ އިން ދިން އެހީ އަކީ ލަންކާގައި ލިކުއިފީލްޑް ނެޗުރަލް ގޭސް (އެލްއެންޖީ) އިފައްދައި، ރާއްޖެއަށް ސަޕްލައި ކުރުމަށް ފީޒިބިލިޓީ ހެދުމަށް ދިން އެހީ އެކެވެ. އެލްއެންޖީ ގޭސް ބޭނުން ކުރަނީ ކަރަންޓާއި ހަކަތަ އުފެއްދުމަށެވެ. މިއީ ތެޔޮ އަންދައިގެން ނުވަތަ ދެލި އަންދައިގެން ހަކަތަ އުފެއްދުމާ އަޅާބަލާއިރު ތިމާވެއްޓާ ރައްޓެހި އޮޕްޝަނެކެވެ\nމިއީ ލަންކާ ސަރުކާރުން ޕްރޮޕޯޒު ކުރ ިޕްރޮޖެކްޓެކެވެ. މިއަހަރުގެ މާޗު މަހު ލަންކާ ސަރުކާރުން ވަނީ ގޭސް ޓާމިނަލެއް އެޅުމަށް އެހީއަށް އެދިފައެވެ.\nމި އެހީ އާއި ގުޅޭގޮތުން އޭޑީބީ އިން ބުނީ ރާއްޖޭގައި ހަކަތަ އުފެއްދުމަށް އެލްއެންޖީ ބޭނުން ކުރަން މަޝްވަރާ ކުރެވެމުންދާ ދަނޑިވަޅެއްގައި ރާއްޖެއަށް ސަޕްލައި ކުރުމަށާއެކު ގޭސް އުފައްދާ ޓާމިނަލެއް އެޅުމަކީ ދެގައުމަށްވެސް ފައިދާ ކުރާނެ ކަމެކެވެ.\nމި ޕްރޮޖެކްޓަށް އޭޑީބީ އިން ވަނީ 225,000 ޑޮލަރުގެ އެހީ ދީފައެވެ. މި ޕްރޮޖެކްޓު ކުރިއަށް ގެންދިޔުމަށް ހަދާ ފީޒިބިލިޓީގައި ރާއްޖެ އަށް ގޭސް ސަޕްލައި ކުރުމަށް އެންމެ އެފިޝިއަންޓް ގޮތަކީ ކޮބައިތޯވެސް ބަލާނެއެވެ.\nއޭޝިއަން ޑިވެލޮޕްމެންޓް ބޭންކް (އޭޑީބީ)\nކޮވިޑް 19: ލަންކާގެ ފުރަތަމަ މަރު\nއިޖުތިމާއީ ގައިދުރުކަން: ލަންކާ ނަމޫނާއަކަށް!


Mashi kulhi akee Kulhudhufushi ge Hiy!\nމަށި ކުޅިއަކީ ކުޅުދުއްފުށީގެ ހިތް!\nކުޅުދުއްފުށީން:: ނާޒިމް ހަސަން\nކުޅުދުއްފުށި ކުޅި - ޝަމްއޫން މުހައްމަދު | އަވަސް\nޒުވާން ފާތިމަތު ރިފްދާ މުހައްމަދު (ރިފޫ)، ވަރަށް ކުޑައިރު ވެސް މި ރަށު ކުޅިއަށް އެރި އުޅެ އެވެ. ގިނައިން ދަނީ މާމައާއެކު ބޮނބިއަޅާށެވެ. އެެންވެ މިއޮށް ބޮޑު މަށި ކުޅިވެފައި ވަނީ ފުރާވަރުގައި އޭނާ ފޫހި ފިލުވައިދިން ކުޅިވަރަކަށެވެ. އަދި ހަޔާތުގެ ވަރަށް ބޮޑު ހިއްސާއެއް އެތަނަށް ދީފައި ވެއެވެ. ހިތްހަމަޖައްސާލައި، އަރާމުކޮށްލައި މަޖާކޮށްލަން ވެސް ދަނީ ކުޅިއަށެވެ. މި ރަށުގެ މި ބޮޑު މަށި ކުޅިއަށެވެ. ހިތާމައެއް ތުރާލެއް ނުވާ މާހައުލެކެވެ. އެކަމަކު މި ރަށުގައި އެއާޕޯޓެއް އެޅުމަށް މި ކުޅީގެ ބައެއް ހިއްކާލުމުގެ މަސައްކަތް މިހާރުވަނީ ފަށާފަ އެވެ. މިއީ ރިފޫގެ އެންމެ ބޮޑު ހިތާމައަށްވެސް ވަނީ ވެފައެވެ. މަށި ކުޅިއާ އޮތް ގުޅުން ނެތި ދިއުމަކީ އޭނާ އެދޭ ގޮތެއް ނޫނެވެ.\n"ކުޑައިރު މާމަމެން ކާފަމެންނާއެކު މިތަނަށް އާދެވި މަސައްކަތުގައިވެސް އުޅެވިފައި ހުރީ، އެމީހުން އަޅުގަނޑުމެންގެ މަންމަމެން ބައްޕަމެންނަށް އެ މަސައްކަތުން ކާންދީ ބޮޑުކޮށްފައި ހުރީމަ ކަންނޭނގެ އެހާ ބޮޑަށް ކުޅިއާ އެޓޭޗްވެފަ މި ހުންނަނީ،" ރިފޫ ބުންޏެވެ.\nކިރިޔާ ހުސްވަގުތެއްވާއިރު ކުޅި ސަރަހައްދަށް ގޮސް، އެތަނުގައިވާ ދިރުންތަކާއި ތަފާތު ކަންކަން ބަލައި ހޯދުމުގައި ރިފޫ ހޭދަ ކުރެއެވެ. އޭނާއަށް ހޯދުނު ހޯދުންތަކުން މިރަށުގެ ކުޅިއަކީ ހަގީގަތުގައި ތިމާވެށީގެ ގޮތުން ވަރަށް މުއްސަނދި ތަނެކެވެ. ނެތިދާނެކަމުގެ ބިރު ހީވެފައިވާ އަށް ވައްތަރެއްގެ ކަނޑޫފާ އެ ސަރަހައްދުގައި ހެދިފައި ވެއެވެ.\nއެއާޕޯޓް އަޅަން ކުޅި ހިއްކުމަށް ތާއީދުކުރާ މީހުން ގިނަ ނަމަވެސް ރިފޫފަދައިން އެކަމާ ދެކޮޅު ހަދާ ޒުވާނުންތަކެއް ވެސް މިރަށުގައި އެބަތިއްބެވެ. އެ ޒުވާނުން ބޭނުން ވަނީ ކުޅީގައި ކެނޯ ދުއްވައި، ވަށައިގެންވާ ގުދުރަތީ ރީތިކަމުން އުފާ ހޯދާށެވެ. ކުޅިން ރަށަށް ހިމާޔަތާއި ރައްކާތެރިކަން ލިބި ލިބި އޮންނަން އެ މީހުން އެދެ އެވެ.\nއެފަދަ ޒުވާނަކާއެކު މި ކުޅީގެ ތެރެއަށް ފައިބާ ކެނޯއެއްގައި ދުއްވާލުމުން އެމީހުން މަށި ކުޅި ދެކެވާ ލޯބި އިހުސާސްކުރެ އެވެ. ގުދުރަތީ ރީތި މި މާހައުލުގެ ތެރެއަށް ގަންބާލައި ވަށައިގެން މިވާ ފެހިކަމުގެ ތެރެއަށް ގެންދެ އެވެ. ކުޅީގެ ފެންފަނޑު ތެރޭގައި ދުއްވާލާފައިދާއިރު ބޯމަތީގައި ދޫނިތައް އުދުހެނީ އެވެ. މި އިހުސާސްތަކަކީ މުޅިން އެހެން ކަހަލަ އުފާވެރިކަމެކެވެ.\nމި ކުޅީގައި ދެން އެންމެ ހާއްސަ ކަމަކީ މަށީގެ މުއްސަނދި ކަމެވެ. މިތަނުގައި އަށަގެންފައި މިވަނީ ހުދު ކުލައިގެ މައްޓެވެ. މިފަދަ މަށި ފެންނަ އެހެން ކުޅިއެއް މި ރާއްޖެއަކު ނޯވެ އެވެ. އެއީ މި ކުޅީގެ އެންމެ ބޮޑު ތަފާތެވެ.\n"އެންމެ ފުރަތަމަ ކުޅިއަށް އެރުނު ދުވަހު ވެސް ތަފާތެއް އިހުސާސެއް ކުރުވުނީ، މަޑް ތެރެއަށް ފައި ޖެހުނުއިރު އިޓް ވޯސް ސޯ ގުޑް، ހިތަށް އެރި ކީއްވެބާއޭ ކުރިން ނޭރުވުނީ، ދިސް އިޒް ސޯ ފަންއޭ، ކީއްވެބާއޭ ކުރިން ފޫހިވެގެން އުޅުނުއިރު މިތަން ބަލާލަން ނާދެވުނީ،" މިހާރު އުމުރުން 19 އަހަރުވެފައިވާ އިނާޝާ އުމަރު (އިނާ) ބުންޏެވެ. އިނާ އެންމެ ފުރަތަމަ މަށި ކުޅީގެ ތެރެއަށް ފޭބީ އޭނާގެ އުމުރުން 16 އަހަރުގަ އެވެ.\nއިނާއަކީ މި ރަށުގެ ކުޅީގެ މުހިންމުކަމާމެދު އެންމެ ބޮޑަށް ވަކާލާތުކޮށް އެކަމުގައި މީހުން ހޭލުންތެރިކުރުމަށް މަސައްކަތް ކުރަމުން އަންނަ އެއް ޒުވާނާ އެވެ. މިވީ ދުވަސްތަކުގައި އިނާގެ މަސައްކަތުން މި ރަށުގެ ބައެއް މީހުން ކުޅިއާމެދު ދެކޭ ގޮތް ބަދަލުކުރެވިފައި ވެސް ވެއެވެ. އިނާގެ މަސައްކަތަކީ "އެއީ ހާދަ ހަޑި ތަނެކޭ، ނުބައި ވަސް ދުވާ ތަނެކޭ،" ބުނާ ބުނުންތައް ހުއްޓުވުމެވެ. އެ މަސައްކަތުގައި އިނާ ވަކާލާތުކުރަމުން ދަނިކޮށް ކުޅިން ބައެއް ހިއްކަން ނިންމާފައިވާކަން ސަރުކާރުން އިއުލާންކުރީ އެވެ.\nސަސްޓޭނަބްލް ޑިވެލޮޕްމެންޓް ގޯލްސްގެ ހުރިހާ ކަމެއް ހާސިލުކުރެވޭ ތަނަކަށް ކުޅުދުއްފުށީ ކުޅިވާ ކަމަށް އިނާ ބުނެ އެވެ. އެތަން ހިމާޔަތްކޮށްފިނަމަ އަންހެނުން ބާރުވެރިކުރެވި، ތިމާވެށީގެ ގޮތުން ރަށަށް އެތައް ފައިދާތަކެއްވާނެކަން ވެސް އިނާ ފާހަގަކުރެ އެވެ.\n"ކުޑައިރު ކިޔެވި ފޮތްތަކުގަ އެބަހުރޭ މެންގްރޫވްގެ މުހިންމު ކަމުގެ ވާހަކަ، ފައުންޑޭޝަން ގްރޭޑުން ފެށިގެން ކުދިން އެބަ އާދޭ މިތަން ބަލާލަން، އެ ކުދިންނަށް މި ކިޔައިދެނީ މިތަނުން ލިބޭ ފައިދާ އާއި މިފަދަ ތަނެއް އޮތުމުން ލިބޭ ފައިދާތައް، އެ ކިޔައިދީފަ މި ތަން ނައްތާލީމަ އަޅުގަނޑުމެންނަށް އެ ކުދިންނަށް މި ދެވެނީ ކޮން މެސެޖެއްތޯ؟" އިނާ ސުވާލު ކުރި އެވެ. "މި ދޭ މެސެޖަކީ މިއީ ހަމައެކަނި ފޮތްތަކުގަ ބާއްވަންވީ އެއްޗެކޭ، އެއީ އެއް ނޫން އަންނަން ތިބި ޒުވާނުންނަށް ދޭންވާނެ މެސެޖަކީ،"\nކުޅިއެއް ނެތް ގައުމުތަކުން ކުޅިއެއް ހެދުމަށް މަސައްކަތް ކުރަމުންދާއިރު މިހާ ބޮޑު ރީތި ކުޅިއެއް ރާއްޖޭގައި އޮވެ އެ ކުޅި ނައްތާލަންވީ އެއްވެސް ސަބަބެއް އިނާގެ ނަޒަރުގައި ނެތެވެ.\n"މި ކުޅި ޖެހޭނެ ޕްރޮޓެކްޓް ވާން، ކުޅި ނައްތާލީމަ އެ ގެއްލެނީ ތިމާވެށީގެ ވަރަށް ބޮޑު ހިމާޔަތެއް، އެހެންވީމަ އަޅުގަނޑަކަށް ނުފެނޭ މި ކުޅި ހިމާޔަތް ނުކޮށް އެހެން ކުޅިތައް ހިމާޔަތް ކުރަންވީ ސަބަބެއް، މީގެ ސަބަބުން ވަރަށް ތަކެއްޗަށް ހެބިޓެޑް ލިބޭ، ދޫނި ސޫފާސުއްޕަށް އުޅޭނެ ތަނެއް ލިބޭ... އެ އެއްޗެއްސަށް ވެސް އެ ގެއްލިގެން ދަނީ ގެތައް، އެންވާރަމެންޓް ޕްރޮޓެކްޝަން އެގްރިމެންޓެއްގައި ސޮއިކުރުމަކުން އަދި ނުނިމޭ، އެއަށް ޖެހޭނެ ދެއްތޯ ބޯލަނބަން،" ކުރިން ވާހަކަ ދެއްކި ރިފޫ ބުންޏެވެ.\nރަށު ބޮޑު ޕަސެންޓް ރައްޔިތުން ކުޅި ނައްތާލައި، އެއާޕޯޓް އެޅުމަށް އާނ ބަސް ކިޔައިގެން ތިބި ނަމަވެސް ބައެއް ޒުވާނުންގެ އަޑު ވެސް އަހަންޖެހެ އެވެ. ޒުވާނުންގެ ވާހަކަތަކުގައި ވެސް އޮއްޓަރު އެބަހުއްޓެވެ. އެހެން ގޮތެއް ހަމަ ނެތްތޯ އެ ޒުވާނުން ކުރާ ސުވާލަށް ޖަވާބެއް ދިނުން ވެސް މުހިންމެވެ. އެ ޒުވާނުންގެ "ހިތް" ނެތިކޮށްލާއިރު، ކަންބޮޑުވުންތައް ހުންނާނެ އެވެ. މި މަށި ކުޅިއަކީ މިރަށުގެ ހިތެވެ.\nކުޅުދުއްފުށީ ލަވަ އާއި ކުޅަދާނަ ބެރުވެރިން\nކުޅުދުއްފުށި، ކުޅިއަށް ޝައުގުވެރިކަމެއް ނެތް!\nކުޅުދުއްފުށީ ރޯނު "ފެކްޓަރީ"ތައް ރޫޅެނީ\nހާލުފޮޅި ކާނީ ކިހިނެއް؟


"ފުވައްމުލަކު މޮޓޯސްޕޯޓްސް އެސޯސިއޭޝަން" ގެ ނަމުގައި ކުޅިވަރު ޖަމްޢިއްޔާއެއް ރަޖިސްޓަރކޮށްފިި\nSeptember 02, 2021 21:06:15\nފުވައްމުލަކު މޮޓޯސްޕޯޓްސް އެސޯސިއޭޝަން ގެ ނަމުގައި މޮޓޯސްޕޯޓްސް ކުޅިވަރާއި ބެހޭ ޖަމްޢިއްޔާއެއް ކޮމިޝަނަރ އޮފް ސްޕޯޓްސްގައި ރަޖިސްޓަރކޮށްފިއެވެ.\nމިއެސޯސިއޭޝަނަކީ ޤާނޫނު ނަމްބަރ 30/2015 "ދިވެހިރާއްޖޭގެ ކުޅިވަރު ޤާނޫނު" ގެ5ވަނަ މާއްދާ އާއި ކުޅިވަރު ޖަމްޢިއްޔާތައް ރަޖިސްޓްރީކޮށް ހިންގުމާބެހޭ ޤަވާއިދާއި އެއްގޮތަށް ރެޖިސްޓަރ ކޮށްފައިވާ ޖަމްޢިއްޔާއެކެވެ.\nމިޖަމްޢިއްޔާގެ އިސް އެއް މުޢައްސިސެއް ކަމަށްވާ އަހްމަދު މަމްދޫޙް (މަންޑޭ) ބުނީ މި ޖަމްޢިއްޔާގެ އެންމެ ބޮޑު އެއް މަޤްސަދަކީ މޮޓޯސްޕޯޓްސް ކުޅިވަރު ދިވެހިރާއްޖޭގައި ހިންގާ އާލާކޮށް އިތުރަށް ކުރިއެރުވުމުގެ އިތުރުން، މަގުމަތީގައި ބާރު ސްޕީޑުގައި ސައިކަލާއި ކާރު ދުއްވާ ކުދިންނަށް ކޮންޓްރޯލް އޭރިއާއެއްގައި ކުޅިވަރެއްގެ ގޮތުގައި މިކަން ކުރަން މަގުފަހި ކޮށްދީ މަގުމަތީގެ ކުއްތަށް މަދުކުރުމެވެ.\nމީގެ ކުރިންވެސް ފުވައްމުލަކުގައި މޮޓޯސްޕޯޓްސް ޖަމްޢިއްޔާއެއްގެ ގޮތުގައި ވަނީ އުފެދިފައެވެ. ނަމަވެސް އޭރުގެ ޤާނޫނު ބުނާގޮތުން މަދަނީ ޖަމްޢިއްޔާއެއްގެ ގޮތުގައި އޮތުމުން މި ކުޅިވަރު ކުޅުމުގައި ދަތިތަކެއް ހުރުމުން މިހާރު ޤާނޫނަށް ގެނައި ބަދަލާއި އެކު މޮޓޯސްޕޯޓްސް ކުޅިވަރު ކުރިއަރުވާ އާލާކުރުމަށް ފަސޭހަތަކެއް ލިބިގެންދާނެ ކަމަށް އުންމީދު ކުރެވޭ ކަމަށްވެސް މަންޑޭ ފާހަނގަ ކުރިއެވެ.\nއިތުރަށް މަމްދޫޙު ބުނީ މިހާރު ކުރަމުންދާ ކަމަކީ މެމްބަރުން ހަމަކޮށް އެތެރޭގެ އިންތިޚާބު ބޭއްވުމަށް ވާންޖެހޭ ތައްޔާރީތައް ކުރުމެވެ. އެއާއި އެކު އިތުރު ހަރުފަތަކަށް މޮޓޯސްޕޯޓްސްގެ ހަރަކާތްތަށް ފުވައްމުލަކުގައި އާއި ރާއްޖޭގެ އެހެނިހެން ސަރަޙައްދުތަކުގައި ވެސް ފެށިގެންދާނެ ކަމަށެވެ.\nއޮގަސްޓް މަހުގެ ތެރޭގައި ފުވައްމުލަކު ސިޓީ ކައުންސިލްގެ ނިންމުމަކުން ވަނީ ފުވައްމުލަކުގައި މޮޓޯސްޕޯޓްސް ކުޅިވަރު ކުޅޭނެ ބިމެއް ލޭންޑް ޔޫޒް ޕްލޭނުގައި ހިމަނަން ނިންމާފައެވެ. އަދި މިހާރު ކުރިއަށްދަނީ ސިޓީ ކައުންސިލްގެ ކޮމިޓީ މަރުޙަލާގައި އެކަމަށް ބިމެއް ކަނޑައެޅުމުގެ މަޝްވަރާއެވެ.\nފުވައްމުލަކު މޮޓޯސްޕޯޓްސް އެސޯސިއޭޝަންގެ މެމްބަރަކަށް ވުމުގެ ފުރުސަތު ވަނީ 18 އަހަރުވެފައިވާ ދިވެހި ކޮންމެ ރައްޔިތަކަށްވެސް ހުޅުވާލެވިފައެވެ. މެމްބަރަކަށްވާން ބޭނުން ވާނަމަ http://tinyurl.com/fma-member އަށް ފިތާލީމަ އޮންލައިން ފޯމް ފިލްކުރެވޭނެއެވެ.\nފުވައްމުލަކަކީ އާބާދީ ބޮޑު، ބިން ބޮޑު ރަށަކަށް ވުމުން ސްޕޯޓްސް ކާރާއި ސައިކަލް އިތުރުވަމުންދާ ރަށަކަށް ވާތީ، ކުރިއަށް އޮތްތަނުގައި މިކަމުގެ ސަބަބުން ބޮޑެތި ފައިދާތަކެއް ރަށަށް ލިބިގެންދާނެ ކަމަށް އުންމީދު ކުރެވެއެވެ. ހަމައެއާއިއެކު މިކުޅިވަރު ކުޅެން އެކި ރައްރަށުން ފުވައްމުލަކަށް ޒިޔާރަތްކުރާ ފަރާތްތަށް ބޮޑުތަނުން އިތުރުވެގެންދާނެއެވެ. މިކަމަކީ ފަތުރުވެރިންގެ މަޤްބޫލުކަން ވެސް ލިބިގެންދާނެ ކަމެއް ކަމުގައި އެސޯސިއޭޝަނުން ދެކެއެވެ.\nފުވައްމުލަކު މޮޓޯސްޕޯޓްސް އެސޯސިއޭޝަން


Dhaulathuge aamdhanee 46 percent dhashah | Mihaaru\nފިނޭންސް މިނިސްޓްރީ: މިހާތަނަށް ދައުލަތަށް ލިބުނު އާމްދަނީ ވަނީ ވަރަށް ބޮޑަށް ދަށްވެފައި --ފޮޓޯ/މިހާރު\nދައުލަތުގެ އާމްދަނީ 46 ޕަސެންޓް ދަށަށް\n10 ސެޕްޓެމްބަރ 2020 - 12:22 1 comment\nމިދިޔަ ހަފްތާގެ ބުރާސްފަތި ދުވަހުގެ ނިޔަލަށް ދައުލަތަށް ލިބުނު އާމްދަނީ މިދިޔަ އަހަރުގެ މި މުއްދަތާ އަޅާބަލާއިރު 46 ޕަސެންޓު ދަށްވެފައިވާ ކަމަށް ރިޕޯޓުތަކުން ދައްކައިފި އެވެ.\nފިނޭންސް މިނިސްޓްރީން ކޮންމެ ހަފްތާއަކު އާއްމުކުރާ ވީކްލީ ފިސްކަލް ރިޕޯޓު ބުނާ ގޮތުން މިހާތަނަށް ދައުލަތަށް ލިބިފައިވަނީ 8.8 ބިލިއަން ރުފިޔާގެ އާމްދަނީއެކެވެ. މިދިޔަ އަހަރުގެ މި މުއްދަތުގައި ދައުލަތަށް ލިބުނު އާމްދަނީ 16.6 ބިލިއަން ރުފިޔާއަށް އަރަ އެވެ.\nމި އަހަރު ގާތްގަނޑަކަށް 30 ބިލިއަން ރުފިޔާގެ އަމްދަނީއެއް ދައުލަތަށް ލިބޭނެ ކަމަށް ވަނީ ލަފާކޮށްފަ އެވެ. ނަމަވެސް ކޮވިޑް-19ގެ ސަބަބުން ރާއްޖޭގެ އިގުތިސާދު ހުއްޓިފައި އޮތުމުން މިއަހަރުގެ މިހާތަނަށް ލިބުނީ އޭގެ ތެރެއިން އެންމެ 30 ޕަސެންޓް، ގާތްގަނޑަކަށް ނުވަ ބިލިއަން ރުފިޔާގެ އާމްދަނީއެކެވެ.\nރާއްޖޭގެ އިގުތިސާދުގެ މައި އިންޑަސްޓްރީ ކަމަށްވާ ޓޫރިޒަމް ހުއްޓުމަކަށް އައުމުން، އިގުތިސާދީ ބޮޑެތި މައްސަލަތަކެއް ވަނީ ކުރިމަތިވެފަ އެވެ. ކޮވިޑާ ގުޅިގެން ހަތަރު މަހެއްހާ ދުވަހަށް ރާއްޖޭގެ ބޯޑަރުތައް ބަންދުކުރުމަށް ފަހު ޖުލައި 15 ގައި ހުޅުވުމުން، ޓޫރިޒަމް ދާއިރާއަށް ކޮންމެވެސް ވަރެއްގެ ދިރުމެއް އަންނަނީ ލިބެމުންނެވެ. އެކަމަކު އެއީ މީގެ ކުރިއާ އަޅާބަލާއިރު ނިސްބަތުން ވަރަށް ކުޑަ މިންވަރެކެވެ.\nއާމްދަނީ ދަށްވިޔަސް ދައުލަތުގެ ހަރަދު ހުރީ މިދިއަ އަހަރާ ގާތްގަނޑަކަށް އެއްވަރެއްގަ އެވެ. މިދިޔަ އަހަރުގެ މި މުއްދަތުގައި 18.3 ބިލިއަން ރުފިޔާ ހަރަދުކުރި އިރު މިއަހަރުގެ ހޭދަ އުޅެނީ 17.7 ބިލިއަން ރުފިޔާގަ އެވެ.\nއިތުރު ލިޔުންތައް ފިނޭންސް މިނިސްޓްރީ ދައުލަތުގެ އާމްދަނީ


vnews - Qaumee salaam - Fothun hithah, hithun dhulah geneveynama\nޤައުމީ ސަލާމް – ފޮތުން ހިތަށް، ހިތުން ދުލަށް ގެނެވޭނެ ނަމަ!\n3 ޑިސެމްބަރ 2016\nޤައުމު ދެކެ ވާ ލޯބި އެންމެ ފަސޭހައިން ހާމަ ކުރެވޭ ޝުޢޫރަކީ ޤައުމީ ސަލާމެވެ. ޤައުމާ މެދު އެ ޤައުމެއްގެ ރައްޔިތުން ފަޚުރުވެރިވާ މިންވަރު ތަމްސީލުކޮށްދޭ އެއް ވަސީލަތަކީ ވެސް ޤައުމީ ސަލާމެވެ. އެއީ ޤައުމީ ސަލާމަކީ އެޤައުމެއްގެ ހައިބަތާއި އަމިއްލަވަންތަކަމާއި އިސްތިޤުލާލުގެ ރަމްޒެވެ. މި ސަބަބަށްޓަކައި ދުނިޔޭގެ ގިނަ ޤައުމުތަކުގައި ޤައުމީ ސަލާމް ބެލެވިފައިވަނީ އޭގެ ޒާތުގައި އަމިއްލަ ހައިބަތާއި ޤަދަރެއް ދެވިފައިވާ މާނަވީ ތަރިކައެއްގެ ގޮތުގަ އެވެ. ޤައުމީ ސަލާމަށް ޙުރުމަތްތެރިކޮށް ހިތުމުގެ ގޮތުން ޢަމަލުކުރަން ޖެހޭ ޤަވާއިދުތަކާއި އުޞޫލުތަކެއް ބައެއް ޤައުމުތަކުގައި ކަނޑައެޅިފައި ހުރެ އެވެ. ދާދި ފަހުން އެފަދަ ޤަވާއިދުތަކެއް ކަނޑައެޅި އެއް ޤައުމަކީ އިންޑިޔާ އެވެ. އިންޑިޔާގެ އެންމެ މަތީ ފަނޑިޔާރުގެ ކަމަށްވާ އިންޑިޔާގެ ސުޕްރީމް ކޯޓުން ވަނީ އެ ޤައުމުގެ ސިނަމާތަކުގައި ފިލްމުތައް ދެއްކުމުގެ ކުރިން ޤައުމީ ސަލާމް ކުޅުމަކީ މަޖުބޫރު ކަމެއް ކަމަށާއި ޤައުމީ ސަލާމް ކުޅޭއިރު ހާޒިރުވެ ތިބޭ ހުރިހާ އެންމެން ކޮއްޅަށް ތިބެން ޖެހޭނެ ކަމަށް ބުނެ ހުކުމެއް ކޮށްފަ އެވެ. ހަމައެއާއެކު، ޤައުމީ ސަލާމަށް ޙުރުމަތްތެރިކޮށް ހިތުމުގެ ގޮތުން، ޤައުމީ ސަލާމް ކުޅެވޭ ވަގުތު ސިނަމާ ހޯލްތަކަށް ވަދެ ނިކުމެ ހަދާ ހެދުން ހުއްޓުވުމަށް ހުރިހާ ދޮރުތަކެއް ބަންދުކުރަން ޖެހޭނެ ކަމަށް ވެސް ހުކުމްގައިވެ އެވެ.\nއަވަށްޓެރި އިންޑިޔާއިން ފެނުނު މިޚަބަރު ތަރުޖަމާކުރަމުން ދިޔަ އިރު، އަޅުގަނޑުގެ ހިތުގައި އުފެދުނު އެއް ސުވާލަކީ، ދިވެހިރާއްޖޭގައި މިފަދަ ޤާނޫނުތަކެއް ނުވަތަ ޤަވައިދުތަކެއް އެބަހުރިތޯ މި ސުވާލެވެ. މިސުވާލުގެ ޖަވާބު ހޯދުމަށް ކުރި މަސައްކަތުން އެނގުނު ގޮތުގައި ދިވެހިރާއްޖޭގައި ޤައުމީ ސަލާމާ ގުޅޭ އެއްވެސް ޤާނޫނެއް ވެސް ޤަވައިދެއް ވެސް ނެތެވެ. އެހެންނަމަވެސް، އުޞޫލެއްގެ ގޮތުން ދިވެހިރާއްޖޭގައި ވެސް ޤައުމީ ސަލާމާ ގުޅޭގޮތުން އަމަލުކުރާ ގޮތްތަކެއް ހުރެ އެވެ. އެގޮތުން ރަސްމިއްޔާތުތައް ނިންމާއިރު ޤައުމީ ސަލާމް ކުޅުމާއި، ޤައުމީ ސަލާމް ކުޅެވޭއިރު ކޮއްޅަށް ތެދުވެ، ޤައުމީ ސަލާމް ކިޔުމުގައި ބައިވެރިވުން ހިމެނެ އެވެ. ހަމައެއާއެކު، ކޮންމެ ދުވަހަކު ވެސް ސްކޫލް ފެށޭއިރު، އެސެމްބްލީގައި ޤައުމީ ސަލާމް ކުޅުމާއި ރާއްޖޭގައި ބްރޯޑްކާސްޓްކުރާ ފަރާތްތަކުން، އެދުވަހެއްގެ ބްރޯޑްކާސްޓް ރަސްމީގޮތުން ފެށޭއިރާއި ނިމޭއިރު ޤައުމީ ސަލާމް ކުޅެ އެވެ. ރާއްޖޭގެ ޤައުމީ ޓީވީން ކޮންމެ ދުވަހެއްގެ އިރުއޮއްސޭ ވަގުތު ޤައުމީ ސަލާމް ކުޅުނު ދުވަސްތަކެއް ވެސް ވަނީ މާޒީވެގެން ގޮސްފަ އެވެ.\nޤައުމީ ސަލާމާ ގުޅޭ ވަކި ޚާއްސަ ޤާނޫނެއް ނުވަތަ ގަވައިދެއް ނެތް ނަމަވެސް، ޤައުމީ ސަލާމާ ގުޅޭ އާދާބުތަކެއް އެކުލެވޭ ހަމައެކަނި ޤައުމަކީ ދިވެހިރާއްޖެއެއް ނޫނެވެ. އަވަށްޓެރި ސްރީލަންކާގައި ވެސް ޤައުމީ ސަލާމާ ގުޅޭ ވަކި ޚާއްސަ ޤާނޫނެއް ނޯވެ އެވެ. ނަމަވެސް، އާއްމުގޮތެއްގައި ޢަމަލުކުރެވޭ އާދާބުތަކެއް ހުރެ އެވެ. މިސާލަކަށް، ރަސްމިއްޔާތުތައް ފެށުމުގެ ކުރިން ޤައުމީ ސަލާމް ކުޅުމާއި ސްކޫލުތަކުގައި އުނގަންނައިދިނުމުގެ ދަންފަޅިތައް ފެށުމުގެ ކުރިން ޤައުމީ ސަލާމް ކުޅެ ހަދަ އެވެ. ހަމައެއާއެކު، ސަރުކާރުގެ އިދާރާތަކުގެ ދުވަހުގެ މަސައްކަތް ފަށާއިރު ޤައުމީ ސަލާމް ކުޅެ ހަދަ އެވެ. މިއާދާބުތަކަކީ މިހާރު ވެސް އެކި މިންވަރަށް ފަރިތަކުރެވެމުންދާ އާދާބުތަކެކެވެ.\nމިއާއެކު އުފެދޭ ސުވާލަކީ، ދިވެހިރާއްޖޭގައި ޤައުމީ ސަލާމާ ގުޅޭ ޤާނޫނެއް ނުވަތަ ގަވައިދެއް ނެތީ ކީއްވެތޯ އެވެ؟ އަދި ދިވެހިރާއްޖެއަށް އެފަދަ ޤާނޫނެއް ނުވަތަ ގަވައިދެއް ބޭނުންވޭތޯ އެވެ؟ އިންޑިޔާގެ ސުޕްރީމް ކޯޓުން ނެރުއްވި އަމުރުގައި ބުނެފައިވާ ގޮތުގައި އެ އަމުރުގައިވާ ގޮތަށް ޢަމަލު ކުރުމަކީ "ކޮންސްޓިޓިއުޝަނަލް ޕެޓްރިއޮޓިޒަމް" ދެއްކުމަށް ރައްޔިތުންނަށް އޮތް ފަރުދީ ޒިންމާ އަދާކުރުމުގެ ބައެކެވެ. ކޮންސްޓިޓިއުޝަނަލް ޕެޓްރިއޮޓިޒަމަކީ ޤައުމުދެކެ ލޯބިވުން (ނެޝަނަލިޒަމް) ނުވަތަ ސަރަހައްދު ދެކެ ލޯބިވުން (ރީޖަނަލިޒަމް)ގެ ބަދަލުގައި ޤާނޫނު އަސާސީދެކެ ލޯބިވުމެވެ. އިންޑިޔާގައި ކޮންސްޓިޓިއުޝަނަލް ޕެޓްރިއޮޓިޒަމް އަށް ހިތްވަރުދޭ އެއް ސަބަބަކީ އެޤައުމުގައި އެކުލެވޭ އެތައް ނަސްލަކާއި، ދީނަކާއި ޤަބީލާތަކެއްގެ ސަބަބުން ޤައުމުގައި ބައިބައިވުން އުފެދިދާނެތީ އެވެ. އެހެންކަމުން، އުޞޫލެއްގެ ގޮތުން ދިވެހިރާއްޖޭގައި ޤައުމީ ސަލާމާ ގުޅޭ ޤަވައިދެއް ނެތުމަކީ މައްސަލައެއް ނޫނެވެ. ސަބަބަކީ، ސިޔާސީ ޚިޔާލު ތަފާތުވުންތަކެއް ހުރި ނަމަވެސް، ދިވެހިރާއްޖެއަކީ ޒަމާނުއްސުރެ އެއްބައިވަންތަ، އެއްބައެއްވަންތަ، އެއްދީނަކަށް ނިސްބަތްވާ ބަޔަކަށް ވީތީ އެވެ. އެހެންނަމަވެސް، މިހާރު އެފަދަ އެއްބައިވަންތަކަމެއް އޮތްތޯ، މިއީ ކުރުން ރަނގަޅު ސުވާލެއްކަމަށް ފެނެ އެވެ.\nއިންޑިޔާގެ ސުޕްރީމް ކޯޓުގެ ނިންމުމަށް ފާޑުކިޔައި ގިނަ ފަރާތްތަކުން ފާހަގަކުރާ ގޮތުގައި މަޖުބޫރުކޮށްގެން އެއްޗެއް ނުވަތަ ކަމެއް ދެކެ ލޯބި އަށަގެންނެވުމަކީ ނުވަތަ ފަޚުރުވެރިކަން އުފެއްދުމަކީ ވާނެ ކަމެއް ނޫނެވެ. ޚާއްސަކޮށް ސިޔާސީ މުފައްކިރުން ދެކެވަޑައިގަންނަވާ ގޮތުގައި މެންޑެޓަރީ ޕެޓްރިއޮޓިޒަމް ނުވަތަ މަޖުބޫރުން ޤައުމުދެކެ ފަޚުރުވެރިކަން އުފެއްދުމަކީ ދިގު މުއްދަތުގައި ގެއްލުންދެނިވި ކަމެކެވެ. ސަބަބަކީ އެކަމުގެ ސަބަބުން ޤައުމު ދެކެ ފަޚުރުވެރިވުމުގެ ބަދަލުގައި ޤައުމާ މެދު ނަފުރަތު އުފެދުމަށް މަގުފަހިވެދާނެތީ އެވެ. ހަމައެއާއެކު، އެގޮތަށް ޤައުމުދެކެ ފަޚުރުވެރިވާން ދަސްކޮށްދީފި ނަމަ، އެޤައުމެއް ހައްދުން ބޭރުވުމުގެ ފުރުސަތު ވެސް އޮވެދާނެތީ އެވެ. އެފަދަ އެއް މިސާލަކީ ނާޒީ ޖަރުމަނުވިލާތެވެ. އެޤައުމުގައި ހިޓުލަރުގެ ނާޒީ ޕާޓީން އުފެއްދި ވަރުގަދަ ޤައުމުދެކެ ފަޚުރުވެރިވުމުގެ ޚިޔާލުތަކެއްގެ ނަތީޖާއަކަށްވީ ދެވަނަ ބޮޑު ހަނގުރާމައިގެ ދުވަސްވަރު ނާޒީން ހިންގި ގިނަ ޖަރީމާތަކަކަށް އެޤައުމުގެ ރައްޔިތުން ތަންދިނުމެވެ.\nހަމައެފަދައިން، ބައެއް މުފައްކިރުން ދެކެވަޑައިގަންނަވާ ގޮތުގައި ޤައުމު ދެކެ ފަޚުރުވެރިވުމާއި ލޯބިވުން މަޖުބޫރުކުރުވުމަކީ ރައްޔިތުންގެ ޙައްޤުތަކަށް އަރައިގަނެވޭ އަރައިގަތުމެކެވެ. ކޮންމެ އިންސާނަކަށް ވެސް ލިބިފައިވާ އަމިއްލަ ޚިޔާލާއި ވިސްނުމުގެ މިނިވަންކަމަށް ހުރަސްއެޅޭ ކަމެކެވެ. ތަހުޒީބުވެފައިވާ ގިނަ މުޖުތަމަޢުތަކުގައި ޤައުމުދެކެ ފަޚުރުވެރިވުމާއި ލޯބިވުން މަޖުބޫރު ނުކުރުވަނީ މިފަދަ ސަބަބުތަކަކަށްޓަކަ އެވެ.\nއިންޑިޔާގެ ސުޕްރީމް ކޯޓުގެ ނިންމުން އައިސްފައިވާ ދަނޑިވަޅަކީ، އިންޑިޔާގައި ހިންދޫންގެ ހަރުކަށި ފިކުރު ގިނަވެ، މޫލަމުން އަންނަ ދަނޑިވަޅެކެވެ. އިންޑިޔާގެ ވެރިކަންކުރާ ޕާޓީ ކަމަށްވާ ބަހާރަތިޔާ ޖަނަތާ ޕާޓީ (ބީޖޭޕީ)ގެ ފިކުރީ މައިންބަފައިންނަކީ ރާޝްތްރިޔާ ސްވަޔާމްސެވަކް ސަންގްހް (އާރުއެސްއެސް) ކިޔާ ހިންދޫ ހަރުކަށި ޚިޔާލުގެ ސިޔާސީ ހަރަކާތެކެވެ. އިންޑިޔާގެ ބޮޑު ވަޒީރު ނަރެންދުރަ މޯދީ އަކީ އާރުއެސްއެސްގެ ސަފުތަކުގެ ތެރެއިން ސިޔާސީ މައިދާނަށް ނިކުމެވަޑައިގެން ހުންނެވި ބޭފުޅެކެވެ. މޯދީގެ ސިޔާސަތުތަކުގައި މިހާރު ހިންދޫ ހަރުކަށި ޚިޔާލުތައް އެހާ ބޮޑަށް ނެތް ނަމަވެސް، އޭނާ ވެރިކަމަށް ވަޑައިގަތުމަށް ކުރެއްވި ކެމްޕޭނުގެ ސަބަބުން އެފަދަ ޚިޔާލުތަކުގެ މީހުންނަށް ހިތްވަރު ލިބިގެން ދިޔަ ކަމަށް މޯދީއަށް ފާޑުވިދާޅުވާ ފަރާތްތަކުން ފާހަގަކުރެ އެވެ. އެހެންކަމުން، ސުޕްރީމް ކޯޓުގެ ނިންމުމާއެކު، ހިންދޫ ހަރުކަށި ޚިޔާލުގެ ފަރާތްތަކަށް އިތުރު ބާރެއް ލިބިގެންދާނެ ކަމަށް ބައެއް ފަރާތްތަކުން ދެކެ އެވެ. އެކަމުގެ ސަބަބުން އިންޑިޔާގައި ދެން އުޅޭ އެހެން ދީންތަކުގެ މީހުންނާއި އެހެން ނަސްލުތަކުގެ މީހުންގެ މެދުގައި ޤައުމީ ލޯބި ދަށްވެދާނެ ކަމުގެ ބިރު ބައެއް ފަރާތްތަކުން ވަނީ ފާހަގަކޮށްފަ އެވެ.\nޤައުމީ ސަލާމަކީ ޤައުމެއްގެ އެއްބައިވަންތަކަމުގެ ރަމްޒެއް ކަމާމެދު ޝައްކެއް ނެތެވެ. ޤައުމީ ސަލާމް ކުޅުން މަޖުބޫރުކޮށް، ޤައުމުދެކެ ފަޚުރުވެރިވުމާއި ލޯބިވުމަކީ މަޖުބޫރުކަމެއްގެ ގޮތުގައި ހެދުމަކީ ޤައުމަކަށް އެންމެ ފައިދާހުރި ކަމަކަށް ނުވެދާނެ އެވެ. ޤައުމު ދެކެ ލޯބިވާ މުޖުތަމައެއް އުފެއްދުމަށް ކިތަންމެ ބޭނުންވި ނަމަވެސް، އެކަން މަޖުބޫރުކުރުވުމަކީ ތަހުޒީބުވެފައިވާ ދިމިޤްރާތީ މުޖުތަމައެއްގައި ބަލައިގަނެވޭނެ ކަމެއް ނޫނެވެ.\nމި ޙަޤީޤަތް ކުރިމަތީގައި ބާއްވައިފައި ކޮށްލަން ޖެހޭ އެހެން ސުވާލެއް ވެސް އެބަ އޮތެވެ. މަޖުބޫރުން ކަންކަން ކުރުވުމާއި ގަދަބާރުން ކަންކަން ކުރުވުމަކީ ކޮބައިތޯ ކުރެވޭ ސުވާލެވެ. އިންސާނާއަށް ކަމުގެ އަހަންމިއްޔަތު ވިސްނޭ ހިސާބުން ކަންކަމާމެދު އޭނާ ދެކޭ ގޮތް ބަދަލުވެ އެވެ. ސިފައިންގެ ތަމްރީނު ފުރިހަމަ ކުރުމަށް ފަހު، 'ހަތިޔާރު އުކުޅަށް' ކިތަންމެ ބާރަށް ކޮމާންޑަރު އެހެން ބުންޏަސް އެއީ އަމަލުކުރަން ހުރި މީހާގެ ނުރުހުން އެކަމަށް އަންނަ ކަމަކަށް ނުވެ އެވެ. ސަބަބަކީ އޭނާގެ ނަފުސިއްޔާތު އެކަމަށް ހޭނި އެކަން ބަލައިގެންފައިވުމެވެ.\nޤައުމީ ސަލާމުގެ ލޯބި މަދްރަސީ ބިންގަލާ ހަމައިން އަށަގަންނަވައިފިނަމަ އެ ކަމުގައި ވެސް މިހެން ނުވާނެ ތޯއެވެ؟ ތިން ވާހަކައެއް ދަންނަވައިލާނަމެވެ. އެމެރިކާގައި ޤައުމީ ސަލާމް ކުޅެވުނު ފުޓުބޯޅަ ދަނޑެއްގައި އިން ދިވެއްސަކު ކިޔައިދިނެވެ. ޤައުމީ ސަލާމުގެ ވަގުތުގައި އެންމެންހެން ކޮޅަށް ތެދުވި އެވެ. ހަތަރު މީހަކު ފިޔަވަ އެވެ. ސަލާމް ނިމުމާއެކު ބަޔަކު މީހުން ވެގެން މި ހަތަރު މީހުން ސްޓޭޑިއަމުން ބޭރަށް ނެރުނެވެ. ފުލުހުންގެ އެހީއާ ވެސް އެކުގަ އެވެ. އާދެ ކުށަކީ ޤައުމަށް އިޙްތިރާމު ނުކުރުމެވެ. އެމެރިކާއަށް އިޙްތިރާމު ނުކުރުމެވެ. އަނެއް ވާހަކައަކީ، ދިވެހި ޤައުމީ ބޮޑު ދިދަ ނެގުމުގައި ޙަރަކާތްތެރިވެލައްވާ ސިފައިންގެ ބޭފުޅަކު ވިދާޅުވި ވާހަކައެކެވެ. ދިވެހި ޤައުމީ ސަލާމް ކުޅެ ދިވެހި ދިދަ، ދިވެހި ޖައްވަށް ނަގާ ވަގުތުގައި އެ މައިދާނުގައި ތިބޭ، ޖަޕާނު، ޗައިނާ، އިންޑިޔާ، ބަނގުލާދޭޝް މީހުންނަށް ދަންދެން އެ ދިދަޔަށާއި ޤައުމީ ސަލާމަށް ކަމޭ ހިތުމުގެ ގޮތުން ކޮށްޅަށް ތެދުވެ ޙަރަކާތެއް ނެތި ހުއްޓިތިބޭ ވަގުތު ދިވެހީންގެ ބައެއް މީހުން، ފޮޓޯ ނަގާން، ނޫނީ ކޮތަރަށް ކާންދޭން، އެ ތިބޭ ތިބުން ފެނިފައި ވަރަށް ދެރަވާ ކަމަށް އޭނާ ވިދާޅުވި އެވެ. ތިންވަނަ ވާހަކައަކީ، ދިވެހި ލަވަކިޔުންތެރިޔަކު ބުނި ވާހަކަ އެކެވެ. އޭނާ ދެކޭ ގޮތުގައި ޤައުމީ ސަލާމް ނޫނަސް، ކުޑަ މިނުން ޤައުމީ ޅެމެއްގެ ތަންކޮޅެއް އެންމެން އެއް އަޑުން ކިޔާލުން ކީއްހެއްޔެވެ؟ އޭނާގެ ޚިޔާލުގައި ކޮންމެ މިޔުޒިކު ޝޯއެއް ފެށުމުގެ ކުރިން، ނޫނީ އެފަދަ ކޮންމެ ޙަރަކާތެއް ފެށުމުގެ ކުރިން ''ދިވެހި ބިން މީ އުފަން މަގޭ ބިން – ލެވުނު ފުރަތަމަ ނޭވާ މަގޭ ބިން – އެ ބިމަކަށް އެންމެ ފަހުގެ ވިންދާ – ދޫކޮށްލަ ދޭނޭ ނޭވާ މަގޭ ބިން'' މި ލަވައިން ތަންކޮޅެއް ކިޔައިލެވިދާނެ އެވެ.\nކޮން ކަހަލަ އިއްތިފާޤެއްކަމެއް ނޭނގެއއެވެ. މި ލިޔުން ލިޔެވޭ ދުވަސްވަރަކީ ރަޙްމަތްތެރި އިސްލާމީ މެލޭޝިޔާގައި އެ ޤައުމުގެ ވެރިކަން ކުރާ ޕާޓީގެ ސިޔާސީ މަހާސިންތާއެއް ހިނގާ ދުވަސްވަރެކެވެ. އެ ޕާޓީގެ މައި ބައްދަލުވުން ފެށުމުގައި އެންމެން ގަދަ އަޑުން ކީރިތި ޤުރުއާނުގެ ވަކި ބައެއްކިޔެވުމާއި، ކީރިތި ރަސޫލާ ހިޖުރައަށް ވަޑައިގަތް ދުވަހުގެ މަޝްހޫރު ޅެން، 'ޠަލަޢަލް ބަދްރު ޢަލައިނާ' ހަރުއަޑުން މުޅި އޯޑިއަންސް ބައިވެރިވެގެން ކިޔުމާއި އަދި ޤައުމީ ސަލާމް ކިޔުން ހިމެނެއެވެ. މެލޭޝިޔާގެ ރައްޔިތުންގެ އިތުރަށް އެ ޖަލްސާގައި ބައިވެރި ވަޑައިގަތް ބޭރުގެ މެހުމާނުން ވެސް ތިއްބަވާތަން ފެންނަނީ މެލޭޝިޔާގެ ޤައުމީ ހެދުމުގައެވެ. ޤައުމީ ލޯބި އުފެއްދުމަށް މެލޭޝިޔާގައި އަމަލުކުރެވޭ އުސޫލުތައް ނިޔާކުރާ ގޮތެވެ.\nއާދެ! ޤައުމަކީ ސަރުކާރެއް ނޫނެވެ. އަދި ސަރުކާރަކީ ދިވެހި ދައުލަތެއް ވެސް ނޫނެވެ. ސަރުކާރަކީ ބަދަލުވާ އެއްޗެކެވެ. އެއްބަޔަކަށް ފަހު އަނެއް ބަޔަކު އާދެ އެވެ. ދައުލަތަކީ ދެމި އޮންނަ އެއްޗެކެވެ. ދައުލަތުގެ ދެމިއޮތުން ބިނާވެފައި ވަނީ ޤައުމު ނުވަތަ އެ ތަނެއްގައި ދިރިއުޅޭ ބަޔަކުގެ ކިބައިގައި ހުރި ހަރުދަނާ ރަނގަޅު އަޚުލާޤެއްގެ މައްޗަށެވެ. ޤައުމު ދެކެ ލޯބި ވާން ދަސްކޮށް ދިނުމަކީ، ދިވެހީންގެ ދީނާއި ދިވެހީންގެ އަގުތައް ދެކެ ލޯބިވާން ދަސްކޮށް ދިނުމެވެ. ދިވެހި ތާރީޚާއި ޙަޟާރަތާއި މިނިވަންކަން ދެކެ ލޯބިވަން ދަސްކޮށްދިނުމެވެ. ދިވެހި ދައުލަތް ދެކެ ލޯބިވާން ދަސްކޮށް ދިނުމެވެ. ޤައުމެއް ޤައުމަކަށް ވާނީ އަދި ޤައުމެއް އެ ގޮތުގައި ދެމި އޮންނާނީ ޤައުމު ދެކެ ލޯބިވާ މުޖުތަމައެއް އޮވެގެންނެވެ.\nއެހެންކަމުން، ޤައުމީ ސަލާމް ގިނައިން ކުޅުމަކީ އޭގެ ޒާތުގައި މައްސަލައެއް ކަމުގައެއް ނުފެނެ އެވެ. އަޅުގަނޑު ހިތުން ސަރުކާރު އޮފީސްތައް ފެށޭ ވަގުތު ވެސް ޤައުމީ ސަލާމުން ނުފަށަންވީ ސަބަބެއް ނެތެވެ. އެއާއެކު ޤައުމީ ސަލާމްކުޅޭވޭ ވަގުތު ހުއްޓި ތިބޭން ކަނޑައެޅޭ ވަކި ގޮތްތަކެއް ވެސް ހަމަޖައްސަން ފެނެ އެވެ. އޭގެ އޯޑިއޯއާއި ވީޑިއޯ ހެދޭ ނަމަ، އޭގައި ވެސް އެއްގޮތްވަންތަކަން ހުންނަން ވާނެ އެވެ. ކޮންމެ ޗެނަލަކުން ދެއްކިޔަސް ޤައުމީ ސަލާމްވާން ވާނީ އެއްބަސްތަކެއް އެއް މިޔުޒިކެއް އެއް ރާގެއް އަދި އެއް ވީޑިއޯއެއް ތަމްސީލުވާ އެއްޗަކަށެވެ.\nކޮންމެއަކަސް ޤައުމީ ލޯބި އިތުރުކުރުމަށްޓަކައި ޤައުމީ ސަލާމް ލިޔެފައި އޮތް ފޮތުން ދިވެހީންގެ ހިތަށް އަންނާނެ ދުވަހަކަށް އުންމީދު ކުރެވެ އެވެ. އަދި ހިތުން ދުލަށް އަންނާނެ ވަގުތަކަށް އިންތިޒާރު ކުރެވެ އެވެ. އެ އަޑު ޤައުމީ ލޯތްބާއި ޖޯޝާއެކު ދިވެހި ޖައްވުގައި ގުގުމާ އަޑު އަހަން ލޯބިކުރެވެ އެވެ. ބްރޯޑްކާސްޓްކުރާ ފަރާތްތަކުން ވެސް މިހާރު ޤައުމީ ސަލާމް ކުޅޭ ގަޑިތަކުގެ ބަދަލުގައި ވީހާވެސް ގިނަ ބަޔަކަށް އަޑުއިވޭނެ ފަދަ ގަޑިއެއްގައި ކުޅުމަކީ ރަނގަޅުކަމެއް ކަމުގައި އަޅުގަނޑު ދެކެމެވެ.


ގުޅީފަޅު ބަނދަރާއި މާލެ-ތިލަފުށި ބްރިޖުގެ އަމަލީ މަސައްކަތް ޖޫން މަހުގެ ކުރިން ފަށަނީ – Haftha\nSun, 29 March, 2020, 10:12 am\nގުޅީފަޅު ބަނދަރާއި މާލެ-ތިލަފުށި ބްރިޖުގެ އަމަލީ މަސައްކަތް ޖޫން މަހުގެ ކުރިން ފަށަނީ\nގުޅީފަޅުގައި ބައިނަލްއަގުވާމީ ބަނދަރެއް ގާއިމްކުރުމުގެ މަޝްރޫއު އަދި މާލެ-ތިލަފުށި ބްރިޖު މަޝްރޫއުގެ އަމަލީ މަސައްކަތް މިއަހަރުގެ ޖޫން މަހުގެ ތެރޭގައި ފަށާނެ ކަމަށް ރައީސް އިބްރާހިމް މުހައްމަދު ސޯލިހު ވިދާޅުވެއްޖެއެވެ.\n“މާލޭ ސްޓްރީޓް ސްކޭޕިން ޕްރޮޖެކްޓް”ގެ އަމަލީ މަސައްކަތް ފެށުމުގެ ރަސްމިއްޔާތުގައި ވާހަކަފުޅު ދައްކަވަމުން ރައީސް ވިދާޅުވީ، މާލެއަށް ކުރަންހުރި ކަންތައްތަކުގެ ތެރޭގައި އެންމެ މުހިއްމު އެއްކަމަކީ މާލޭގެ ޕޯޓް، ގުޅިފަޅަށް ބަދަލުކުރުން ކަމަށެވެ. އަދި އެއާއެކު މުޅި މާލޭގެ މަލަމައްޗަށް ބޮޑު ބަދަލުތަކެއް އަންނަތަން ފެނިގެންދާނެ ކަމަށް ވިދާޅުވިއެވެ.\n“މިއަހަރުގެ ޖޫން މަހުގެ ކުރިން މާލޭގެ ބަނދަރު، ގުޅިފަޅަށް ބަދަލުކުރުމުގެ މަޝްރޫޢާއި، މާލެއާއި ގުޅިފަޅާއި ތިލަފުށި ގުޅައިލުމުގެ ކަނެކްޓިވިޓީ ޕްރޮޖެކްޓްގެ ޢަމަލީ މަސައްކަތް، އިރާދަކުރެއްވިއްޔާ ފެށިގެންދާނެ،” ރައީސް ވިދާޅުވިއެވެ.\nމި އަހަރުގެ ރިޔާސީ ބަޔާން ރައްޔިތުންގެ މަޖިލީހަށް ހުށަހަޅުއްވަމުން ރައީސް ސޯލިހު ވަނީ، ގުޅިފަޅުގައި ބައިނަލްއަގްވާމީ ފެންވަރަށް ހަދާ ވިޔަފާރި ބަނދަރުގެ މާސްޓަޕްލޭންގެ މަސައްކަތް ނިންމައި، ބަނދަރުގެ އަމަލީ މަސައްކަތް މި އަހަރު ފެށޭނެ ކަމަށެވެ. އަދި މާލެ-ތިލަފުށި ގުޅުވައިދޭ ބްރިޖްގެ ޑިޒައިނާއި ސާވޭގެ މަސައްކަތް މިހާރު ފެށިފައިވާ ކަމަށާއި ބުރިޖުގެ އަމަލީ މަސައްކަތް ވެސް މި އަހަރުގެ ތެރޭގައި ފެށިގެންދާނެ ކަމަށް އެމަނިކުފާނު ވިދާޅުވިއެވެ.\nމާލޭ ވިޔަފާރި ބަނދަރު ގުޅީފަޅަށް ބަދަލުކުރުމުގެ މަޝްރޫއަށް 247 މިލިއަން ރުފިޔާ މި އަހަރުގެ ދައުލަތުގެ ބަޖެޓުގައި ވަނީ ހިމަނައިފައެވެ.\nއެގޮތުން އެ މަޝްރޫއަށް ބޭނުންވާ ބިން ހިއްކުމުގެ މަސައްކަތް، ބިޑަށް ލުމަކާ ނުލައި 53 މިލިއަން ޑޮލަރަށް ނެދަލެންޑްސްގެ ބޮސްކާލިސް ކުންފުންޏާ މިހާރު ވަނީ ހަވާލުކޮށްފައެވެ. މި މަސައްކަތް ކުރަނީ ނެދަލެންޑްސްގެ އައިއެންޖީ ބޭންކުން ދޭ ލޯނަކުންނެވެ.\nގުޅީފަޅުގައި ބައިނަލްއަގުވާމީ ފެންވަރުގެ ޒަމާނީ ބަނދަރެއް ތަރައްގީ ކުރުމުގެ މަޝްރޫއަށް ކޮންސަލްޓެންސީ ދިނުމަށް ހަމަޖެއްސި ފަރާތާއެކު އެކަމުގެ އެއްބަސްވުމުގައި ވެސް މިހާރު ވަނީ ސޮއިކޮށްފައެވެ. އެ މަސައްކަތް ހަވާލުކޮށްފައި ވަނީ ޑެންކާމުގެ ނިރާސް އަދި ނެދަލެންޑްސްގެ މެރިޓައިމް ޓްރާންސްޕޯޓް ބިޒްނަސް ސޮލިއުޝަންސް (އެމްޓީބީއެސް) ގުޅިގެން އުފައްދާފައިވާ ޖޮއިންޓް ވެންޗާ ކުންފުންޏަކަށެވެ. މި ކުންފުންޏާއެކު، ސަބް-ކޮންސަލްޓަންޓުންގެ ގޮތުގައި ދިވެހި ތިން ކުންފުންޏެއް ކަމަށްވާ ވޯޓާ ސޮލިއުޝަންސް އާއި ކްލެރިއަން މޯލްޑިވްސް އަދި ބީޗުރޮކް ވެންޗާސް ވަނީ ހަމަޖައްސާފައެވެ.\nސަރުކާރުގެ އެކްޝަން ޕްލޭންގައިވާ ގޮތުން މި ބަނދަރުގެ މަސައްކަތް 2022 ވަނަ އަހަރު ނިންމަން ވަނީ ކަނޑައަޅައިފައެވެ.\nމި އަހަރަށް ފާސްކުރި ބަޖެޓްގައި ގްރޭޓާ މާލެ ސަރަހައްދު ގުޅައިލުމުގެ މަސައްކަތުގެ ތެރެއިން މާލެ-ތިލަފުށި ބްރިޖު އެޅުމަށް ހިމަނާފައިވަނީ 411 މިލިއަން ރުފިޔާއެވެ. އަދި މާލެ-ވިލިމާލެ-ތިލަފުށި އަދި ގުޅީފަޅު ގުޅާލާ ބްރިޖަށް އަބޫދާބީ ފަންޑުން ލޯނުގެ ގޮތުގައި 305.40 މިލިއަން ރުފިޔާ އަންނަ އަހަރު ލިބޭނެ ކަމަށް ބަޖެޓުގައިވެއެވެ.\nމި ބްރިޖުގެ މަސައްކަތް 2023 ވަނަ އަހަރު ނިންމަން ސަރުކާރުން ވަނީ އަމާޒު ހިފައިފައެވެ.\nސަފާރީއަކުން ކޮވިޑް19 އަށް ޝައްކު ކުރެވޭ ދިވެއްސަކު ފެނިއްޖެ


ކޯވިޑަށް ޕޮސިޓިވް މީހުން މިވަގުތު އެންމެ ގިނައިން ތިބީ ދުވާފަރާއި ރިނބުދޫގައި – Dhuvas Online\nދ. ރިނބުދޫ --\nކޯވިޑަށް ޕޮސިޓިވް މީހުން މިވަގުތު އެންމެ ގިނައިން ތިބީ ދުވާފަރާއި ރިނބުދޫގައި\nއަތޮޅު ތެރެއިން ކޯވިޑް-19 އަށް ޕޮސިޓިވްވެގެން ފަރުވާ ދެމުންދާ އެންމެ ގިނަ މީހުން ތިބީ ރ. ދުވާފަރާއި ދ. ރިނބިދޫގައި އެވެ.\nއެޗްއީއޯސީން އާންމުކޮށްފައިވާ މައުލޫމާތުތަކަށް ބަލާއިރު 31 ރަށެއްގައި ކޯވިޑަށް ޕޮސިޓިވް 52 މީހުން އެބަތިއްބެވެ. އޭގެ ތެރެއިން 47 މީހުންނަކީ ދިވެހިންނެވެ. ހަ މީހުންނަކީ ބިދޭސީންނެވެ.\nއެޗްއީއޯސީގެ މައުލޫމާތުތަކުގައި ބުނެފައިވާގޮތުގައި ދުވާފަރުގައި ކޯވިޑަށް ޕޮސިޓިވްވެގެން ފަސް މީހަކަށް ދަނީ ފަރުވާދެމުންނެވެ. އޭގެ ތެރެއިން 81 އަހަރުގެ މީހަކަށް ފަރުވާދެމުންދަނީ ބ. އަތޮޅު ކޯވިޑް މެނޭޖްމެންޓް ފެސިލިޓީގައި އެޑްމިޓްކޮށްގެންނެވެ.\nރިނބުދޫގައި ޕޮސިޓިވްވެގެން ފަސް މީހަކަށް ފަރުވާ ދެމުންދާއިރު އެންމެންވެސް ތިބީ ހޯމް އައިސޮލޭޝަންގައި އެވެ. ތ. އޮމަދޫގައި ހަތަރު މީހަކަށް ކޯވިޑް ޖެހިގެން ފަރުވާދެމުންދާއިރު ފަސް މީހުންނަށް ވުރެ ގިނައިން އެއްވެސް ރަށެއްގައި ކޯވިޑަށް ޕޮސިޓިވް މީހުންނެތް ނެތެވެ.\nއަތޮޅު ތެރެއިން ޕޮސިޓިވްވެފައިވާ މީހުންގެ ތެރެއިން އެންމެ މީހަކު ފިޔަވައި އެހެން އެންމެންނަކީ މާލެއިން ރަށްރަށަށް ގޮސް ހޯމް ކަަންޓީންގައި ތިބި މީހުންނެވެ. ގދ. ތިނަދޫއިން ޕޮސިޓިވްވެފައިވާ އުމުރުން ދުވަސްވީ މީހާއަކީ ސާވައިލަންސްގެ ތެރެއިން ޕޮސިޓިވްކަން އެނގުނު މީހެއް ކަމަށް އެ ސެންޓަރުން ބުނެ އެވެ.\nމިވަގުތު މޮނިޓަރިންގެ ހާލަތުގައި އޮތީ ގދ. ތިނަދޫ އެކަންޏެވެ\nއަތޮޅު ތެރެއިން ބަލި ފެނުން އެއްދުވަހުން އަނެއް ދުވަހަށް އިތުރުވަމުންދާއިރު ރިސޯޓުތަކުން ޕޮސިޓިވްވާ މީހުންވެސް ދަނީ އިތުރުވަމުންނެވެ.\nއެގޮތުން 15 ރިސޯޓެއްގައި 14 ޓޫރިސްޓުންނާއި 18 މުވައްޒަފުން ކޯވިޑަށް ޕޮސިޓިވް ވެގެން ފަރުވާ ދެމުންދެ އެވެ.


30 aharah fahu German Cup ge championkan Eintracht Frankfurt ah\nކުޅިވަރު - ޖަރުމަނު ކަޕް\n30 އަހަރަށްފަހު ޖަރުމަނު ކަޕްގެ ޗެމްޕިއަންކަން އެއިންޓްރެކްޓް ފްރެންކްފާރޓަށް\nފައިނަލް މެޗު އެއިންޓްރެކްޓް ފްރެންކްފާރޓްއިން ކާމިޔާބުކުރީ ވަރުގަދަ ބަޔާން މިއުނިކްގެ މައްޗަށް 3-1 ގެ ނަތީޖާއަކުން ކުރި ހޯދައިގެން\nކ. މާލެ 20 މެއި 2018 | އާދީއްތަ 07:26 2,056\nއެއިންޓްރެކްޓް ފްރެންކްފާރޓްގެ ކެޕްޓަން ތަށި އުފުލާލަނީ - ގެޓީ އިމޭޖާސް\nޖަރުމަނުގެ ކަޕްގެ ޗެމްޕިއަންކަން 30 އަހަރަށްފަހު ފުރަތަމަ ފަހަރަށް އެއިންޓްރެކްޓް ފްރެންކްފާރޓްއިން ހޯދައިފިއެވެ.\nބާލިންގައި ހުންނަ އޮލިމްޕިކް ސްޓޭޑިއަމްގައި ކުޅުނު ފައިނަލް މެޗު އެއިންޓްރެކްޓް ފްރެންކްފާރޓްއިން ކާމިޔާބުކުރީ ވަރުގަދަ ބަޔާން މިއުނިކްގެ މައްޗަށް 3-1 ގެ ނަތީޖާއަކުން ކުރި ހޯދައިގެންނެވެ. މި މެޗާއި ބަޔާން ކުރިމަތިލީ ޖަރުމަނުގެ ލީގުގެ ޗެމްޕިއަނުންގެ ގޮތުގައި ކަމަށްވާއިރު މި މެޗަކީ ބަޔާންގެ ވަގުތީ ކޯޗުގެ މަގާމުގައި ހުރި ޖުޕް ހެއިންކޭސް އެ ޓީމަށް އިރުޝާދު ދިން އެންމެ ފަހު މެޗެވެ. ހަމައެހެންމެ މިއީ އަންނަ ސީޒަނުގައި ބަޔާންގެ ކޯޗުގެ މަގާމާއި ހަވާލުވުމުގެ ކުރިން އެއިންޓްރެކްޓް ފްރެންކްފާރޓްގެ ކޯޗުގެ މަގާމުގައި ހުރި ނިކޯ ކޮވާޗް އެ ޓީމަށް އިރުޝާދު ދިން އެންމެ ފަހު މެޗުވެސްމެއެވެ. ދެ ޓީމުން ވެސް ވަނީ މި މެޗަށް ވަރުގަދަ ފުރަތަމަ އެގާރައެއް ނެރެފައެވެ.\nފުރަތަމަ ހާފު ފެށިގެން ދެ ޓީމުގެ ފަރާތުން ވެސް ފޯރިގަދަ ކުޅުމެއް ފެނިގެންދިޔައިރު ދެ ޓީމުން ވެސް ވަނީ ލަނޑު ޖެހުމަށް ރަނގަޅު ފުރުސަތުތަކެއް ތަނަވަސްކޮށްފައެވެ. މެޗުގެ އަށްވަނަ މިނެޓުގައި ރޮބާޓް ލެވަންޑޯސްކީގެ ހަމަލާއެއް އެއިންޓްރެކްޓް ފްރެންކްފާރޓްގެ ގޯލުގެ ދަނޑިއަށް އަމާޒުވިއިރު އެ ޓީމުން ވަނީ އޭގެ ތިން މިނެޓު ފަހުން ފުރަތަމަ ލަނޑު ޖަހާ ލީޑު ނަގާފައެވެ. މި ލަނޑު އެ ޓީމަށް ޖަހައިދިނީ އެންޓޭ ރެބިޗްއެވެ. މި ލަނޑަށް ފަހު ބަޔާންއިން ކުޅުން ވަރުގަދަކޮށް އިތުރު ހަމަލާތަކެއް އުފެއްދި ނަމަވެސް އެ ޓީމަށް މި ހަމަލާތަކުގެ ބޭނުން އެންމެ އެދެވޭ ގޮތުގައި ހިފިފައެއް ނުވެއެވެ.\nއެއް ލަނޑުގެ ލީޑެއްގައި އޮވެ އެއިންޓްރެކްޓް ފްރެންކްފާރޓްއިން ދެވަނަ ހާފު ފެށިއިރު ބަޔާންއިން ވަނީ މެޗުގެ 53 ވަނަ މިނެޓުގައި އެއްވަރުކޮށްފައެވެ. އެ ޓީމަށް ނަތީޖާ ހަމަހަމަވެގެންދިޔައީ ކިމިޗްގެ އެހީތެރިކަމާއެކު ލެވަންޑޯސްކީ ޖަހައިދިން ލަނޑުންނެވެ. މެޗުގެ 80 ވަނަ މިނެޓުގައި މެޓްސް ހުމެލްސްގެ ހަމަލާއެއް އިދިކޮޅު ޓީމުގެ ގޯލުގެ ދަނޑިއަށް އަމާޒުވިއިރު އޭގެ ދެ މިނެޓު ފަހުން އެއިންޓްރެކްޓް ފްރެންކްފާރޓްއިން ވަނީ އަލުން އަނބުރާ ލީޑު ނަގާފައެވެ. މި ލަނޑު އެ ޓީމަށް ޖަހައިދިނީ ފުރަތަމަ ލަނޑު ވެސް ޖަހައިދިން ރެބިޗްއެވެ. އެ ޓީމުގެ ތިންވަނަ ލަނޑު މެޗުގެ އެންމެ ފަހު މިނެޓުގައި ޖަހައިދިނީ ބަދަލު ކުޅުންތެރިޔެއްގެ ގޮތުގައި ކުޅެން އެރި މިޔަޓް ގަޗީނޮވިޗްއެވެ.\nމި މޮޅު ވެގެންގޮސްފައިވަނީ ފާއިތުވެދިޔަ 30 އަހަރު ތެރޭ މި މުބާރާތުގެ ޗެމްޕިއަންކަން އެއިންޓްރެކްޓް ފްރެންކްފާރޓްއިން ހޯދި ފުރަތަމަ ފަހަރަށެވެ. މިއީ މި މުބާރާތުގެ ޗެމްޕިއަންކަން އެ ޓީމުން ހޯދި ފަސްވަނަ ފަހަރެވެ.


SunOnline: Dhiggaru bodu roadha veelun, mivaruge ehbaivanthakameh nufennaane!\nދިއްގަރު ބޮޑު ރޯދަވީއްލުން، މިވަރުގެ އެއްބައިވަންތަކަމެއް ނުފެންނާނެ!\nޢާލިމް އަބްދުއްލަތީފް 30 Apr 2022, 10:18\nދިއްގަރު ޒުވާނުންގެ ޖަމިއްޔާގެ ރޯދަވީއްލުމުގެ ތެރެެއިން -- ފޮޓޯ/ ޑީޒެޑްޖޭ\n(މ. ދިއްގަރުން) މި ރަށަކީ އެއްބައިވަންތަކަމާއި އަހުވަންތަކަމުގެ ނަމޫނާ ރަށެކޭ އަބަދުވެސް ކިޔާ އަޑު އަހަމެވެ. މި ރަށު ރައްޔިތުންނަކީ ހިތްހެޔޮ، އެހާމެ މެހެމާނުންނަށް ކަމޭހިތާ ބަޔެކޭ ވެސް ކިޔާ އަޑު އަހަމެވެ.\nއެކަން އަމިއްލައަށް ތަޖުރިބާކޮށް މިއަދު ގަބޫލު ކުރެވިއްޖެއެވެ.\nހަފުތާ ބަންދަށް ދިއްގަރަށް އައީ މި ރަށުގައި ރަމަޟާންމަހުގެ ކޮންމެ ހުކުރު ދުވަހެއްގައި އޮންނަ ބޮޑު ރޯދަވީއްލުމުގައި ބައިވެރިވެލުމުގެ ނިޔަތުގައެވެ. އެކަން ތަޖުރިބާކޮށްލުމުގެ ނަސީބު ލިބިގަތުމަށެވެ.\nރޯދައަށް ހުރެ ކުރަން ދެ ގަޑިއިރުގެ ދަތުރެއް ވެސް އަޅުގަނޑަށް ދިގެވެ. އެހެން ނަމަވެސް އެ ދިގު ދަތުރުގެ ވަރުބަލިކަން ވެސް އިހުސާސް ނުވީ ދިއްގަރަށް ފޭބުމާއެކު މި ރަށުން ލިބުނު ހިތްގައިމު މެހެމާންދާރީގެ ސަބަބުންނެވެ.\nދިއްގަރުގައި އަހަރެމެން ތިބީ މޫރިތި ހޯމް ސްޓޭގައެވެ. ރާއްޖެއަށް ހޯމް ސްޓޭ ތައާރަފްކުރި ގޭގައި ޗުއްޓީ ހޭދަކޮށްލަން ލިބުމަކީ ލިބުނު ފަހުރަކާއި ޝަރަފެކެވެ.\nދިއްގަރުގައި ދެ ޖަމިއްޔާ އޮވެއެވެ. ދެ ޖަމިއްޔާގެ ވާދަވެރިކަމާއެކު ވެސް ރަށުގައި އޮތީ އެއްބައިވަންތަކަމުގެ ރޫހެވެ. އެކުވެރިކަމުގެ ރޫހެވެ. އަހުވަންތަކަމުގެ ރޫހެވެ.\nމި އަހަރުގެ ރަމަޟާންމަހުގެ ފަހު ހުކުރު ދުވަހުގެ ރޯދަ ވީއްލުން ދިއްގަރު ޒުވާނުންގެ ޖަމިއްޔާއިން ފާހަގަ ކުރީ ކުލަގަދަކޮށެވެ. ރަށުގެ ކުދިބޮޑު އެންމެން އެ ތަނަށް އޮތީ ޖަމާވެފައެވެ.\nތުއްތު ދަރިން އުރައިގެން އުޅޭ މައިންނެވެ. ދަރިން އިނގިލިކުރި ލައިގެން އުޅޭ ބަފައިންނެވެ. މަޖަލާއި ސަކަރާތުގައި އުޅޭ ކުޑަކުދިންނެވެ. ރައިވަރާއި ފަރިހި ކިޔުމުގައި ތިބި އިސް ރަށްވެހިންނެވެ.\nބޮޑު ރޯދަވީއްލުމަށް ތައްޔާރުވުމަށް ޓަކައި ރަށުގެ މަހަށް ދާ ހުރިހާ ދޯންޏެއްހެން، ބުރާސްފަތި ދުވަހު ހެނދުނު މަހަށް ފުރިއެވެ. އަދި މަސް ބާނައިގެން އެ ދުވަހުގެ ހަވީރު ރަށަށް އައެވެ.\nގާތްގަނޑަކަށް 200އެއްހާ ފަރު މަސް ބޭނިއެވެ. ނަން ހުސްކޮށެވެ. އެ ތަނުގައި ނެތް ވައްތަރެއްގެ މަހެއް ނެތެވެ. ބައެއް މަސްތަކުގެ ނަމެއް ނުވެސް އެނގުނެވެ.\nހުކުރު ދުވަހު އަސުރުން ފައިބައިގެން މި ރަށު އިރުމަތީ ފަރާތު އަތިރިމައްޗަށް ގޮސްފީމެވެ. އޭރު ފިރިހެންވެރިން އެ ތަނަށް ތިބީ އެއްވެއެވެ. އަންބާކިޔައިފައި މަހުގައި ހުޅުނބު ޅިޔަ އަޅަނީއެވެ. ފޯރިއާއެކުއެވެ.\nބޮޑު ރޯއްދަވީއްލުމަށް ތައްޔާރުވާން މަސްތަކުގައި ޅިޔަ އަޅަނީ -- ސަން ފޮޓޯ/ އަހުމަދު އިޒުމީމް\nދެން އިރުކޮޅެއް ފަހުން ފެނުނީ ތާންގި ފަޅިތަކެއްގައި ހަދައިފައި ހުރި ބޮޑެތި ގްރިލްތަކެއް ބަހައްޓަން ފެށި ތަނެވެ. އެއަށްފަހު، އޭގައި ނާށި އަންދަން އަލިފާން ރޯކުރިއެވެ.\nމަސައްކަތްތައް ހުރީ އެކި ގުރޫޕުތަކަށް ބަހައިލައިފައެވެ. ނާށި އަނދަން ވާއިރަށް، އެއް ބަޔަކު ޅިޔައެޅި މަސްތަކުގައި މިރުސް ލާން ފެށިއެވެ.\nމާ ދުރުން އެ ހިސާބުން ލޮލުގައި އަޅައިގަތީ، މޭވާތަކެއް ދޮލަނގުތަކަކަށް އަޅަން ތިބި ބައެކެވެ. މޭބިސްކަދުރާއި ދޮންކޭލެވެ. ކިވީއާއި ޑްރެގަން ފުރުޓެވެ. އަދިވެސް ބައިވަރެވެ.\nކަރާ ފަނި ގިރާ މީހުން ކަރާ ފަނި ގިރަނީއެވެ. ޖޫސް ގިރާ މީހުން ޖޫސް ގިރަނީއެވެ. އެ ސަރަހައްދުގައި މޭޒު ޖަހާ މީހުން މޭޒު ޖަހަނީއެވެ.\nމަސައްކަތެއް ނުކޮށް ހުއްޓި ހަމަ އެކަކު ވެސް ނުހުރެއެވެ.\nބަންގި ގޮވަން ގާތްވާ ވަރަކަށް، އެތަނުގައި ކާ އެއްޗހި ދިޔައީ އަތުރަމުންނެވެ. ފިހެވެމުންދިޔަ މަސްތަކުގެ މީރު ވަހުން ކުޅުދިޔާ ވަމުން ދިޔައެވެ.\nބޮޑު ރޯއްދަވީއްލުމުގައި 200އެއްހާ މަސް ވަނީ ފިހެފައި -- ފޮޓޯ/ އަހުމަދު ސަދޫފް މޫސާ\nއިރުއޮއްސެން ދިހަވަރަކަށް މިނެޓަށް ވުމުން އެންމެން ތަށިތައް ނަގަން ފެށިއެވެ. ބަލާކަށް ނުހުރެ އަހަރެން ވެސް ގޮސް ތައްޓެއް ނަގައިފީމެވެ.\nވަރަށް ކާލާނަމޭ ހިތާ ހައެއްކަ ރޮށި ވެސް ތައްޓަށް ލީމެވެ. ހެދިކާ ވެސް ހެޓަކަށް އަޅައިލީމެވެ. ބަލާ ބެލުމަށް ވަރަށް މީރުވާނެތީއެވެ.\nމަޣުރިބު ނަމާދު ބަންގީގެ އަޑަށް އެންމެން ރޯދަ ވީއްލިއެވެ. އެ ތަނުގައި ނުހުންނާނެ ހަމައެކަނި މީހުންނަކީ މި ރަށު މިސްކިތްތަކުގެ މުދިމުންނޭ ހިތަށް އެރިއެވެ. އެހައި ވެސް މީހުން އޮތެވެ.\nފެނުނު ސަޅި އެއް މަންޒަރަކީ އެ ރަށުގައި މަސައްކަތް ކުރަން އުޅޭ ބިދޭސީ އެތައް މުވައްޒަފުންތަކެއް ވެސް އެ ތަނުން ފެނުމުންނެވެ. ރައްޔިތުންގެ އުފަލާއި މަޖަލުގައި އެ މީހުން ބައިވެރިކުރާ މަންޒަރު ފެނުމަކީ ހިތްގައިމު މަންޒަރެކެވެ. އެ މީހުންގެ މޫނުމަތިން ވެސް ފެނުނީ އުފާވެރިކަމާއި ހިތްހަމަޖެހުމުގެ ކުލަވަރެވެ.\nދިއްގަރު ޒުވާނުންގެ ޖަމިއްޔާގެ ރައީސް ވިދާޅުވީ މިއީ ކޮންމެ ރޯދަމަހެއްގައި ވެސް މިކަން ކުރާ ގޮތް ކަމަށެވެ.\n"ރަށު ރައްޔިތުންގެ އެއްބައިވަންތަކަން އާލާކުރުމަށް ވަރަށް މުހިންމު ކަމެއްގެ ގޮތުގައި އަޅުގަނޑު ދެކެނީ. މިކަމުގެ ސަބަބުން ގުޅުންތައް ވަރުގަދަވެ، އަހުވަންތަކަން އިތުރުވެގެންދޭ،" ރައީސް ވިދާޅުވިއެވެ.\nމި ރަށުން ވާހަކަ ދެއްކި އެހެން މީހުން ވެސް ބުނީ މި ސަގާފަތް ކުރިއަށް އޮތް ޖީލުތަކާ ހަމައަށް ވެސް ގެންގޮސް ދިނުމަކީ އެ މީހުންގެ ވާޖިބެއް ކަމުގައި ދެކޭ ކަމަށެވެ. އަދި އެކަން އެގޮތަށް ވުމަކީ އެ މީހުންގެ އުންމީދެވެ.\nމި ރަށުގެ މަޝްހޫރީ ރިހާކުރެވެ. އެކަމަކު، މިއީ ވެސް ނަމޫނާއަކަށް ބަލަންވީ ކަންކަމެވެ. މި ބަރަކާތްތެރި މަހު، އެންމެން އެއްތަންވެލައި މި ގޮތަށް ގުޅުން ބަދަހި ކޮށްލުމަކީ ވަރަށް ސަޅި ކަމެކެވެ.\nދިއްގަރުގެ ބޮޑު ރޯދަވީއްލުމުގެ ތެރެއިން -- ފޮޓޯ/ ޑީޒެޑްޖޭ\nއެއްބައިވަންތަކަމުގެ މަންޒަރުތައް ވެސް ފެނިއްޖެއެވެ. އެކުވެރިކަމާއި އަހުވަންތަކަމުގެ މަންޒަަރުތައް ވެސް ފެނުނެވެ.\nއެކަމަކު، އޮއްސެމުންދިޔަ އިރާއެކު ދިއްގަރުން މި ފެނުނުވަރުގެ އެއްބައިވަންތަލކަމެއް އަހަންނެއް ނުދެކެމެވެ.


India dhathurufulhah fahu Shahid Raajje vadaigenfi\nފޮރިން މިނިސްޓަރު އަބްދުﷲ ޝާހިދު އިންޑިއާ އަށް ކުރެއްވި ރަސްމީ ދަތުރުފުޅު ނިންމަވާލެއްވުމަށްފަހު ރާއްޖެ ވަޑައިގެންފި އެވެ.\nމިނިސްޓަރު ޝާހިދު މިމަހުގެ 22 އިން 24 އަށް އިންޑިއާއަށް ކުރެއްވ ރަސްމީ ދަތުރުފުޅަކީ އެ ގައުމުގެ ސަރުކާރުގެ ދައުވަތަކަށް ކުރެއްވި ދަތުރުފުޅެކެވެ.\nމިނިސްޓަރު ޝާހިދު އިންޑިއާ އަށް ކުރެއްވި ދަތުރުފުޅަކީ އދގެ 76 ވަނަ އާންމު މަޖިލީހުގެ އިންތިހާބީ ރައީސްގެ ހައިއްސިޔަތުން ކުރެއްވި ދަތުރުފުޅެކެވެ.\nމިދަތުރުފުޅުގައި ޝާހިދު ވަނީ އިންޑިއާގެ ބޮޑުވަޒީރު ނަރެންދުރަ މޯދީއާއި ފޮރިން މިނިސްޓަރު ޑރ. ޖައިޝަންކަރާ ބައްދަލުކުރައްވާފަ އެވެ.\nޝާހިދުގެ މިދަތުރުފުޅުގައި ދެ ގައުމުގެ ގުޅުން އިތުރަށް ބަދަހިކުރުމާ ގުޅޭގޮތުން ވަނީ މަޝްވަރާ ކުރައްވާފަ އެވެ. އަދި އިންޑިއާގެ އެހީގައި ރާއްޖޭގައި ހިންގަން ނިންމާފައިވާ ކޮމިއުނިޓީ ޑިވޮލޮޕްމަންޓާ ގުޅޭ މަޝްރޫއުތަކުގައި ސޮއި ކުރެއްވި އެވެ.\nދިވެހިރާއްޖެއިން އދގެ އާއްމު މަޖިލީހުގެ ރިޔާސަތަށް އިންތިހާބުވުމަށް ކުރި ކެމްޕޭންގައި އިންޑިއާއިން ތާއީދުކޮށްދިނީތީ ޝާހިދު ވަނީ އިންޑިއާ ސަރުކާރަށް ޝުކުރު އަދާކުރައްވާފަ އެވެ. އަދި އެމަނިކުފާނުގެ "އުއްމީދުގެ ރިޔާސަތު"ގައި 76 ވަނަ ސެޝަންގައި ކުރައްވަން އިސްކަން ދެއްވާ މަސައްކަތްޕުޅުތަކާ ބެހޭ މައުލޫމާތު ބޮޑުވަޒީރު މޯދީއާ ހިއްސާކުރެއްވި އެވެ.\nމި ބައްދަލުވުމުގައި ޝާހިދުގެ އަރިހުގައި ދިވެހިރާއްޖެއިން އިންޑިއާއަށް ކަނޑައަޅާފައި ހުންނަވާ ސަފީރު ޑރ. ހުސައިން ނިޔާޒާއި އޮފީސް އޮފް ދަ ޕްރެޒިޑެންޓް އޮފް ޖެނެރަލް އެސެމްބްލީގެ ޝެފް-ޑި-ކެބިނެޓް-ޑެޒިގްނޭޓް އެމްބެސެޑާ ނަގަރާޖް ނައިޑޫ ބައިވެރިވެވަޑައިގަތެވެ.


Geyge Ge Faarugai "India Out" Jehumakee Sarukaaraa Behey Kameh Noon- Raees Yameen - Vaguthu\nދުވާފަރުގައި ކުރިއަށް ދިޔަ "އިންޑިއާ އައުޓް" ހަރަކާތުގެ ތެރެއިން ރައީސް ޔާމީން ވާހަކަ ދައްކަވަނީ-- ފޮޓޯ: ޕީޕީއެމް\nއާންމު ރައްޔިތުންގެ ގޭގޭގެ ފާރުގައި "އިންޑިއާ އައުޓް" ޖެހުމަކީ މި ސަރުކާރާ ބެހޭ ކަމެއް ނޫން ކަމަށް ކުރީގެ ރައީސް، އަބްދުﷲ ޔާމީން އަބްދުލްގައްޔޫމް ވިދާޅުވެއްޖެއެވެ.\nރައީސް ޔާމީން މިފަދައިން ވިދާޅުވެފައިވަނީ ރާއްޖޭގައި ތިބި އިންޑިއާ ސިފައިން ބޭރުކޮށްލުމަށް ކުރިއަށް ގެންދާ "އިންޑިއާ އައުޓް" ހަރަކާތުގެ ތެރެއިން މިއަދު ރ. ދުވާފަރަށް ވަޑައިގެން އެރަށުގެ ރައްޔިތުންނާއި ވާހަކަ ދައްކަވަމުންނެވެ.\nއެގޮތުން ރައީސް ޔާމީން ވިދާޅުވީ، މި ހަރަކާތް ކުރިއަށް ގެންދިއުމަށް "އިންޑިއާ އައުޓް" މި ނަން ޖަހައިގެން ހަރަކާތުގެ ބައިވެރިން އުޅެނީ އެމީހުންގެ އަމިއްލަ ގައިގައްޔާ އަންނައުނުގެ އިތުރުން އަމިއްލަ ގެތަކުގައި ކަމަށެވެ. އެހެން ކަމުން އެއީ ދައުލަތާ ބެހޭ ކަމެއް ނޫން ކަމަށް ރައީސް ޔާމީން ވިދާޅުވިއެވެ.\n"އަޅުގަނޑުމެން ގޭގޭގެ ފާރުގައި އިންޑިއާ އައުޓް ޖެހީމަ އުދަނގޫވާ ބަޔަކު އެބަ އުޅޭ. އެއީ އަޅުގަނޑުމެން ހިތުގެ ޝުއޫރު. އަޅުގަނޑުމެންގެ ފާރު އެއީ. އެއީ ދައުލަތާ ބެހޭ ކަމެއް ނޫން." ރައީސް ޔާމީން ވިދާޅުވިއެވެ.\nމިހަރަކާތުގެ ތެރެއިން ބައެއް ރަށްތަކުގެ ގެތަކުގެ ފާރުގައި މިއަދު ވެސް ވަނީ "އިންޑިއާ އައުޓް" ޖަހާފައެވެ.\nޔާމީން ވިދާޅުވީ، އިންޑިއާ އައުޓް ހަރަކާތް ހުއްޓުވަން ސަރުކާރުން އެބޭފުޅުން ކުރަމުން އަންނަނީ އަދަބާ ހިލާފު ކަމެކޭ ބުނިއަސް މިކަން ހުއްޓުވަން ސަރުކާރަށް މަގުބޫލު އުޒުރެއް މިހާތަނަށް ދެއްކިފައި ނެތް ކަމަށެވެ.\nއިންޑިއާއިން ރާއްޖޭގެ ދާހިލީ ކަންކަމުގެ ތެރެއަށް ވަދެފައިވާތީ އެކަން ފާހަގަކޮށް ޔާމީން އިތުރަށް ވިދާޅުވީ، ދޭދޭ ގައުމުތަކުގެ ދޭތެރޭ އޮންނަ ރަހުމަތްތެރިކަން އޮންނާނެ ކަމަށާއި އެހެން ނަމަވެސް އެއްވެސް ގައުމަކުން ރާއްޖޭގެ ދާހިލީ ކަންކަމުގެ ތެރެއަށް ވަންނާކަށް ނުޖެހޭ ކަމަށެވެ.\nޖެނުއަރީ 21, 2022 19:18\nއެހެންނާފަހެ، އިސްލާމްދީނާއި ދިވެހިރާއްޖޭގެ ޤާނޫނު އަސާސީއާ ޚިލާފުނުވާނެހެން، އެމީހެއްގެ ގޭ ފާރުގައި އެމީހަކު ބޭނުން އެއްޗެއް ލިޔެވޭނެ. އަދި އެމީހެއްގެ ފޭރާމުގައި އެމީހަކު ބޭނުން އެއްޗެއް ލިޔެވޭނެ. ކިތައް ކިތައް ރީނދޫ ފޮޓޯ ހޭ ފާރުތަކުގައި ކުރެހީ؟ ކިތައް ހަޑިއެއްޗެހި ހޭ އެމްޑީޕީ މީހުން ލިޔުނީ؟ މިއަދު އެހެން މީހުން ރަނގަޅު އެއްޗެއް ލިޔުނީމާ އެމްޑީޕީ މީހުން މޮޔަވަނީހޭ؟ ބަލަގަ، އެމްޑީޕީ މީހުންނޭ މިކަންކަން ދަސްކޮށްދިނީ.\nޖެނުއަރީ 21, 2022 19:23\nމިކަލޭގެ ހިފާ ހައްޔަރުކުރާކަށް ނުވޭތަ އަދިވެސް؟\nޖެނުއަރީ 21, 2022 22:39\nހައްޔަރުކޮށްބަލަ ހަކުޅި ދައްކާލާނަން\nޖެނުއަރީ 22, 2022 07:46\nކޮންކަމަކާ ހިފާ ހައްޔަރު ނުކުރެވިގެން ތިއުޅެނީ!! އިންޑިޔާއިން ދޭ ލައްޑޫ ކޮޅުގޮހަރަށް ފުރޭވަރަށް ނުކާތީތަ؟ ޔާމީނާ މިގައުމުގެ މިނިވަންކަމާ ސިޔާދަތު ހިފަހައްޓަން ބޭނުންވާ އެއްވެސް ރައްޔިތަކު އިންޑިޔާ އެންބަސީން އެދޭ ލައްޑޫ ނުކާނެ!! ކަލޭމެންކަހަލަ ގައުމަށް ޣައްދާރުވެގެންއުޅޭ މީހުންކޮޅު ކޮޅުގޮހަރަށް ލައްޑޫ ކައިގެން އިންޑިޔާ ސިފައިން މިރާއްޖޭގައި ގާނޫނުތަކާ ޚިލާފަށް ބައިތިއްބައިގެން ތިއުޅޭ އުޅުން ނިމުމަކަށް މިރާއްޖޭގެ ރައްޔިތުން އިރާދަކުރެއްވިއްޔާ ގެންނާނެ! ޔާމީން ނުޙައްގުން ހައްޔަރުކޮށް އަނދަގޮނޑިޖެހިޔަސް އޭނާގެ ހަށިގަނޑުގައި ހިނގާ ގައުމީ ލެޔާ ގައުމީ ޖޯޝަށް އެއްވެސް އުނިކަމެއް ނައަންނާނެ!! މީރާއްޖޭގެ ރައްޔިތުން އިންޑިޔާ އައުޓް ގޮވާނެ!! އެކަން ދެންދާނީ ބާރަށް ކުރިޔަށް! ނުހުއްޓުވޭނެ!!\nޖެނުއަރީ 22, 2022 07:50\nޔާމީން ހައްޔަރުކޮށްފިއްޔާ ސަޕޯޓަރުން އަނެއްކާ ނިކުމެ ސަރުކާރަށް ޕްރެޝަރ ކުރާނެ.\nޖެނުއަރީ 21, 2022 19:25\nއެހެންވިއްޔާ ގޭގޭގެ ފާރުގަ "ބޮޑު ވަގު" ޖެހިޔަސް ބެހެވޭނެ މީހެއް ނުހުންނާނެ ދޯ!!!\nޖެނުއަރީ 22, 2022 00:45\nލިޔަންވީ އެތި އިސްލާހު ކޮށްލަދެންތަ. ބޮޑުވަގު ރިބަން ކަނޑާ މީހާ. ބޮޑު ވަގު މުރައިދޫ ގަނޑުވަރު ކަލޭގެ. ބޮޑުވަގުންގެ ސަރުކާރު\nޖެނުއަރީ 22, 2022 08:14\nބޮޑުވަގެއްކަމަށް ސާބިތުވެ ހުކުމްކޮށް އަރުވާލާފައިވަނީ ކެނެރީގޭ ނަޝީދު. ބެހެވެންްޏާ ބެހެންވީ.\nޖެނުއަރީ 21, 2022 20:01\nޖެނުއަރީ 21, 2022 20:08\nޖަނގިޔަލުގަވެސް މިފަހަރު އިންޑިޔާ އައުޓް ޖަހާލާފަ ބެލްކަނީގަ ހިއްކަންއަޅާނީ. ޢިންޑިޔާ އައުޓް.\nދެންކީއްވެ ކަލޭ އަމިއްލަ ގޭ ފާރުގަނުޖަހަނީ…..\nޖެނުއަރީ 21, 2022 20:26\nބަލަ ޔާމީން ނިކަންކެރެންޔާ ތިގޭ ފާރުގަ އިންޑިޔާ އައުޓް ޖަހާލަންކެރޭނެ ހޭ ؟\nޖެނުއަރީ 22, 2022 00:43\nކަލޭމެން ތީ ހަމަ ފައްކާ ކާޅުތަކެއް. ކާޅު ބައިގަނޑަކަށް ނޭންގޭނެ ޖަހަންވީ ފާރުތަކާއި ގެތަކެއް.\nބަލަގަ ފާރުގަލިޔުނުގޭގޭގަނޫނެންނުންތޯ އިންޑިއާސިފައިންތިބީ ..\nޖެނުއަރީ 21, 2022 20:27\nޖެނުއަރީ 21, 2022 20:38\nތިއެއް އެގުނީހީ ކަލޭވެރިއަކަށް ހުރިއިރު " ޗައިނާ އައުޓް " އޭ ބަޔަކު ޖަހާލިނަމަ ! އެމީހަކު ނުވަތަ އެބަޔަކު ދެވަނަ ފަހަރަށް މިދުނިޔެމަތިން ފެނުމަކީވެސް މުސްތަޙީލް ކަމެއް ! ތީ ހަމަ މިރާއްޖޭގެ ވެރިކަމަށް ސަވާރުވާންވެގެން ކުޅޭ ކުޅިގަޑެއް ! އެކަމަކު ހަދާން ކުރާތި ! ކަލެއަކަށް ދެން މިރާއްޖޭގެ ވެރިކަމެއް ނުލިބޭނެ ! ކިތަންމެ ރުޅިއަޔަސް ވަރިހަމަ !\nޖެނުއަރީ 22, 2022 08:17\nޖެނުއަރީ 21, 2022 20:39\nޔާމީނޫ ކަލޭގެ ޕާސަނަލް ސިޔާސީ ސަކަރާުތުގަ ރައްޔިތުން ތިގޮތަށް ގައުމީކަމެކޭ ކިޔައިގެން އެމީހުން ބޮލަށް ޗިޕު ޖަހައިގެން ތިގަންނަ ގަނޑުން ހުރިހާ ގެއްލުމެއްވާނީ ހަމަ ނިކަމެތި ދިވެހިނަށް ކަލޭމެން ސިންގަޕޫރުންނާ އެމެރިކާއިން ބޭސްކުރިޔަސް އަހަރުމެންގެ ފެންވަރަކީ ހަމަ އިންޑިއާ\nޖެނުއަރީ 21, 2022 20:42\nމީނަމީ މިގައުމަށް ޖެހިގައިވާ ކިހާބޮޑު އާފަތެއް މާތް ﷲ މީނަގެ ކިބައިން މިގައުމު ސަލާމަތްކުރައްވާފާދޭވެ\nޖެނުއަރީ 21, 2022 20:50\nޖެނުއަރީ 21, 2022 20:55\nއިންޑިއާ ސިފައިން ރާއްޖޭގައި މޫލައި ހަ ރުވުމަކީ ބި ރުހު ރި\nކަމެކެވެ އިންޑިއާ އައުޓް ގޮވާ މީހުން ރާއްޖޭގެ ކަންކޮޅުތަކުން\nމާލެއަ ރައި ވަ ރުގަދަ ކުރިމަތިލުމަކަށް ނުދަނީސް މިކަމާ\nދޭތެ ރޭ ސަ ރުކާ ރުން ހަރ ރުދަނާ ގޮތްތަކެއް ނިންމަން\nވެއްޖެކަމަށް ސަ ރުކާ ރަށް ގޮވާލަމެވެ އިންޑިއާ ސިފައިން\nރާއްޖޭގައި ތިބުމަށް ރައްޔިތުން ނު ރުހޭނަމަ އެމީހުން ރާއްޖެ\nއިން ބޭލުން އެއީ ސަ ރުކާ ރުގެ ޒިއްމާއެކެވެ އެ ޒިއްމާ\nއަދާ ނޮކޮށް، ހަނު އޮތުން ރަނގަޅެއް ނުވާނެއެވެ.\nޖެނުއަރީ 21, 2022 21:13\nމަށަށް ވެރިކަން ލިބެންދެން އިންޑިޔާ އައުޓް. ވެރިކަން ލިބުމުން ހަމަ އިންޑިޔާ އިން. އިންޑިޔާ ސަރުކާރުވެސް މިކަން ދަނޭ. ރައިޔުތުން ގުބޯ ހެއްދުން ސިޔާސީ މީހުން އެންމެ ކުޅަދާނަ އެއްކަންތައް.\nއިންޑިއާ އައުޓް ކެނެރީގެ ނަޝީދު އައުޓް ރައީސް އިބޫ އައުޓް ޓާޓާ އައުޓް ކެނެރީގެ ނާޝިދު އައުޓް ރައީސް އިބޫގެ ކެބިނެޓް އައުޓް އިންޑިއާގެ އެމްއެމްއެކްސްޕޯރޓް އައުޓް އިންޑިއާ އައުޓް އައުޓް އައުޓް ދިވެހި ސަރުކާރު އައުޓް އިންޑިއާ އައުޓް މޮދީ އައުޓް...\nޖެނުއަރީ 21, 2022 22:29\nރައީސް ވިދާޅުވިޔަސް އޭތި ކަޑަ! ދިވެހި ރާއްޖޭގެ ޤާނޫނު ބުނާގޮޮތުން އަމިއްލަ ގެދޮރުގެ ނަގުމަތީ ފާރުގައި ބޭނުންހާ ކަމެއް ނުކުރެވޭނެ ހުއްދަ ނުހޯދައި! އެކަމަކު އިންޑިއާ އައުޓް އަށް މަވެސް ލޮލާއި ބޮލުން ތާއީދު\nޖެނުއަރީ 21, 2022 23:40\nއެމްޑީޕީއިން މަތީމަގާމުތައްލިބިފަތިބި މީހުނައްރަނގަޅުގޮތެއްނެއް ބަޔަކު އިއްތިހާދު އައުޓް ނޫނީ އެމްޑީޕީ އައުޓް އިންޑިއާއައުޓް ގޮވިއަސް މަގާމުގެއްލިދާނެތީވެ ރާއްޖޭގަ ރިޔާސީއިންތިހާބެއް ނުބޭއްވޭތޯ ތިޕާޓީއުފަންވީއްސުރެކުރަނީ ކާމިއާބެއްނުވި މުޅިދައުލައް ދިނީމަވެސްނުކެރުނު ވޯޓެއްނަގަން ބަރުލަމާނީގެއްނަން ނުކެރުނީ ސަރުކާރުބަލިވެ ވެއްޓިދާނެތީ ދެން ފެނުނުގޮތަކީ މަގަކީ އިންޑިއާ ކަޑަޔަކައް ވީމަ އިންޑިއާ އައުޓް ވާތީ ތެޅިބާލަނީ ހެޕީނިއުޔާއައްފަހު ގުޑްބާއީ ދެންކިޔާނީ މިސަރުކާރައް ގިނަދިވެހިރައްޔިތުން މިތިބީ ވޯޓްފޮޝިން ހަވާއަރުވަންތައްޔާރައް އިއްތިހާދުޖެހޭނީ ހައިރުސްކުކިޔާފަފިލަން މަސްވެރިން ނުވެސް ފެއްނާނެ 150މީޓަރްކަނޑުއަޑީގަ އެޅިހޮޓަލުގަތިބޭނީ މަސްކިރަން ޑޮލަރްއިން އައިސްކުރިމްބޯން އެތަނުގަ ވޯޓްފޮއްޓައް ލާނީވެސް\nޖެނުއަރީ 21, 2022 23:55\nމިތާ އިންޑިޔާ ސިފައިން ތިބެގެން ކަންބޮޑުވަނީ ކަލެއާ ކަލޭ ވަށައިން އެނބުރޭ ޓެރަރިސްޓުންތަކާ މޮޔައިންތައް. އެއީ ބަގާވާތް ކުރަން ކުޅަދާނަނޫންވީމަ\nޖެނުއަރީ 22, 2022 08:43\nވަރަަށް ރަނގަޅު ގޮތެއްތީ // އިންޑިޔާ އައުޓް // އިންޑިޔާ އައުޓް // ސާބަސް ރައީސް ،،،،،،،،،\nޖެނުއަރީ 22, 2022 09:37\n1) ރ ޔާމީނު ވެރިކަމުގައި 1ފެބް ގައި ސްޕްރީމްކޯޓުން ނެރުނު ޙަރާމް ޙުކުމް ތަންފީޒުކުރަން އިންޑިއާއިން ވަރަށް މަސައްކަތްކުރި(ރ ޔާމީން އިންޑިއާ ސައިޒްކުރި)\n2) ރ ޔާމީން ޖަލައްލާން ކްރިމިނަލްކޯޓުން ކުރިޙަރާމް ޙުކުމްގެ މައްސަލަ އިދިކޮޅުން އިންޑިއާގެ ވެރިންނަށް ހުށަހެޅުމުން އަޅައިވެސްނުލި. އަދި ހައިކޯޓުން އެ ޙަރާމް ޙުކުމަށް ތާއީދުކުރުމުން އިންޑިއާގެ ވެރިން އުފާފާޅުކުރި. ސްޕްރީމްކޯޓުން ޙުކުމް ބާތިލްކުރުމުން އިންޑިއާގެ ވެރިން ހަނުތިބި އަދި ދިވެހިރާއްޖޭގެ ޙަލާކަށް އިންޑިއާގެ ވެރިން މަސައްކަތްކުރާކަން އެންމެހައި ދިވެހިންނަށް ސާފްވި.\n3) ރާއްޖޭގެ ދާޚިލީ ކަންކަމުގެ ތެރެއަށް ފާޅުގައި އިންޑިއާގެ ވެރިން ބެހޭކަން ދިވެހިންނަށް ސާފްވެއްޖެ. (މިހާރު މިއޮތް ޣައްދާރު ސަރުކާރާއިގުޅިގެން ހަދާފައިވާ ގޮތްނޭނގޭ އެއްބަސްވުންތަކުން)\n4)2ހެލިކޮޕްޓަރ ދުއްވަންތިބި މީހުންގެ ވިސާ މުއްދަތު ހަމަވުމުން ފައިބައިގެން ދިއުމަށް ދިވެހި ދައުލަތުން އެންގި އެންގުމަށް އިންކާރުކޮށް ރާއްޖޭގި ތިބިތިބުން ދިވެހި ރައްޔިތުން ބަލައިނުގަންނާނެ. (އިންޑިއާގެ އެމްބަސީ ރާއްޖެއިން ބޭރުކުރަންޖެހޭ ސަބަބެއް)\n5) ހަރުދަނާ ކަމެއް ރާއްޖޭގައި ފަށާފައިނުވާއިރު އިންޑިއާއިން ރާއްޖެއަށް 2.5ބ ޑޮލަރު ދިންކަމަށް އިންޑިއާގެ ނޫސްތަކުގައި ޖަހާފައިވަނީ ރާއްޖެ އިޤްތިސާދީ އަނދަވަޅަކަށް ވައްޓާލައި އަޅުވެތިކުރަންކަން ދިވެހިންނަށް އެނގިއްޖެ. (ބައިނަލްއަޤްވާމީ ކޯޓަށް ހުށަހަޅަންޖެހޭ މައްސަލައެއް)\n6) ދިވެހިން މިހާރު ތިބީ އިންޑިއާގެ އަސްކަރީން އެކަނި ބޭރުކުރާކަށެއްނޫން. އިންޑިއާގެ ވަސްވެސް ދިވެހި ފަސްގަނޑުން ފޮހެލަންތެދުވެ. އިންޑިއާގެ ވަހައިލައިގެންނޫން އަޅުގަނޑުމެންގެ ކާބަފައިން އަޅުގަނޑުމެން ބަލައި ބޮޑުކޮށްފަ މިތިބީކީ. އަޅުގަނޑުމެންގެ ދަރިންނަށް އެކަންސާފްކޮށްދިނުމަކީ ހަމަ ކޮންމެ ދިވެއްސެއްގެވެސް ވާޖިބެކެވެ. އިންޑިއާގެ ތައްޕާހައް ރާއްޖެ ވައްޓާލީ2ނޮވެމްބަރ 1988ގައި އިންޑިއާގެ ރޯއިން ރާވައިގެން ތަމަޅައިން ލައްވައި ރާއްޖެއަށްދިން ޙަމަލާއަށްފަހުގައެވެ. މި ޙަމަލާއަށްފަހު ރާއްޖެއައި އިންޑިއާ ސިފައިން ރާއްޖެއިން ފޮނުވައިލެވުނީ 50 މިލިއަން ޑޮލަރު ދީގެންކަން އެނގޭ ދިވެހިންވެސް ވަރަށްމަދެވެ. އިންޑިއާ އައުޓް.\nޖެނުއަރީ 22, 2022 11:08\nމައުމޫނު މިކަން އޮޅުންފިލުވައިދީބަލަ!\nތިޔަޕާޓިގަވެސް މިކަމުގެ ޙަޤީޤަތް\nނޭގޭ ކިތަންމެ ބަޔަކު އެބަތިބު!\nހުރިނަމަ ޙަޤީޤަތް ހާމަކޮށްދީބަލަ!\nއަނެއްކާ މަކަރުވެރި އެއްޗެއް\nޖެނުއަރީ 22, 2022 15:39\nޔާމިން އައުޓު ޔާމިން އައުޓު ޔާމިން އައުޓު ޔާމިން އައުޓު ޔާމިން އައުޓު ޔާމިން އައުޓު ޔާމިން އައުޓު ޔާމިން އައުޓު ޔާމިން އައުޓު ޔާމިން އައުޓު ޔާމިން އައުޓު ޔާމިން އައުޓު ޔާމިން އައުޓު ޔާމިން އައުޓު ޔާމިން އައުޓު ޔާމިން އައުޓު ޔާމިން އައުޓު ޔާމިން އައުޓު ޔާމިން އައުޓު ޔާމިން އައުޓު ޔާމިން އައުޓު ޔާމިން އައުޓު ޔާމިން އައުޓު ޔާމިން އައުޓު


Fuluhun Ge Idhaaraa Hingan Engeynee Riyaz Ah Tha? - Vaguthu\nފުލުހުންގެ އިދާރާ ހިންގަން އެނގޭނީ ރިޔާޒަށްތަ؟\n1 އަހަރު ކުރިން ( މާޗް 4, 2018 )\nއަބްދުﷲ ރިޔާޒަކީ ކުރީގެ ކޮމިޝަނަރ އޮފް ޕޮލިސް އެވެ. މިހާރު ރައްޔިތުން މަޖިލީހުގެ ކިނބިދޫ ދާއިރާގެ މެންބަރެވެ. މިއަދު އެއޮތީ ދޫނިދޫ ކުޑަ ގޮޅީގައި ބަންދުގައެވެ. ރާއްޖޭގައި ކޮމިޝަނަރ އޮފް ޕޮލިސްގެ މަގާމު ފުރި ބޭފުޅަކު ފުރަތަމަ ފަހަރަށް ހައްޔަރު ކުރެވި ޖަލު ގޮޅީގައި އެވަނީ ބަންދު ކުރެވިފައެވެ.\nރައީސް މައުމޫންގެ ވެރިކަން ވެއްޓުނުއިރު އަބްދުﷲ ރިޔާޒް ހުރީ އެސިސްޓެންޓް ކޮމިޝަނަރު ކަމުގެ މަގާމުގައެވެ. ރައީސް ނަޝީދު ވެރިކަމަށް ވަޑައިގެން ފުލުހުންގެ ކޮމާންޑަރު ކަމަށް ރައީސް ނަޝީދު ވަޑައިގަތުން އެއީ އަބްދުﷲ ރިޔާޒަށް ހަޖަމުވި ކަމަކަށް ނުވިއެވެ. ކޮމާންޑަރު އެއީ ކޮމާންޑަރުކަން ގަބޫލު ކުރުމުގެ ގާބިލްކަން ނެތް މީހަކަށް ދެން ކުރެވޭނެ އިތުރު ކަމެއް ނޯންނާނެއެވެ.\nރައީސް ނަޝީދު ވެސް ބޭނުންވީ ރިޔާޒް ފުލުހުންގެ ވަޒީފާ އިން ވަކިކުރާށެވެ. ރިޔާޒްގެ ހިއްސާ އޮންނަ ކުންފުންޏަކުން ޤާނޫނާއި ހިލާފު ކަންތައްތަކެއް ކުރިކަމާއި އެކަމުގައި ރިޔާޒްގެ ބައިވެރިވުން އޮތް ކަން ފުލުހުންގެ ތަޙްްޤީޤަށް ސާބިތު ކުރެވުމުން އޭނާ ފުލުހުންގެ ވަޒީފާ އިން ވަކިކުރިއެވެ.\nއޭގެ ފަހުން ދެން ރިޔާޒް ފެނުނީ ރައީސް ނަޝީދު ވެރިކަމުން އިސްތިއުފާ ދެއްވި ދުވަހުއެވެ. އެދުވަހު ސިފައިންގެ އަށް ވަޑައިގެން ރިޔާޒް އެތަނުގައި ހަރަކާތްތެރިވިއެވެ. އެއްވެސް ޤާނޫނީ ހައިސިއްޔަތެއް ނެތް ނަމަވެސް ރައީސް އޮފީސް ތެރެއަށް ވަދެ ރައީސް ނަޝީދު އިސްތިއުފާގެ ސިޓީ ލިޔުއްވިއިރާއި، އިސްތިއުފާ އިއުލާން ކުރެއްވި އިރު ވެސް ކައިރީގައި ހުއްޓެވެ. އޭގެ ފަހުން ރައީސް ނަޝީދުގެ އިސްތިއުފާގެ ސިޓީ ހިފައިގެން ދިޔައީ ވެސް ރިޔާޒެވެ.\nދެން އަޑުއިވުނީ ރިޔާޒަށް ކޮމިޝަނަރ އޮފް ޕޮލިސްގެ މަގާމު ދެއްވި ޚަބަރެވެ. ރިޔާޒްގެ ކޮމިޝަނަރު ކަމުގައި ކަން ކުރި ގޮތުގެ ލައްކަ ވާހަކަ ދެއްކި ދާނެއެވެ. ނަމަވެސް ބައެއް ކަންކަމުގެ ސުރުހީ އަޅާލާފައި ކުރުކޮށްލާނީއެވެ.\nމަރުގެ ބޮޑެތި އެތައް ހާދިސާ އެއް ހިނގައިގެން ދިޔައިރު ނޫސްވެރިންގެ ބައްދަލުވުންތައް ބާއްވާ މޮޅު ވާހަކަ ދެއްކެވި ނަމަވެސް ޝަރީޢަތައް ސާބިތު ކުރެވޭ ވަރަށް ގިނަ މައްސަލަތަކުގައި ހެކި ހޯދުމުން ރިޔާޒް ވަނީ ފެއިލް ވެފައެވެ. ހާއްސަކޮށް ޑރ.އަފްރާޝީމް އަލީގެ މަރުގެ ފަހަތުގައި ތިބި އެންމެން ޤާނޫނުގެ ކުރިމައްޗަށް ނުގެނެވުނީ ރިޔާޒްގެ ފީކަޅާ ކަމުންނެވެ.\nއޭގެ އިތުރުން "ރާއްޖެ ޓީވީ" ރޯކޮށްލި ހާދިސާ އާއި އެއްވެސް ޤާނޫނީ ބާރެއް ނެތި ރިޔާސީ އިންތިޚާބުގެ ވޯޓް ލުން ހުއްޓުވުމުގެ ފަހަތުގައި ހުރީ ރިޔާޒެވެ. ރިޔާޒްގެ ކޮމިޝަނަރު ކަމުގައި މަރުގެ ހާދިސާތައް އިތުރުވެގެން ދިއުމުގެ ފުރިހަމަ ޒިންމާ ރިޔާޒް އުފުލަން ޖެހޭނެއެވެ.\nރިޔާޒް ކޮމިޝަނަރުކަމުގައި ހުރެ ތ.އަތޮޅުގެ އާބާދީ ކުދިކުދި ރަށްތަކުގައި ޕޮލިސް ސްޓޭޝަންތައް ހުޅުވުމަކީ މަގާމުގެ ފައިދާ ނާޖާއިޒު ގޮތުގައި ނަގައިގެން ހިންގާފައިވާ އަމަލެކެވެ. އެއީ ސިޔާސީ މަންފާތަކެއް ހޯދާ ރައްޔިތުން މަޖިލީހުގެ މެންބަރު ކަމަށް ފަސޭހައިން އައުމަށް އޭނާ ކޮށި މަގެކެވެ.\nއޭގެ އިތުރުން ތ.އަތޮޅުގެ އެތައް ބަޔަކަށް ފުލުހުންގެ ވަޒީފާ ދިނުމާއި ކިނބިދޫ ދާއިރާ އަށް ނިސްބަތާ މީހުންނަށް ކުއްލިއަކަށް ލިބުނު ޕްރޮމޯޝަންތަކަކީ ވެސް ސުވާލު އުފެދޭ ކަންތައްތަކެވެ.\nރިޔާޒް ކޮމިޝަނަރު އޮފް ޕޮލިސްގެ މަގާމުން ވަކިވެ ސިޔާސީ މައިދާނަށް ނިކުމެ ކުޅެމުންދާ ޑްރާމާތަކާއި ދައްކާ ވާހަކަތައް ރިޔާޒްގެ އަމަލުތަކާއި ގުޅުވާލުމުން ފެންނަ ބޮޑު މަންޒަރު ވަރަށް ސާފެވެ.\nރިޔާޒް ދާދި ފަހުން ވިދާޅުވީ ތުހުމަތު ކުރެވުނު މައްސަލަ ބާއްވާފައި އެހެން މައްސަލައެއްގައި ދައުވާ ކުރަން ފޮނުވުމުން ފުލުހުން އަމަލު ކުރަމުންދާ ގޮތުން ލަދުވެތިވާ ކަމަށެވެ. މީގެ އިތުރުން ވެސް ފުލުހުންގެ މުއައްސާސާ ހިންގަންވާ ގޮތާއި ފުލުހުންގެ އަމަލުތައް ބަހައްޓަންވީ ގޮތް ރިޔާޒް ވިދާޅުވާތަން ވަރަށް ގިނައިން ފެނެއެވެ.\nރިޔާޒަކީ މިއަދު ރާއްޖޭގެ ޤާނޫނީ ނިޒާމާއި ފުލުހުން އަމަލު ކުރަމުން އަންނަ ޤާނޫނުތަކަށް ވަރަށް އާ ބޭފުޅެކެވެ. ޤާނޫނޫލް އުޤޫބާތާއި، ޖިނާޢީ އިޖުރާޢަތުގެ ޤާނޫނަކީ ރިޔާޒް ފުލުހުންގެ މުއައްސާސާ ދޫކޮށްލި ފަހުން އަމަލު ކުރަން ފެށި ޤާނޫނުތަކެވެ. އެހެންކަމުން އެ ޤާނޫނުތަކުގައި ހުރި އެއްޗެއް އެންމެ ރަނގަޅަށް ރިޔާޒަށް އެނގިވަޑައެއް ނުގަންނަވާނެއެވެ.\nރިޔާޒަކީ ޤާނޫނީ ވަކީލެއް ނޫނެވެ. ޤާނޫނީ ދާއިރާ އިން ކިޔަވައި ވިދާޅުވެގެން ހުރި ބޭފުޅެއް ނޫނެވެ. ރިޔާޒުގެ އަތުގައި އޮތީ ގިނަ ދުވަހު މަސައްކަތުގައި އުޅުމުން ލިބުނު ތަޖުރިބާއެކެވެ. ނަމަވެސް އެތަޖުރިބާ އަކީ ކުރީގެ އުސޫލުތަކެއްގެ ދަށުން ލިބުނު ތަޖުރިބާއެކެވެ. މިއަދު އަމަލު ކުރަމުންދާ އުސޫލުތައް ބަދަލު ވުމުން ކުރީގެ އުސޫލުތަކާއި ކުރީގެ ޤާނޫނުތަކެއްގެ މައްޗަށް ބިނާކޮށް ރިޔާޒް ވާހަކަދެއްކުމުން ކަން ހިނގާ ގޮތާއި ޤާނޫނާއި ޤަވައިދު އެނގޭ މީހުން ރިޔާޒަށް "ޖޯކް" ޖަހާނެއެވެ.\nރިޔާޒަށް ޤާނޫނު އެނގޭ މިންވަރާއި މެދު ސުވާލު އުފެދޭ ކަމެއް ފާހަގަ ކޮށްލާނަމެވެ. ރިޔާޒްގެ ފޯނުގެ ޕާސްވޯޑް ޖެހުމަށް އޭނާ އިންކާރު ކުރުމުން ފުލުހުން އޭނާގެ މައްޗަށް ފުލުހުންގެ ދައުރު އަދާކުރުމަށް ހުރަސް އެޅުމުގެ ތުހުމަތު ކޮށް މައްސަލަ ޕީޖީ އަށް ފޮނުވާ ދައުވާ އުފުލިއެވެ. އެހިސާބުން ރިޔާޒް ފޯނުގެ ޕާސްވޯޑް ހަނދާނަށް ގެނެސް ފޯނު ހުޅުވައިދިނެވެ.\nނަމަވެސް އެއީ އޭނާ ކުރި ކުށުން ބަރީޢަ ވެވޭނެ ކަމެއް ނޫން ކަން ބުއްދީގެ ހަމަތަކުން އެނގެއެވެ.\nމިސާލަށް މީހަކު އެހެން މީހެއްގެ އެއްޗެއް ވަގަށް ނެގުމުން އެމައްސަލަ ފުލުހުން ތަޙްޤީޤުކޮށް ދައުވާ އުފުލުމުން ވަގަށް ނެގި އެތި އަނބުރާ ރައްދުކޮށްދިން ނަމަވެސް އޭނާ އަކީ ވައްކަމެއް ނުކޮށް ހުރި މީހަކަށް ނުވާނެ ނޫންތޯއެވެ. އޭނާގެ މައްޗަށް ވައްކަމުގެ ކުށް ސާބިތުވާވަރަށް ހެކި ހުރިނަމަ ވަގަށް ނެގި އެތި އަނބުރާ ރައްދު ކޮށްދިން ނަމަވެސް ވައްކަމުގެ ކުށް ސާބިތުވާނެއެވެ. ރިޔާޒް ވެސް ކުރީ ހަމަ މިފަދަ އަމަލެކެވެ. ފުލުހުންގެ ދައުރު އަދާކުރަން ފުރަތަމަ ހުރަސް އެޅުމަށް ފަހު ފަހުން ފުލުހުން ބޭނުންވި މައުލޫމާތު ދިން ނަމެވެސް އޭނާ ފުލުހުންގެ ދައުރު އަދާކުރަން ހުރަސް ނާޅާ ކަމަކަށް ނުވާނެއެވެ.\nމިއަދު ރިޔާޒް މާމޮޅު މީހަކަށް ވެގެން އަދިވެސް ފުލުހުންގެ މައްޗަށް އަމުރު ކުރަން އުޅޭ އިރު ފުރަތަމަ ރިޔާޒްގެ ގާބިލްކަމާއި މެދު އޭނާ އަމިއްލަ އަަށް ވެސް ވިސްނާލަށް އެބަޖެހެއެވެ. އަދި ރިޔާޒްގެ ވާހަކަ އަޑުއަހާ މީހުން ވެސް ރިޔާޒްގެ ވާހަކަ ގަބޫލު ކުރުމުގެ ކުރިން އޭނާގެ ވާހަކަތަކާއި މެދު ވިސްނާލަން އެބަޖެހެއެވެ.\nއިންތިޚާބު ކާމިޔާބު ކުރުމަށްޓަކައި އަބްދުﷲ ރިޔާޒް ސިހުރު ހަދާކަމަށް ތުހުމަތުކޮށްފި\nމާރިޔާގެ އިތުބާރު ނެތްކަމުގެ މައްސަލަ މަޖިލީހަށް ވެއްދިޔަސް ފެއިލްކޮށްލާނަން - އަބްދުﷲ ރިޔާޒް\nމާޗް 4, 2018 09:42\nމި ނޫހުން މިހަތަނަށް ކިޔައިލެވުނު އެންމެ ސަޅި އާޓިަކަލް! މީނަގެ ފެންވަރު ވަރަށް ސާފުވެއްޖެ! ޝުކުރިއްޔާ އާދަމް ނަވާޒް\nމާޗް 4, 2018 09:46\nހީ އިސް އަ ކަރަޕްޓަޑް ފެއިލިއަރ ހައިޑިން އިން ކޮންސްޓިޓުއެންސީ\nމާޗް 4, 2018 10:12\nމީގަ މިހަރަ ވާހަކަތަކަކީ ހަމަ ރަނގަޅު ވާހަކަތަކެއް ކަމަށް ބެލެވެނީ! ކޮންމެހެން މީހަކު ވަޒީފާގަ ނެތް އިރަކު ހަދާ ޤާނޫނޭއް އެމީހަކަށް ނޭނގޭނެއޭ ބުނުމަކީ ރަނގަޅު ވާހަކަ އަކަށް ނުވާނެ! މިސާލަކަށް އަހަރުމެން ދުނިޔެއަށް ނާންނަ އިރު ހިނގާފަ ހުރި ހާދިސާ ތަކާ، އަދި ދުނިޔޭގައިވާ އަހަރުމެން ދުވަހަކުވެސް ނުވެސް ދާ ޤައުމުތަކުގައި ހުންނަ ތަންތަނާ، އަދި އެ ޤައުމުތަކުގައި ކަންކަން ހިނގާ ގޮތް މި ޒަމާނުގެ އެކިއެކި ވަސީލަތްތަކުން އެނގޭ ދޯ!\nމާޗް 4, 2018 10:33\nރިޔާޒު ކުރެން އަހާބަލަ އޭނަ ކޮމިޝަނަރ އަކަށް ހުރި އިރަށްވުރެ ބިރުވެރި ނާމާން ދުވަސްތަކެއް ދިވެހިން ދެކިފަ ވޭތޯ! ޚާއްޞަކޮށް ފުލުހުންނާއި އެމީހުންގެ އަނބިދަރިންނަށް އޮތް ނުރައްކާ އެހާ ބޮޑު ދުވަސްވަރަކާ ދިމާވިތޯ! އޭނަ ކުރެން އަހާބަލަ ލަދު ކޮބައިތޯ!\nމާޗް 4, 2018 10:35\nމާޗް 4, 2018 10:40\nރިޔާޒަކީ ހަމަ އެއްވެސް އުޞޫލެއް ނެތް ބޭފުޅެކެވެ. އެހެން ނޫންނަމަ، ޕޮލިޝް ކޮމިޝަނަރުކަން ކުރައްވާފަ ހުންނެވި ބޭފުޅަކު އައްޗި ވެގެންނެއް ނޫޅުއްވާނެއެވެ. ކުރީގެ ބޭފުޅުން ހަރުދަނާއޭ ބުނަންޖެހެނީ އެހެންވެއެވެ. ޓޫޓޫ ޒާހިރާއި އަންބަރީ އާއި އާދަމް ޒާހިރު މިސާލަކަށް ބަލާށެވެ! ހަރުދަނާ މީހުންނަކީ އެއީއެވެ. އެހެންނޫނީ އެއީ ފުރިފައި ހުރި އެޗަކަށް ނުވެއެވެ. ގުޑުގުޑުއަޅަނީ އެހެންވެއެވެ.\nމާޗް 4, 2018 10:51\nވަރަށް ރަނގަޅު އާރޓިކަލްއެއް\nމާޗް 4, 2018 12:16\nއާން. ހަމަގައިމުވެސް ނަވާޒުއަކަށް ނޭންގޭނެ.\nމާޗް 4, 2018 12:17\nނޫމަޑި ކިޔާ ކުންފުނަޔަކާ، ޕޮލްކޯ އަކާ ޕޮލްވެކް އެއް އުފައްދާ ފުލުހުނގެ ބިންތަކާއި ރަށްތައް މި ކުންފުނިތަކުން ފޭރި، ޕޮލިސް ޝޮޕްގެ ހިއްސާދާރުންގެ ގަވައިދު އުވާލާ އޭގެ މަންފާ މިލްކުވެރި ފަރާތަށް ނުދީ އަލުން ހިއްސާ ވިއްކުމަށް ހުޅުވާ އަށްޑިހަ އިންސައްތަ ހިއް ނުހައްގުން ނެގީވެސް ރިޔާޒު، ފަލެޓް ދޭނަމޭ ކިޔާ ނޫމަޑި ކުންފުނިން ނެގި ޑައުންޕޭމެންޓް ވެސް ނަހަމަ ގޮތުގަ ބޭނުންކުރީ ރިޔާޒު، ބޯހިޔާވަހި ކަމުގެ އުނދަގުލުގެ ފައިދާ ނަގާ އެތަށް ފުލުހުންނަށް މާލީ ގެއްލުން ދިން، 11 މަހުން ތަލުދަނދި ދޭންބުނި ފަލެޓްތައް އަދިވެސް ނުލިބޭ، 40 މަސް ، މީނާގެ ބޮޑާކަމާ ނިކަމެތިންނާ ދޭތެރޭ ކަންތައް ކުރި ގޮތައް މާފު ހައްގު ނުވޭ\nމާޗް 4, 2018 12:22\nރިޔާޒާކީ ޣައްދާރެކެވެ ގައުމަށް ޚިޔާނާތްތެރިވެފައިވާ ކުއްވެރިއެކެވެ ހުރިހާކަމެއްގައިއަމިއްލަ މަސްލަހަތު އިސްކޮށް\nރައްޔިތުންގެ ތެރޭގައި ފިތުނަފަސާދައުފެއްދުމުގަ\nމާޗް 4, 2018 12:28\nއޭނަވެސް އެތަން ހިންގި ދޯ. އޭނާ އަންގައިގެން މީހުނަށް އަނިޔާކުރިއޭވެސް ކިޔާތީ އިވޭ! 2012 ހިސާބުގައޭ ހަނދާންވަނީ.\nމާޗް 4, 2018 12:42\nއެސިސްޓެންޓް ކަމިސަނަރަކަށް ހުރެ ގަތްކާރުތަކާ ލޯންޗުތަކާ މާލެދަތުރުކުރާ އޮޑިޔާ ކަންނެލި އޮޑީގެ ހަގީގަތް ބަޔަކު ނުދެއްކިޔަސް ތިމަރަފުށީ މީހުނަނަށް އެނގޭނެ.\nމާޗް 4, 2018 14:23\nރިޔާޒަކީ ޤާނޫނީ ވަކީލެއް ނޫނެވެ. ޤާނޫނީ ދާއިރާ އިން ކިޔަވައި ގެން ހުރި މީހެއް ނޫނެވެ. ރިޔާޒުގެ އަތުގައި އޮތީ ގިނަ ދުވަހު މަސައްކަތުގައި އުޅުމުން ލިބުނު ތަޖުރިބާއެކެވެ. ނަމަވެސް އެތަޖުރިބާ އަކީ ކުރީގެ އުސޫލުތަކެއްގެ ދަށުން ލިބުނު ތަޖުރިބާއެކެވެ. މިއަދު އަމަލު ކުރަމުންދާ އުސޫލުތައް ބަދަލު ވުމުން ކުރީގެ އުސޫލުތަކާއި ކުރީގެ ޤާނޫނުތަކެއްގެ މައްޗަށް ބިނާކޮށް ރިޔާޒް ވާހަކަދެއްކުމުން ކަން ހިނގާ ގޮތާއި ޤާނޫނާއި ޤަވައިދު އެނގޭ މީހުން ރިޔާޒަށް "ޖޯކް" ޖަހާނެއެވެ